Party maslahathah vure gaumee maslahathu iskurey: Raees Maumoon\nޕާޓީ މަސްލަހަތަށްވުރެ ގައުމީ މަސްލަހަތު އިސްކުރޭ: ރައީސް މައުމޫން\n- 1 year ago2- މުއައްލިމް އިބްރާހިމް\nޕާޓީގެ މަސްލަހަތަށްވުރެ ގައުމީ މަސްލަހަތު އިސްކުރުމަށް ކުރީގެ ރައީސް އަލްެއުސްތާޛު މައުމޫން އަބްދުލްގައްޔޫމް ގޮވާލައްވައިިފިއެވެ.\nރައީސް މައުމޫން މިހެން ވިދާޅުވީ އެމަނިކުފާނު މިއަދު ހެނދުނު ކުރެއްވި ޓްވީޓެއްގައެވެ.\nއެމަނިކުފާނު ވިދާޅުވީ ހަތަރު ޕާޓީ ގުޅިގެން ކޯލިޝަނެއް އުފެއްދީ އިންސާފުވެރި ހެޔޮ ވެރިކަމެއް ގާއިމްކޮށް ރައްޔިތުންގެ އުންމީދުތައް ހާސިލްކޮށްދިނުމަށްޓަކައި ކަމަށެވެ. އެހެންކަމުން ހުރިހާ ފަރާތްތަކުންވެސް ޕާޓީ މަސްލަހަތަށްވުރެ ގައުމީ މަސްލަހަތު އިސްކުރުމަށް ރައީސް މައުމޫންވަނީ ގޮވާލައްވާފައެވެ.\nރައީސް މައުމޫން މިއަދު ކުރެއްވި އެހެން ޓްވީޓެއްގައިވަނީ ކޯލިޝަން ރޫޅޫނަ ނުދީ ބޭއްވުމަކީ އެންމެންގެ ގައުމީ ވާޖިބެއް ކަމަށް ވިދާޅުވެފައެވެ އަދި އެކަމުގައި ރައީސް އިބްރާހިމް މުހައްމަދު ސޯލިހާއި ހަތަރު ލީޑަރުންގެ މަސްއޫލިއްޔަތު ވަރަށް ބޮޑު ކަމަށް ރައީސް މައުމޫން ފާހަގަކުރެއްވިއެވެ.\nމައުނޫން އަކީ އަޅުގަނޑުމެން އިޙްތިރާމް ކުރާ ބޭފުޅެއް. އެކަމަކުވެސް ދަންނަވަންތޯ ޤައުމީ މަސްލަޙަތު ހިފަހައްޓަން އިސްލާމް ދީނާ ދެކޮޅަކަށް ނުދެވޭނެ. މިއޮއްދަނީ ފީޅުގަ އަސްލާމް ދީނަށް ގޮންޖަހަމުން. މައުމޫން ހުންނަވާ ޤައުމީ މަސްލަހަތުގަ.\nރައްޔިތުންނަށް އޮޅުވާލައްވަން ނޫޅުއްވާ\nގައުމު ހިންގަން ނޭނގުމުން ހުރިހާ ކަމެއް ކޮވިޑް-19 އަށް މަތިކުރުމަކީ ސަރުކާރުގެ ސްޓްރެޓަޖީ: ޑރ.މުއިއްޒު42 days ago\nރައީސުލްޖުމްހޫރިއްޔާ އަކީ ކާކުކަން އޮޅިއްޖެ: ޝުޖާއު41 week ago\nރައީސް ނަޝީދު ކަނޑުކޮސް ވާހަކަ ދައްކަވާކަމަށް މެންބަރު ސައީދު ވިދާޅުވެއްޖެ01 week ago\nއިދިކޮޅުގެ މިރޭގެ މުޒާހަރާ ހޫނުވެ، ޕެޕަރ ސްޕްރޭ ޖަހައިފި01 week ago\nމަޝްވަރާކުރުމަށް ރައީސް ގޮވާލެއްވި އިރު އެމަނިކުފާނާ ބައްދަލުކުރަން އެދުނުތާ3މަސްވެއްޖެ: އަބްދުރަހީމް01 week ago\nޢައްސާން ބައިވެރިވި މުޒާހަރާއާއި މެދު ޔުމްނާ ސުވާލު އުފައްދަވައިފި21 week ago\nރައީސް ޔާމީނާއި ބެހޭގޮތުން ދޮގު މައުލޫމާތު ފަތުރާ މީޑިޔާތަކާއި މެދު ފިޔަވަޅު އަަޅާނަން: ވަކީލުން04 weeks ago


ކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، އިންޑިއާއިން މިދިޔަ 24 ގަޑިއިރު ތެރޭގައި އިތުރު 504 މީހަކު ވަނީ މި ބަލީގައި މަރުވެފައެވެ. މިއީ މިހާތަނަށް ކޮވިޑް ޖެހިގެން އެޤައުމުން އެއްދުވަހެއްގައި އެންމެ ގިނަ ބަޔަކު މަރުވި ފަހަރެވެ.\nއިއްޔެ އިތުރު ގިނަ އަދަދެއްގެ ބަޔަކު ކޮވިޑް-19 ޖެހިގެން އިންޑިއާއިން މަރުވުމާއެކު އެޤައުމުން މި ބަލީގައި މަރުވި މީހުންގެ ޖުމްލަ އަދަދި މިހާރު ވަނީ 17,410 އަށް އަރާފައެވެ. އިންޑިއާއަކީ ކޮވިޑް ޖެހިގެން ދުނިޔެއިން 8 ވަނައަށް އެންމެ ގިނަ ބަޔަކު މަރުވި ޤައުމެވެ.\nފަހުގެ މަޢުލޫމާތުތަކަށް ބަލާއިރު އިންޑިއާއިން މިދިޔަ 24 ގަޑިއިރުތެރޭ އިތުރު 18,256 މީހަކު ވަނީ ކޮވިޑް-19 އަށް އަލަށް ފައްސިވެފައެވެ. މިއީ އެޤައުމުން މިހާތަނަށް ފަސްވަނައަށް އެންމެ ގިނަ ބަޔަކަށް މި ބަލި ޖެހުނު ފަހަރެވެ. މިއާއެކު އެޤައުމުން ބަލި ޖެހުނު މީހުންގެ ޖުމްލަ އަދަދު މިހާރު ވަނީ 585,792 އަށް އަރާފައެވެ.\nދުނިޔޭގައި ތިންވަނައަށް އެންމެ ހަލުވިކަމާއެކު މިހާރު ކޮވިޑް-19 ފެތުރެމުންދާ އިންޑިއާއަކީ ދުނިޔެއިން ހަތަރުވަނައަށް އެންމެ ގިނަ ބަޔަކު ފައްސިވެފައިވާ ޤައުމެވެ. އެޤައުމުން މިދިޔަ ހަފްތާއެއްހައި ދުވަސް ތެރޭގައި 130000 އެއްހައި މީހުންނަށް ކޮވިޑް-19 ޖެހިފައި ވެއެވެ. އަދި މިދިޔަ ހަފްތާއެއްހައި ދުވަސް ތެރޭ އެޤައުމުން ތިންހާހެއްހައި މީހުން މި ބަލީގައި މަރުވިއެވެ.\nފަހުގެ މަޢުލޫމާތުތަކަށް ބަލާއިރު، މިހާތަނަށް އިންޑިއާއިން ކޮވިޑް-19 އަށް ފައްސިވީ މީހުންގެ ތެރެއިން 347,836 މީހަކު ވަނީ ބަލިން ރަނގަޅުވެފައެވެ. އަދި މިހާރު އެޤައުމުގައި ފަރުވާދޭ މީހުންގެ ތެރެއިން 8944 މީހެއްގެ ހާލު ސީރިއަސްއެވެ.


UV kolhah TC in landu go'nyeh ossaalaifi\nޓީސީގެ އިބްރާހިމް މަހުދީ (އިއްބެ) ފޮޓޯ:--މިހާރުސްޕޯޓްސް\n15 ޖުލައި 20170ކޮމެންޓް\nޔޫވީ ކޮޅަށް ޓީސީއިން ލަނޑު ގޯންޏެއް އޮއްސާލައިފި\nމާލޭ ލީގުގައި ޔުނައިޓެޑް ވިކްޓްރީއާއި ބައްދަލު ކުރި މެޗު ތަފާތު ބޮޑު ނަތީޖާއަކުން ޓީސީއިން ކާމިޔާބު ކޮށްފިއެވެ.\nޓީސީއިން ވަރަގަދަ ކުޅުމެއް ދައްކާ މި މެޗު ކާމިޔާބު ކޮށްފައިވަނީ 6-0 ގެ ނަތީޖާއަކުންނެވެ.\nޓީސީން ޔުނައިޓެޑް ވިކްޓަރީގެ ގޯލު ހުޅުވާލާފައިވަނީ ފުރަތަމަ ހާފްގެ ކުޅުން ނިމެން ފަސް މިނިޓަށް ވެފައިވަނިކޮށް މުހައްމަދު ސާމިރު އެވެ. އަދި އޭގެ ތިން މިނިޓް ފަހުން އޭނާ ވަނީ އިތުރު ލަނޑެއް ޓީސީ އަށް ކާމިޔާބުކޮށްދީފައެވެ.\nދެވަނަ ހާފްގައި ޓީސީން ޖެހި ހަތަރު ލަނޑުގެ ތެރެއިން ދެ ލަނޑު ކޯނެލިއަސް ސްޓެވާޓް ކާމިޔާބުކުރިއިރު އަނެއް ދެ ލަނޑު ކާމިޔާބުކޮށްފައިވަނީ އިބްރާޙިމް މަހުދީ (އިއްބެ) އާއި މުހައްމަދު އައްޒާމް އެވެ.\nމި މޮޅާ އެކު ޓީސީ ވަނީ 19 ޕޮއިންޓް ހަމަކޮށް ފަސް ވަނަ އަށް އަރައިފަ އެވެ. ވިކްޓަރީ އަށް ވެސް 19 ޕޮއިންޓް ލިބިފައިވާއިރު އެ ޓީމު ހަ ވަނަ އަށް ވެއްޓުނީ ލަނޑުގެ ތަފާތުން ޓީސީ އަށް ކުރި ލިބޭތީ އެވެ. އެކަމަކު މިރޭ ވެލެންސިއާ އަތުން މޮޅުވެއްޖެ ނަމަ 22 ޕޮއިންޓާ އެކު ވިކްޓަރީ އަށް އަލުން ފަސް ވަނަ ލިބޭނެ އެވެ. މި ނަތީޖާއާއި އެކު ވެސް ޓީސީއަށް ގަދަ ހަތަރެކަށް އެރުމަށް އަމިއްލަ ބާރެއް ނެތެވެ. ތަ\nޓީސީއަށް ގަދަތަރަކުން ޖާގަ ހޯދުމަށް އެންމެ ރަނގަޅު ފުރުސަތެއް އޮތީ ގޯލުގެ ތަފާތު ބޮޑުކޮށްގެންނެވެ. ފަހުން މެޗުން ގްރީން ސްޓްރީޓްސް އަތުން އީގަލްސް ބަލިވެއްޖެ (އޭރުން ގްރީން ސްޓްރީޓްސް ކޮލިފައިވާނެ) ނަމަ ޓީސީ އަށް ފަހު މެޗުން ވިކްޓަރީ އަތުން މޮޅުވެގެން އީގަލްސްގެ މައްޗަށް ގޯލް ތަފާތުން ކުރި ހޯދޭނެތީ އެވެ.\nޓީސީ ސްޕޯޓްސް ކްލަބް ޔުނައިޓެޑް ވިކްޓްރީ


އުރީދޫ އާއި އެއްކާފުން ބުނަނީ "ވާނޭ، ވާނޭ، ދިވެހިންނަށް ވާނޭ"\nއުރީދޫ އާއި އެއްކާފުން ބުނަނީ "ވާނޭ، ވާނޭ، ދިވެހިންނަށް ވާނޭ": ފުޓްބޯޅައިގެ ޖޯޝުން ފުރިފައިވާ ލަވައެއް\n10 އޮކްޓޯބަރު 2021 - 08:52 0\nވާނޭ ވާނޭ ލަވައިގެ ވީޑިއޯ އިން ނަގާފައިވާ މަންޒަރެއް.\nދިވެހިންނަކީ ފުޓްބޯޅައިގެ ބައެކެވެ. މިހާރު ކުރިއަށްދާ އުރީދޫ ސާފް ޗެމްޕިއަންޝިޕާ އެކު، ދިވެހިންގެ މެދުގައި "ފުޓްބޯލް ފީވާ" ފެތުރިއްޖެ އެވެ. މި ފޯރިއާ އެކު، މި މުބާރާތަށް ހާއްސަކޮށްގެން ގިނަ ލަވަތަކެއް ނެރެފި އެވެ.\nމުބާރާތަށް ހާއްސަ ލަވަތަކުގެ ސިލްސިލާ އަށް މި އިތުރުވީ، މުބާރާތުގެ ޓައިޓަލް ސްޕޮންސާ އުރީދޫ އާއި "އެއްކާފު" ޕްރޮޑަކްޝަން ސްޓޫޑިއޯ އިން ތައްޔާރުކުރި ލަވައެވެ. މި ލަވައިގެ ޓައިޓަލް އިން ދެނީ، ވަރަށް މާނަ ތިލަ، އެކަމަކު ވެސް ހިތްވަރު ދޭ މެސެޖެކެވެ. އެއީ "ވާނޭ،ވާނޭ، ދިވެހިންނަށް ވާނޭ،" އެވެ.\nމި ލަވައިގެ ވީޑިއޯ އުރީދޫން އިން މިހާރު ސޯޝަލް މީޑިއާ އަށް ދޫކޮށްލާފައިވާއިރު، ވަރަށް ގިނަ ބަޔަކަށް ވަނީ މި ލަވަ ކަމުގޮސްފަ އެވެ. މި ލަވައިގެ ވޯކަލިސްޓުންނަކީ ޝަލަބީ އިބްރާހިމައި ޔާޑޭ އާއި މަރިޔަމް މައީޝާ އަދި ނަސްމާ އަބްދުލް މުހުސިނެވެ.\nމި ލަވައިގެ ވީޑިއޯ އިން ތަފާތު މަންޒަރުތަކެއް ފެނެ އެވެ. ދިވެހި ގައުމީ ޓީމުގެ އިތުރުން، ދިވެހިންގެ މަސައްކަތްތެރިކަން ވެސް މި ލަވައިގެ ވީޑިއޯ އިން ފެނެ އެވެ. އަދި ލަވައިގެ ފަހުކޮޅު، ލަވައިގެ ޓައިޓަލް ކަމަށްވާ "ވާނޭ، ވާނޭ، ދިވެހިންނަށް ވާނޭ،" ވަނީ ރާއްޖޭގެ އެކި ކަންކޮޅުތަކުގެ ޑައަލެކްޓް އިން ކިޔައިފަ އެވެ.\nމި ލަވައިގެ ޕްރޮޑަކްޝަން މަސައްކަތްކުރި އެއްކާފު ޕްރޮޑަކްޝަންސްގެ ފަރާތުން އަހުމަދު ޒަރީރު (ޒައްރެ) ބުނީ ލި ލަވަ އަކީ މި އަހަރުގެ ސާފް ޗެމްޕިއަންޝިޕަށް ފޯރިގަދަ ލަވައެއް ވައިގައި ހިތްޕާލަން ބޭނުންވެގެން ހެދި ލަވައެއް ކަމަށެވެ. އަދި މި ލަވައިގެ މަސައްކަތް ފެށީ މުބާރާތުގެ ފުރަތަމަ މެޗުގައި ރާއްޖެ ބަލިވި ފަހުން ކަމަށާއި މިއީ ވަރަށް ކުޑަ ދުވަސްކޮޅެއްގެ މަސައްކަތެއް ކަމަށެވެ.\n"ވަރަށް ކުރު މުއްދަތެއްގެ ތެރޭގައި ހެދި ލަވައެއް މިއީ. އަސްލު ބޭނުންވީ ސާފަށް، ފުޓްބޯޅައިގެ ފޯރި އާއި ޖޯޝު ގެނުވާނެ ލަވައެއް ހަދަން ބޭނުންވީ،" ޒައްރެ ބުންޏެވެ.\n"މި ލަވައިގެ މަސައްކަތުގައި އުޅުނު ހުރިހާ ފަރާތްތަކަށް ވެސް ޝުކުރު އަދާކުރަން. ހާއްސަކޮށް، މި ލަވަ ކޮމްޕޯޒްކުރި މުނާޒާއި ލަވަކިއުންތެރިން (ޔާޑޭ، ޝަލަބީ، މައީޝާ އަދި ނަސްމާ) އަށް ވަރަށް ހާއްސަ ޝުކުރެއް އަދާކުރަން."\nޒައްރެ ބުނީ ސާފް ޗެމްޕިއަންޝިޕްގެ ތެރޭގައި ބޭނުންކުރުމަށް، މި ލަވަ މިހާރު ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އަށް ވެސް ހަދިޔާކޮށްފައިވާ ކަމަށެވެ.


އެމެރިކާއަށް އެހީދިނުން އެމެރިކާއިން މަނާކުރާތީ އީރާނުން ކަންބޮޑުވުން ފާޅުކޮށްފި\nއެމެރިކާގެ ދޮޅު ލައްކައަށްވުރެ ގިނަ ރައްޔިތުންނަށް ކޮރޯނާ ޖެހި އަދި މިހާރުވެސް ބަލި ފެތުރުން ކޮންޓްރޯލް ނުކުރެވޭއިރު އެމެރިކާގެ ރައްޔިތުންނަށް އެހީތެރިވެދިނުން އީރާނަށް މަނާކުރާތީ އީރާނުން ކަންބޮޑުވުން ފައުޅުކޮށްފިއެވެ.\nއީރާނުން ބުނެފައިވަނީ އެމެރިކާއަށް އެހީތެރިވެދެވޭނެ ވަރަށް ގިނަ ގޮތްތައް އެބަހުރި ކަމަށާއި އެހީދޭން ބޭނުންވެގެން އެތައް ފަހަރެއްގެ މަތިން މިހާރުވެސް ހުށަހަޅާފައިވާނެ ކަމަށެވެ. އަދި އިންސާފުން ބޭރުން އަޅާފައިވާ ދަތިކުރުމުގެ ފިޔަވަޅުތަކުގެ ސަބަބުން އެމެރިކާގެ ރައްޔިތުންނަށް އެހީތެރިވެދެވެން ނެތީތީ ހިތާމަކުރާ ކަމަށެވެ.\nއީރާނުން ބުނެފައިވަނީ އެމެރިކާގައިވެސް ތިބީ އިންސާނުން ކަމަށާއި އެމެރިކާގެ ޙާލަތު މިހައި ގޯސްވެގެންދާއިރު އެހީތެރިވެދޭން ބޭނުންވާ ކަމަށެވެ. އަދި ފޯރުކޮށްދޭ އެހީގެ ބަދަލުގައި އެއްވެސް އެހީއެއް އެމެރިކާއިން ބޭނުން ނުވާ ކަމަށެވެ.\nއީރާނުގައި ކޮރޯނާ ޖެހުނު މީހުންގެ އަދަދަކީ 44,605 އެވެ. 27,051 މީހުންނަށް ދަނީ ފަރުވާކުރަމުންނެވެ. މަރުވި މީހުންގެ އަދަދަކީ 2,898 އެވެ. ސީރިއަސް ޙާލަތުގައި 3,703 މީހުން އެބަތިއްބެވެ.


ރައީސް އަލްއުސްތާޛު މައުމޫން ޢަބްދުލްޤައްޔޫމް - ދިވެހި ދައުލަތުގެ އެންމެ މަތިވެރި ޢިއްޒަތް - 2013 - The President's Office\nދިވެހި ދައުލަތުގެ އެންމެ މަތިވެރި ޢިއްޒަތް\nދިވެހި ދައުލަތުގެ އެންމެ މަތިވެރި ޢިއްޒަތް - 2013\nނިޝާން ޣާޒީގެ ޢިއްޒަތުގެ ވެރިކަން (ނ.ޣ.ޢ.ވ)\nރައީސް އަލްއުސްތާޛު މައުމޫން ޢަބްދުލްޤައްޔޫމް\nރައީސް އަލްއުސްތާޛު މައުމޫން ޢަބްދުލްޤައްޔޫމަކީ، ރާއްޖޭގެ ރައީސުލްޖުމްހޫރިއްޔާ ކަމުގެ މަތިވެރި މަޤާމުގައި ހުންނަވައިގެން އަދި އޭގެ ކުރިންވެސް، ދިވެހި ޤައުމަށާއި، ދިވެހި ރައްޔިތުންނަށާއި، ދިވެހި ދައުލަތަށް ތަފާތު އެތައް ރޮނގަކުން ޚިދުމަތް ކުރެއްވި އަދި ރާއްޖެ މިއަދު މިދެކޭ ތަރައްޤީގެ ބާނީއެވެ. ރައީސުލްޖުމްހޫރިއްޔާ ކަމުގެ މަޤާމަށް ވިދިވިދިގެން5އަހަރުގެ6ދައުރަށް، ރައްޔިތުންގެ ވަރަށް ތަނަވަސް އަޣުލަބިއްޔަތަކުން ހޮވިވަޑައިގެން އެމަނިކުފާނު ވަނީ ދިވެހި ޤައުމަށާއި ރައްޔިތުންނަށް ވަރަށް އަގުހުރި ޚިދުމަތްތަކެއް ކޮށްދެއްވާފައެވެ.\nރައީސް މައުމޫން ކިޔަވައި ވިދާޅުވުމަށް ރާއްޖެއިން ބޭރަށް ވަޑައިގަތީ، ވަރަށް ހަގު އުމުރުފުޅެއްގައެވެ. މިސުރުގެ މަޝްހޫރު އަލްއަޒްހަރު ޔުނިވަރސިޓީގައާއި އަދި އެތާނގެ އެމެރިކަން ޔުނިވަރސިޓީއިން މަތީ ތަޢުލީމު ހާސިލުކުރެއްވުމަށްފަހު ރާއްޖެއަށް އެނބުރި ވަޑައިގަތުމުގެ ކުރިން، އެމަނިކުފާނުވަނީ ކުޑަ ދުވަސްކޮޅަކު ނައިޖީރިއާގެ ކާނޯގެ އަޙްމަދު ބެއްލޯ ޔުނިވަރސިޓީގެ ޢަބްދުﷲ ބަޔޭރޯ ކޮލެޖުގައި ކިޔަވައިދެއްވާފައިވެއެވެ.\nރާއްޖެ ވަޑައިގަތުމަށްފަހު އަދާކުރެއްވި ސަރުކާރުގެ ވަޒީފާތަކުގެ ތެރޭގައި އަމީނިއްޔާ ސްކޫލްގެ ޓީޗަރުކަމާއި، ޝިޕިންގ ޑިޕާޓްމެންޓުގެ މެނޭޖަރުކަމާއި، ޓެލެފޯން ޑިޕާޓްމެންޓުގެ ޑިރެކްޓަރުކަމާއި، ވަޒީރުލްއަޢުޒަމްގެ އޮފީހުގެ ޚާއްޞަ ވަކީލުކަން ހިމެނެއެވެ. އަދި ސްރީލަންކާގައި ހުންނަ ދިވެހި އެމްބަސީގެ އެމްބެސެޑަރގެ ނައިބުކަމާއި، އ.ދ. މަޖިލީހަށް ކަނޑައަޅާފައިވާ ދިވެހިރާއްޖޭގެ ދާއިމީ މަންދޫބުކަމުގެ މަގާމުވެސް އެމަނިކުފާނު ފުރުއްވާފައިވެއެވެ. އޭގެފަހުން ޓްރާންސްޕޯޓް މިނިސްޓްރީގެ އިސް މަޤާމުތަކުގައި ހުންނަވައިގެން ކުރެއްވި ޚިދުމަތްތައް ފާހަގަކޮށްލެވެއެވެ.\n1970އިގެ އަހަރުތައް ނިމުމަކާ ގާތަށް އައިއިރު ދިވެހިރާއްޖެ އޭރު އޮތީ، ދުނިޔޭގައި އޮތް އެންމެ ފަޤީރު5ޤައުމުގެ ލިސްޓުގައެވެ. ބޭރު ދުނިޔެއަށް ދިވެހިރާއްޖެ ހުޅުވާލައި އިޤްތިޞާދީ ދުވެލި ހަލުވިކުރުމަށް އެވަގުތު އޮތް އެންމެ ބޮޑު ހުރަހަކީ، ވައިގެ ދަތުރުފަތުރުގެ ދަތިކަމެވެ. މިގޮތުން، މިނިސްޓަރ އޮފް ޓްރާންސްޕޯޓުގެ ނާއިބުކަމުގެ މަގާމުގައި އަދި ފަހުން މިނިސްޓަރ އޮފް ޓްރާންސްޕޯޓް ކަމުގެ މަގާމުގައި ހުންނަވައިގެން ހުޅުލޭ ވައިގެ ބަނދަރު އިތުރަށް ތަރައްޤީކޮށް ބައިނަލްއަޤްވާމީ މިންގަނޑުތަކަށް ފެއްތުމަށް ކުރެވުނު މަސައްކަތަށް ބޭނުންވި ބޭރުގެ މާލީއެހީތެރިކަން ހޯއްދެވުމުގައާއި، އެއަރޕޯޓު ތަރައްޤީކުރެއްވުމުގައި މޭސްތިރިއަކަށް ހުންނަވައިގެން އަލްއުސްތާޛު މައުމޫން ޢަބްދުލްޤައްޔޫމް އަދާކުރެއްވީވެސް ވަރަށް މުހިންމު ދައުރެކެވެ.\nރައްޔިތުންގެ ވޯޓުން 92.9 އިންސައްތަ ހޯއްދަވައިގެން، ދިވެހި ޖުމްހޫރިއްޔާގެ3ވަނަ ރައީސްކަމުގެ މަޤާމަށް އެމަނިކުފާނު އިންތިޚާބުވެވަޑައިގަތުމަށްފަހު، ރައީސުލްޖުމްހޫރިއްޔާ ކަމުގެ މަޤާމާ ހަވާލުވެވަޑައިގެންފައި ވަނީ 1978ގެ ނޮވެންބަރު މަހުގެ 11 ވަނަ ދުވަހުއެވެ. ވިދިވިދިގެން6ދައުރު، ރައްޔިތުންގެ ވަރަށް މަތީ އަޣްލަބިއްޔަތަކާއެކު، އެމަނިކުފާނުވަނީ ރައީސުލްޖުމްހޫރިއްޔާކަމުގެ މަޤާމު ފުރުއްވާފައެވެ. ރައީސް މައުމޫންގެ ޒަޢާމަތު ވެގެންދިޔައީ ދިވެހިރާއްޖެއަށް ތަފާތު ރޮނގުރޮނގުން ކުރިއެރުމާއި ތަރައްޤީ ލިބިގެންދިޔަ، ޤައުމީ ތަރައްޤީގެ ރަން އަހަރުތަކަކަށެވެ.\n1978 ގައި، ރާއްޖޭގެ އުފެއްދުންތެރިކަމުގެ ނިސްބަތް، ބޮލަކަށްޖެހޭ މިންވަރަކީ 180 އެމެރިކާ ޑޮލަރަށްވުރެ މަދު އަދަދެއް ކަމުގައިވީއިރު، 2008 ގައި އެ އަދަދު ވަނީ 4500 އެމެރިކާ ޑޮލަރަށް އިތުރުވެފައެވެ.\nރައީސް މައުމޫން ޤައުމުގެ ހުންގާނާ ހަވާލުވެވަޑައިގެންނެވިއިރު ރާއްޖޭގައި ހުރީ ސަރުކާރުގެ އެންމެ4ސްކޫލެވެ. ލިޔަންކިޔަން ދަންނަ މީހުންނަށްވުރެ، ލިޔަންކިޔަން ނުދަންނަ މީހުން ގިނައެވެ. 2008 ގައި އެމަނިކުފާނު ވެރިކަމުން ވަކިވެވަޑައިގެންނެވިއިރު، ސަރުކާރުގެ 221 ސްކޫލް ހިނގަމުންދިޔައެވެ. 1978 ގައި، 65 ޔުނިވަރސިޓީ ގްރެޖުއޭޓުން ތިބިއިރު، އެމަނިކުފާނުގެ ރިޔާސަތުގައި އެއަދަދު 4000 އަށް އިތުރުވެގެން ދިޔައެވެ. ލިޔަންކިޔަން ދަންނަ މީހުންގެ ނިސްބަތް އޮތީ ހުޅަނގުގެ ޤައުމުތަކާ ފައިހަމަކުރެވޭ މިންވަރުގައެވެ. 99 އިންސައްތައާ ގާތްކުރާ އަދަދެއްގައެވެ. ޞިއްޙީ ދާއިރާއަށް ބަލައިލާއިރު، ރައީސް މައުމޫންގެ ރިޔާސަތު ފެށުނުއިރު ތިބީ 23 ޑޮކްޓަރުންނާއި 74 ނަރުހުންނެވެ. 2008 ނިމުނުއިރު، 600 ޑޮކްޓަރުންނާއި، 1300 ނަރުހުންނާއި، 800 ކޮމިއުނިޓީ ހެލްތް ވާރކަރުން ޚިދުމަތް ކުރަމުންދިޔައެވެ. ވެރިކަމާ ހަވާލުވެވަޑައިގެންނެވިއިރު ރާއްޖޭގައި ހުރީ ހަމަ އެންމެ ހޮސްޕިޓަލެކެވެ. އެމަނިކުފާނުގެ ޒަޢާމަތު ނިމުނުއިރު ރާއްޖޭގެ އެކި ކަންކޮޅުތަކުގައި 22 ހޮސްޕިޓަލް ޤާއިމުވެފައި ހުއްޓެވެ. 1978 ގައި ރާއްޖޭގައި އޮތީ އެންމެ 15 ރިޒޯޓެވެ. އެ އަހަރު ރާއްޖެ އައީ 15,000 ފަތުރުވެރިންނެވެ. 2008 ގައި ރާއްޖޭގައި ހުރި ރިޒޯޓުގެ އަދަދު 100 އާ ގާތްކުރާ އަަދަދަކަށް އިތުރުވިއިރު، އެ އަހަރު 600,000 އަށްވުރެ ގިނަ ފަތުރުވެރިން ރާއްޖެއަށް ޒިޔާރަތްކުރިއެވެ.\n1978 ގައި، ޅަފަތުގައި ތުއްތުކުދިން މަރުވާ މިންވަރު އޮތީ ކޮންމެ 1000 އަކުން 120 ގައެވެ. 2008 އާ ހަމައަށް އައިއިރު، އެ އަދަދު ވަނީ 1000 އަކުން 10 އަށް ދަށްވެފައެވެ. 1978 ވަނަ އަހަރު ދިވެއްސެއްގެ އުމުރަކީ އެވްރެޖްކޮށް 48 އަހަރެވެ. އެމަނިކުފާނުގެ ޒަޢާމަތު ނިމުނުއިރު ދިވެއްސެއްގެ އެވްރެޖް ޢުމުރަކީ 73 އަހަރެވެ.\nދިވެހިންގެ ފަޚުރު ކަމުގައިވާ އިސްލާމީ ވަޙުދަތު ދެމެހެއްޓެވުމަށްޓަކައި ރައީސް މައުމޫން ވަނީ އަގުހުރި ޚިދުމަތްތަކެއް ކޮށްދެއްވާފައެވެ. ރާއްޖޭގައި އިސްލާމީ ތަޢުލީމާއި ތަފާތު އިސްލާމީ ފަންނުތައް ކިޔަވައިދެއްވުމަށްޓަކައި އުފެއްދެވި މަރުކަޒު [މަޢުހަދުއް ދިރާސާތިލް އިސްލާމިއްޔާ] ހުޅުވިގެންދިޔައީ ހިޖުރީ 15 ވަނަ ޤަރުނުގެ މުނާސަބަތުގައި ހިޖުރީ އާ އަހަރުގެ ފުރަތަމަ ދުވަހުއެވެ. އެއީ، 1980 ވަނަ އަހަރުގެ ފެބްރުއަރީ މަހުގެ9ވަނަ ދުވަހުއެވެ. އޭގެފަހުން ޢަރަބި ތަޢުލީމު ދޭ ދެވަނަ މަދަރުސާ [އަލްމަދްރަސަތުލް ޢަރަބިއްޔަތުލް އިސްލާމިއްޔާ] ހުޅުވިގެންދިޔައެވެ. ރާއްޖެއިން ލިޔަންކިޔަން ނުދަތުން މުޅިން ފިލުވައިލެއްވުމަށްޓަކައި 1 ޖެނުއަރީ 1980 ގައި ފެށްޓެވި އަސާސީ ތަޢުލީމުގެ މަޝްރޫޢަކީ، އެމަނިކުފާނު ހިންގެވި މަޝްރޫޢުތަކުގެ ތެރެއިން ވަރަށް ކާމިޔާބު މަޝްރޫޢެކެވެ.\nރާއްޖޭގެ ރައްޔިތުންގެ މެދުގައި ދީނީ ހޭލުންތެރިކަން އިތުރުކުރެއްވުމަށްޓަކައި ރަމަޟާން މަހަށް ޚާއްޞަ ކުރައްވައިގެން، ހިޖުރައިން 1400 ވަނަ އަހަރުގެ ރަމަޟާން މަހުގެ 1 ވަނަ ދުވަހުގެ ރެއިން ފެށިގެން، ރައީސުލްޖުމްހޫރިއްޔާގެ ރަސްމީގެ، އޭރުގެ މުލީއާގޭގައި ރައީސް މައުމޫން ފެށްޓެވި ޤުރްއާން ކިޔެވުމާއި ދީނީ މައުޟޫޢަށް ވާހަކަ ދެއްކުމުގެ ޕްރޮގްރާމަކީ މިގޮތުން ޚާއްޞަ ގޮތެއްގައި ފާހަގަކޮށްލެވޭ ޕްރޮގްރާމެކެވެ. މި ޕްރޮގްރާމް މެދުކެނޑުމެއްނެތި ކުރިއަށް ގެންދެވިއެވެ. އޭރު ރާއްޖޭގައި ދީނީ ޢިލްމުވެރިން މަދުކަމާއެކު، އެ ޕްރޮގްރާމްގައި ގިނަ ތަޤްރީރުތަކެއް ކުރެއްވީ ޚުދު އެމަނިކުފާނެވެ. އަދި ރާއްޖެއިން ބޭރުގެ ވާޢިޡުންނާއި ޤާރީން ގެންނަވައި، މި ޕްރޮގްރާމް މުއްސަނދި ކުރެއްވިއެވެ.\nއެމަނިކުފާނުގެ މަސައްކަތްޕުޅުތަކުގެ ތެރެއިން، ރާއްޖޭގެ ކޮންމެ ރަށެއްގައި މިސްކިތް ބިނާކުރައްވައި، ކީރިތި ޤުރްއާން ތަޖުވީދު މަގުން ކިޔެވުމުގެ ފަންނު ދިރުވުމަށް ޚިދުމަތް ކުރެއްވުމާއި، ދީނީ ހޭލުންތެރިކަން އިތުރުކުރެއްވުމަށް މީޑިއާ މެދުވެރިކުރައްވައި ތަފާތު ޕްރޮގްރާމްތައް އަމިއްލަފުޅަށް ކުރިއަށް ގެންދެވިކަން އެއީވެސް ހަނދާންކޮށްލަންޖެހޭ ކަންކަމެވެ. އަދި އެމަނިކުފާނުގެ ވެރިކަމުގައި ކީރިތި ޤުރްއާނުގެ ޢިލްމު ފެތުރުއްވުމަށް ހުޅުއްވި ކީރިތި ޤުރްއާނާބެހޭ މަރުކަޒަކީވެސް އެމަނިކުފާނު ދީނީ ރޮނގުން ކުރެއްވި މަތިވެރި ޚިދުމަތެކެވެ. ރައީސް މައުމޫނަކީ، ދީނީ އަދި ޢިލްމީ ގިނަ ފޮތްތަކެއް ލިޔުއްވައި ޝާއިޢުކުރެއްވުމުގެ އިތުރުން [ދީނުގެ މަގު]ގެ ނަމުގައި ދީނީ ހަފްތާ މަޖައްލާއެއްވެސް ގަވާއިދުން ރައީސުލްޖުމްހޫރިއްޔާގެ އޮފީހުން ނެރުއްވަމުން ގެންދެވި ޢިލްމުވެރިއެކެވެ. އޭގެއިތުރުން، ވެރިކަމުގެ ބުރަ މަސްއޫލިއްޔަތު އުފުއްލަވަމުންވެސް އެމަނިކުފާނު ގެންދެވީ މެދުނުކެނޑި މުދައްރިސެއްގެ ދައުރު އަދާކުރައްވަމުންނެވެ. އިސްލާމީ ޝަރީޢަތާއި އުޞޫލުލްފިޤުހުގެ ޢިލްމުގެ ފިލާވަޅުތައް ކުއްލިއްޔަތުއްދިރާސާތިލް އިސްލާމިއްޔާގެ ދަރިވަރުންނަށް ގަވާއިދުން ނަންގަވައިދެއްވަމުން ގެންދެވިއެވެ.\nއިސްލާމީ ރިވެތި އާދަކާދަ، ޤައުމުގައި ބިންވަޅު ނެގުމަށް ހަރުދަނާ ސިޔާސަތުތަކެއް ރޭއްވެވުމުގެ އިތުރުން، ރައީސް އަލްއުސްތާޛު މައުމޫން ޢަބްދުލްޤައްޔޫމަކީ، ޢަރަބި އިސްލާމީ ޤައުމުތަކުގެ އިޙްތިރާމާއި ލޯބި ލިބިވަޑައިގެން ހުންނެވި ދީނީ ޢިލްމުވެރިއެއްވެސްމެއެވެ. އެމަނިކުފާނު މިރޮނގުން ކުރައްވާފައިވާ އަގުހުރި މަސައްކަތްޕުޅުތައް ރަމްޒުކޮށްދޭ ބިނާއަކީ، މާލޭގެ މޫނުމަތިން މިއަދުވެސް ޤައުމުގެ އިސްލާމީ ޝަޚްޞިއްޔަތު ހާމަކޮށްދޭ އިސްލާމީ މަރުކަޒުގެ ބިނާއެވެ.\nރާއްޖޭގެ އެންމެބޮޑު އާބާދީއެއް އޮތީ މާލޭ ސަރަޙައްދުގައި ކަމަށްވުމާއެކު، މާލޭ ސަރަޙައްދަށް ކުރިމަތިވެފައިވާ ބޯހިޔާވަހިކަމުގެ މައްސަލަ ޙައްލުކުރެއްވުމަށް ރައީސް މައުމޫންގެ ޒަޢާމަތުގައި ދެއްވި އަހަންމިއްޔަތުކަންވެސް އެއީ އެމަނިކުފާނުގެ ޚިދުމަތްތަކުގެ ތެރެއިން ފާހަގަކުރެވޭ މުހިންމު ޚިދުމަތެކެވެ. ރައީސުލްޖުމްހޫރިއްޔާކަމުގެ މަޤާމާ އެމަނިކުފާނު ޙަވާލުވެވަޑައިގަތުމަށްފަހު، އެންމެބޮޑު އިސްކަމެއް ދެއްވި އެއްކަމަކީ، މާލެއިން ހިއްކެންހުރި ސަރަޙައްދުތައް ހިއްކުމަށް ކުރެއްވި މަސައްކަތްޕުޅުތަކެވެ. މިގޮތުން ހިއްކި ސަރަޙައްދުން އެތައް ބަޔަކަށް ގޯތި ދެއްވައި، ޞިނާޢީ އެކި މަޝްރޫޢުތަކަށް ބިން ޚާއްޞަކުރެއްވިއެވެ. މީގެއިތުރުން، ބޯހިޔާވަހިކަމުގެ މައްސަލަ ޙައްލުކުރެއްވުމަށް އެމަނިކުފާނު ފެށްޓެވި އެންމެ އަގުބޮޑު އެއް މަޝްރޫޢަކީ ހުޅުމާލޭ މަޝްރޫޢެވެ. 1997 ވަނަ އަހަރުގެ އޮކްޓޯބަރު މަހުގެ 16 ވަނަ ދުވަހު އެމަނިކުފާނު އިފްތިތާޙުކޮށްދެއްވި މި މަޝްރޫޢު ވެގެންދިޔައީ، ދިވެހިންގެ އެތައް ބަޔަކަށް އެތައް ހިތްހަމަޖެހުމަކާއި، ފޮނި އުންމީދުތަކެއް ގެނެސްދިން މަޝްރޫޢަކަށެވެ. ހުޅުމާލޭގައި މީހުން ދިރިއުޅެން ފެށުން އިފްތިތާޙުވެގެންދިޔައީ، އޭގެ6އަހަރުފަހުން 2004 ވަނަ އަހަރުގެ މެއި މަހުގެ 12 ވަނަ ދުވަހުއެވެ. ރައީސް މައުމޫން ސިފަކުރައްވާފައިވާ ގޮތުންނަމަ، އެދުވަހަކީ ރާއްޖޭގެ ގިނަބަޔަކު ދެކެމުން އައި ފިނިފެންމަލުގެ ހުވަފެން ޙަޤީޤަތަކަށްވެގެންދިޔަ ދުވަހެވެ.\nރައީސް މައުމޫންގެ މަސައްކަތްޕުޅުތަކުގެ ތެރެއިން އެންމެ އަލިގަދަކޮށް ފާހަގަވެގެންދިޔަ އެއް މަސައްކަތްޕުޅަކީ، ސަރަޙައްދީ އެއްބައިވަންތަކަމަށާއި، އިސްލާމީ އުންމަތުގެ ޙައްޤުތައް ޙިމާޔަތްކުރެއްވުމަށް ކުރެއްވި މަސައްކަތްޕުޅެވެ. ރައީސް މައުމޫނަކީ، ސަރަޙައްދީ ޖަމްޢިއްޔާ [ސާރކް]ގެ އެއް ބާނީއެވެ. އޭގެއިތުރުން، އެމަނިކުފާނަކީ، ބައިނަލްއަޤްވާމީ ބޮޑެތި ބައްދަލުވުންތަކުގައި ފަލަސްޠީނުގެ މައްސަލައިގައި މެދުނުކެނޑި ވަކާލާތު ކުރެއްވި ބަޠަލެކެވެ.\n1987 ގައި ރައީސް މައުމޫން މުޅި ދުނިޔޭގެ ސަމާލުކަން ހޯއްދެވީ، އެ އަހަރު ވެންކޫވަރގައި އޮތް ކޮމަންވެލްތް ސަމިޓުގައާއި، އަދި އެ އަހަރު އ.ދ.ގެ ޢާންމު މަޖިލީހުގައި، ކަނޑުގެ ލޮނުގަނޑު އުފުލުމުގެ މައްސަލައާއި، މޫސުމަށް އަންނަ ބަދަލުތަކުގެ ސަބަބުން، ރާއްޖެއާއި އެހެނިހެން ކުދި ޖަޒީރާ ޤައުމުތަކަށް ހުރި ނުރައްކަލާ ބެހޭގޮތުން ބައިނަލްއަޤްވާމީ ސަމާލުކަން ހޯއްދެވުމާ ގުޅިގެންނެވެ. އެކަން ފާހަގަވެގެންދިޔައީ، ޤައުމެއްގެ އެންމެ އިސްވެރިއަކު މިމައްސަލައާމެދު އެންމެ މަތީ ފެންވަރުގައި އެންމެ ފުރަތަމަ އަޑުއުފުއްލެވި ފަހަރު ކަމުގައެވެ.\nރައީސް މައުމޫންގެ ޤައުމީ ޚިދުމަތުގެ ޞަފްޙާތަކުގެ ތެރެއިން ރާއްޖޭގެ ނާޒުކު ތިމާވެށި ޙިމާޔަތްކުރުމާއި، ދެމެހެއްޓެނިވި ތަރައްޤީގެ މުހިންމުކަން، ބައިނަލްއަޤްވާމީ މައިދާނުގެ ސަމާލުކަމަށް ގެންނެވި ގެންނެވުން ހަނދާންކޮށްލަންޖެހެއެވެ. ރާއްޖޭގެ ތަޢުލީމީ އާ ޖީލެއް ބިނާކުރެއްވުމަށް ކުރެއްވި މަސައްކަތްޕުޅުތައްވެސް ފާހަގަވެގެންދިޔައެވެ. އެތަކެއް ހާސް ދިވެހި ދަރިވަރުން ރާއްޖެއިން ބޭރުން މަތީ ތަޢުލީމު ޙާޞިލުކުރަން ފުރުޞަތު ހުޅުއްވާލަދެއްވިއެވެ. އޭގެއިތުރުން، ދިވެހިންގެ ދުޅަހެޔޮކަމާއި، ކުޑަކުދިންނާއި އަންހެނުންގެ ޙައްޤުތައް ޙިމާޔަތްކުރެއްވުމާއި، ތަރައްޤީގައި އަންހެނުންގެ ދައުރު ފުޅާކުރެއްވުމާއި، ޒުވާނުންނަށް ތަރައްޤީގައި ބައިވެރިވުމުގެ ފުރުޞަތު ފުޅާކުރެއްވުމާއި، ފަތުރުވެރިކަމުގެ ފައިދާ ރައްޔިތުންނަށް ޢާންމުކުރެއްވުމާއި، މަސްވެރިކަމުގެ ޞިނާޢަތު ފުޅާކުރެއްވުމާއި، ޤައުމީ ފުދުންތެރިކަން އެތައް ގުނައަކުން އިތުރުކުރެއްވުމާއި، ޚާރިޖީ ދާއިރާއިން ރާއްޖެ ކުރިއެރުވުމާއި ސަރަޙައްދީ އަދި ބައިނަލްއަޤްވާމީ މައިދާނުގައި ދިވެހި ޤައުމަކީ ކާމިޔާބު ޤައުމެއްކަމަށް ހެއްދެވުމުގައި ރައީސް އަލްއުސްތާޛު މައުމޫން ޢަބްދުލްޤައްޔޫމް ކުރެއްވި އަގުނުކުރެވޭ ޚިދުމަތްތަކުގެ ސަބަބުން، އެމަނިކުފާނު މިއަދު ފާހަގަކުރެވެނީ ރާއްޖެއަށް ޒަމާނީ ތަރައްޤީ ގެނެސްދެއްވި ބާނީގެ ގޮތުގައެވެ.\nއޭގެއިތުރުން، އެމަނިކުފާނުގެ ޒަޢާމަތުގައިވަނީ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއަށް ދެފަހަރެއްގެ މަތިން އެކަށޭނަ ރަނގަޅު އިޞްލާޙުތަކެއް ގެންނަވާފައެވެ. މިއަދު މިފެންނަ ފެހި ޤާނޫނުއަސާސީގައިވާ، ޒަމާނީ ޑިމޮކްރަސީގެ އަސާސްތައް ކަމުގައިވާ ސިޔާސީ ޕާޓީގެ ނިޒާމާއި، ތަފާތު މިނިވަން މުއައްސަސާތަކާއި، ޒަމާނީ މިންގަނޑުތަކަށް ފެތޭ ގިނަ ޤާނޫނުތައް ވުޖޫދަށް އައީ، އެމަނިކުފާނުގެ އިސްނެންގެވުމަކުން 2004 ވަނަ އަހަރު ފެށްޓެވި ޒަމާނީ ޑިމޮކްރަސީގެ އިޞްލާޙީ ޕްރޮގްރާމްގެ ތެރެއިންނެވެ.\nރައީސް މައުމޫންގެ ވެރިކަމުގެ ތެރޭގައި ރާއްޖޭގެ މިނިވަންކަމާއި ސިޔާދަތަށް އެންމެ ބޮޑު ނުރައްކަލެއް ކުރިމަތިކުރުވި 1988 ވަނަ އަހަރުގެ ނޮވެމްބަރ 3ގެ ޢުދުވާނީ ޙަމަލާއިން، މާތްވެގެންވާ އިސްލާމްދީނާއި، ދިވެހި ޤައުމާއި ދިވެހި ރައްޔިތުން ސަލާމަތް ކުރެއްވުމަށް އެމަނިކުފާނު ކުރެއްވި މަސައްކަތްޕުޅުތަކުގެ މަތިންވެސް ހަނދާންކުރަންޖެހެއެވެ. އެއީ، އިސްލާމްދީނާއި ޤައުމާއި ރައްޔިތުންގެ ދިފާޢުގައި އެމަނިކުފާނު ވެވަޑައިގެންނެވި ވަރަށް މަތިވެރި ޤުރްބާނީއެކެވެ.\nރައީސް މައުމޫނަކީ، ރާބިޠަތުލް ޢާލަމިލް އިސްލާމީގެ އަލްމަޖިލިސުލް ޢައުލާގެ ދާއިމީ މެންބަރެކެވެ. އެމަނިކުފާނުގެ ޚިދުމަތްތަކުގެ އަގު ވަޒަންކޮށް، ބޭރުގެ ތިން ޔުނިވަރސިޓީއަކުން ވަނީ އޮނަރަރީ ޑޮކްޓަރޭޓްގެ ޝަރަފު އެމަނިކުފާނަށް އަރުވާފައެވެ. 1988 ވަނަ އަހަރު ޔުނެޕުން ވަނީ ރައީސް މައުމޫނަށް [ގްލޯބަލް 500]ގެ އިނާމު އަރުވާފައެވެ. އަދި، ތިމާވެށީގެ ރޮނގުން ޖަރުމަނުވިލާތުގެ [ޑީ.އާރު.ވީ] އިނާމާއި، އިޓަލީވިލާތުގެ [މޭން އޮފް ސީ] އިނާމުވެސް އެމަނިކުފާނަށް ލިބިވަޑައިގެންފައިވެއެވެ. އޭގެއިތުރުން، އިންޑިޔާގެ [ޓެރީގެ ސަސްޓޭނަބަލް ޑިވެލޮޕްމަންޓް ލީޑަރޝިޕް އެވޯޑު] 2008 ވަނަ އަހަރު އެމަނިކުފާނަށް ވަނީ ލިބިވަޑައިގެންފައެވެ.\nބޭރުގެ ޢިއްޒަތްތެރިންނަށް އިނގިރޭސި ދައުލަތުން ދެއްވާ އެންމެ މަތީ ލަޤަބު [ޖީ.ސީ.އެމް.ޖީ] އަދި ދެކުނު ކޮރެޔާގެ އެންމެ މަތީ ޝަރަފު [ގްރޭންޑް އޯޑަރ އޮފް މުގުންގާވާ] އާއި، ސްރީލަންކާގެ އެންމެ މަތީ ޝަރަފު [މިތުރަ ވިބޫޝަނަ] ވެސް ރައީސް މައުމޫނަށް ވަނީ ލިބިވަޑައިގެންފައެވެ. އޭގެ އިތުރުން، ޑަބްލިޔޫ.އެޗް.އޯ.ގެ [ހެލްތް ފޯރ އޯލް] ރަން މެޑަލާއި، [އަލްއަޒްހަރުގެ ޝީލްޑް] ވެސް އެމަނިކުފާނަށް ލިބިވަޑައިގެންފައިވެއެވެ.\nއެމަނިކުފާނު ފެށްޓެވި އިޞްލާޙީ ޕްރޮގްރާމްގެ ތެރެއިން ވުޖޫދަށް އައި ސިޔާސީ ޕާޓީގެ ނިޒާމުގެ ތެރެއިން، ރައީސް މައުމޫން ވަނީ ދެ ސިޔާސީ ޕާޓީއެއް އުފައްދަވާފައެވެ. ރައީސް މައުމޫން ދެވަނައަށް އުފެއްދެވި ޕްރޮގްރެސިވް ޕާޓީ އޮފް މޯލްޑިވްސް (ޕީ.ޕީ.އެމް)ގެ ރައީސް ކަމުގެ މަޤާމު މިއަދުވެސް ގެންދަވަނީ ފުރުއްވަމުންނެވެ. އަދި ހިލޭސާބަހަށް މަސައްކަތް ކުރުމާއި، ދިވެހިންނަށް އިޖުތިމާޢީ އެކި ރޮނގުތަކުން ފައިދާކުރަނިވި ޚިދުމަތްތަކެއް ކުރެއްވުމަށް 2010 ވަނަ އަހަރު ރައީސް މައުމޫން އުފެއްދެވި، [މައުމޫން ފައުންޑޭޝަން]ގެ މުއައްސިސް އަދި ޗެއަރމަން ކަމުގެ މަޤާމު މިއަދުވެސް ގެންދަވަނީ ފުރުއްވަމުންނެވެ.\n2013 ގައި ދައުލަތުން ދެއްވި އިނާމުތައް:\nދިވެހި ދައުލަތުގެ ޢިއްޒަތް


ރަންޓައިމް މޮޑިއުލްއެއް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދުން\n1. މި ކޮމިޝަނުންދޭ މަޢުލޫމާތާއި އެއްގޮތަށް ރަންޓައިމް މޮޑިއުލްއެއް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nރަންޓައިމް މޮޑިއުލްއެއް ސަޕްލައިކޮށް އިންސްޓޯލްކުރުން\n2. ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ނޮވެމްބަރ 28 ވާ ބުދަ ދުވަހުގެ 14:00 ގެ ކުރިން، procurement@elections.gov.mv އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\n3. ބީލަން ހުޅުވުން އޮންނާނީ 2018 ނޮވެމްބަރ 29 ވާ ބުރާސްފަތި ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n07 ރަބީޢުލްއައްވަލް 1440


“get set”akee zuvaanunnah hulhuvigendhaa ranuge furusatheh: yooi ministreege koadineytar shukooru\n“ގެޓް ސެޓް”އަކީ ޒުވާނުންނަށް ހުޅުވިގެންދާ ރަނުގެ ފުރުސަތެއް: ޔޫތް މިނިސްޓްރީގެ ކޯޑިނޭޓަރ ޝުކޫރު\nރައީސް ޔާމީންގެ ސަރުކާރުގެ މެނިފެސްޓޯގައި ހިމެނޭ މައިގަނޑު އެއް ސިޔާސަތު ކަމަށްވާ ޒުވާން ވިޔަފާރިވެރިން އުފެއްދުމުގެ ޕްރޮގްރާމް “ގެޓް ސެޓް” އަކީ ޒުވާނުންނަށް ހުޅުވިގެންދާ ރަނުގެ ފުރުސަތެއް ކަމަށް ޔޫތު މިނިސްޓްރީގެ ކޯޑިނޭޓަރ އަބްދުއްޝުކޫރު ވިދާޅުވެއްޖެ އެވެ.\n“ގެޓް ސެޓް” އާ ބެހޭގޮތުން މައުލޫމާތު ދިނުމަށް ކުޅުދުއްފުށީގައި މިއަދު ފެއްޓި ބައްދަލުވުމުގެ ހަވާސާގައި “ކުޅުދުއްފުށި އޮންލައިނާ” ވާހަކަ ދައްކަވަމުން އަބްދުއްޝުކޫރު ވިދާޅުވީ 18 އަހަރާއި 35 އަހަރާ ދެމެދުގެ ކޮންމެ ޒުވާނަކަށްވެސް މި ފުރުސަތުގެ ބޭނުން ހިފިދާނެ ކަމަށާއި މިއީ އަމިއްލައަށް ކޮޅަށް ތެދުވުމަށް ލިބޭ ރަނުގެ ފުރުސަތެއް ކަމަށެވެ.\n“ގެޓް ސެޓް” ޕްރޮގްރާމާ ބެހޭގޮތުން މައުލޫމާތު ދިނުމަށް ކުރިއަށް ގެންދާ ބައްދަލުވުންތަކުގައި ބައިވެރިނުވެވޭ ޒުވާނުންވެސް “ގެޓް ސެޓް”އާ ބެހޭ ގޮތުން މައުލޫމާތު ހޯދައި ވިޔަފާރީއެއް ފެށުމަށް ލިބޭ މި ފުރުސަތުގެ ބޭނުން ހިފުމަށް އަބްދުއްޝުކޫރު ގޮވާލެއްވި އެވެ. އަދި ބައްދަލުވުންތަކުގައި ބައިވެރިވާ ފަރާތްތަށް އެހެން ޒުވާނުންނަށް އެ މައުލޫމާތުތައް ފޯރުކޮށްދިނުމަށްވެސް އޭނާ އެދިލެއްވި އެވެ.\n“ގެޓް ސެޓް” ޕްރޮގްރާމްގެ ދަށުން ދޫކުރާ ލޯނަކީ ސަރުކާރުގެ ރައްކާތެރިކަމާއެކު ރަހުނަކާނުލާ ޒުވާނުންގެ ވިޔަފާރި ހިޔާލުތައް ހަގީގީ ވިޔަފާރިތަކަކަށް ބަދަލުކުރެވޭނެ ގޮތަށް ޕްލޭން ކޮށްފައިވާ ލޯން ސްކީމެކެވެ.\nލޯނު ދޫކުރުމުގައި ވިޔަފާރި ހިޔާލުގެ ތަނަވަސް ކަމަށާއި އުފެއްދުންތެރި ކަމަށް ބެލޭނެ ކަމަށާއި އެ ވިޔަފާރީއެއްގެ ސަބަބުން ރަށަށާއި ކައިރީގައިވާ އެހެން ރަށްތަކަށް ކުރާނެ އިޖުތިމާއީ ފައިދާތަކަށްވެސް ބެލޭނެ ކަމަށް ޔޫތް މިނިސްޓްރީގެ ކޯޑިނޭޓަރ ވިދާޅުވި އެވެ. އަދި އެ ވިޔަފާރީއެއްގެ ސަބަބުން އިތުރު ޒުވާނުންނަށް ވަޒީފާގެ ފުރުސަތު ލިބޭ މިންވަރާއި އަންހެނުން ބާރުވެރިކުރުވާ މިންވަރުވެސް ލޯން ދިނުމުގެ ކުރިން ބަލާނެ ކަމަށް އޭނާ ވިދާޅުވި އެވެ.\nއަބްދުއްޝުކޫރު ވިދާޅުވީ “ގެޓް ސެޓް”އާ ބެހޭގޮތުން މައުލޫމާތު ދިނުމަށް ކުޅުދުއްފުށީގައި ކުރިއަށްދާ ޕްރޮގްރާމަށް ބޮޑު ތަރުހީބެއް ލިބިފައިވާ ކަމަށެވެ. މީގެ އިތުރުން ހއ އަތޮޅުގައި ބޭއްވި ބައްދަލުވުންތަކަށްވެސް ޒުވާނުންގެ ފަރާތުން ރަނގަޅު ތަރުހީބެއް ލިބިގެންދިޔަ ކަމަށް އޭނާ ވިދާޅުވި އެވެ.\nމި ބައްދަލުވުންތަކުގެ ބޭނުމަކީ ޒުވާނުންނަށް “ގެޓް ސެޓް”އާ ބެހޭގޮތުން މައުލޫމާތުދީ އޭގެ ބޭނުން ހިފާ ޒުވާނުން އިތުރު ކުރުން ކަމަށް ޝުކޫރު ވިދާޅުވި އެވެ. އަދި މި ޕްރޮގްރާމްގެ ތެރެއިން ޒުވާނުންނަށް ހޭދަކުރެވިގެން ދެމެހެއްޓެނިވި ގޮތެއްގައި ރާއްޖެއަށް އިގްތިސާދީ އަދި އިޖުތިމާއީ ފައިދާތައް ލިބިގެންދާނެ ކަމަށްވެސް އޭނާ ވިދާޅުވި އެވެ.\nމި ޕްރޮގްރާމްގެ ބެނުމަކީ ސަރުކާރުން ރާވާފައިވާ ގޮތުގެ މަތިން އިގްތިސާދު މުއްސަނދިކޮށް ފުޅާކުރުމަށްޓަކައި އައު އިގްތިސާދީ ދާއިރާތަކުގައި ޒުވާނުންނަށް ހަރަކާތްތެރިވުމުގެ ފުރުސަތު ހޯދައިދިނުން ކަމަށް ޔޫތް މިނިސްޓްރީން ބުނެ އެވެ.\nމި ލޯނަށް އެދި ހުށަހެޅޭނީ 18 އަހަރާއި 35 އަހަރުގެ ދެމެދުގެ މަދުވެގެން2ޒުވާނަކު ގުޅިގެން ހުށައަޅާ އުފެއްދުންތެރި އަދި ބިނާކުރުވަނިވި ވިޔަފާރި ހިޔާލުތަކަށް ކަމަށް ޝުކޫރު ވިދާޅުވި އެވެ.


Fen Boduvumuge Zinmaa Minister Mariya Elhuvee Ring Road Hedhi Meehun Ge Bolugai - Vaguthu\nކޮވިޑް-19: ފަރުވާކުޑަ ކުރެވިއްޖެނަމަ، ދެން ލިބޭ ގެއްލުން ބޮޑުވެދާނެ - 14 ގަޑިއިރު ކުރިން\nފެން ބޮޑުވުމުގެ ޒިންމާ މިނިސްޓަރ މާރިޔާ އެޅުވީ ރިންގް ރޯޑް ހެދި މީހުންގެ ބޮލުގައި\n1 އަހަރު ކުރިން ( ޑިސެމްބަރު 6, 2018 )\nފެން ހިންދުމަށް ކުރެވެމުން ދިޔަ މަސައްކަތުގެ މައުލޫމާތު މިނިސްޓަރ މާރިޔާ ރައީސް އަށް ދެއްވަނީ – ފޮޓޯ: ރައީސް އޮފީސް\nމީގެ ކުރިން ރެކޯޑް ނުކުރެވޭ މިންވަރަކަށް މާލެއަށް ވާރޭ ފެހި ފެންބޮޑުވި ނަމަވެސް އެއީ ގިނައިން ވާރޭ ވެހުމުގެ ސަބަބުން ދިމާވި ކަމެއްގެ ބަދަލުގައި އެއީ މާލެ ވަށައިގެން ރިންގް ރޯޑް ހަދާފައިވާ ގޮތުގެ ސަބަބުން ދިމާވި ކަމެއް ކަމަށް ޑިފެންސް މިނިސްޓަރ މާރިޔާ އަހްމަދު ދީދީ ވިދާޅުވެއްޖެއެވެ.\nރޭ މީޑިއާ އަށް މައުލޫމާތު ދެއްވަމުން މިނިސްޓަރު މާރިޔާ ވިދާޅުވީ، މެކޭނިކަލް ޕަމްޕްތައް ބޭނުންކޮށްގެން ވެސް ފެންގަނޑު އަވަހަށް ހިންދާލަން އުނދަގޫތަކެއްވީ، ރިންގް ރޯޑް ހެދުމުގައި އެ މަގު މާބޮޑަށް އުސްކޮށް ހަދާފައި އޮތުމުން ފެންގަނޑު ރަށު ތެރެއަށް ފައިބާތީ ކަމަށެވެ.\n"މިކަންތައް އެންމެ ބޮޑުވާ ގޮތަކީ އެ ހައްދަވާފައި ހުރިއިރު، އެތާގައި ހުރީ މެކޭނިކަލް ޕަންޕު ލައްވާފައި. އެކޮޅު (ރިންގް ރޯޑް) އުސް. އެހެންވީމަ ހުރިހާ ފެނެއް ރަށު ތެރެއަށް މި ހިފަނީ. އެ ވާހަކަ އެމްއެންޑީއެފާއި ނެެޝަނަލް ޑިޒާސްޓާ މެނޭޖުމަންޓް ސެންޓަރުގެ ބޭފުޅުން ވެސް ކުރިން ވެސް ހިއްސާ ކުރެއްވި. މިއަދު ފެނިގެން ދަނީ ދެބައިކުޅަ އެއްބައި ތަރައްގީ، ހަދަންޖެހޭ ގޮތަށް ނޫން ގޮތަށް ހެދުނީމަ ދެން އެ ދިމާވާ ދަތިތައް މި ފެނިގެން ދަނީ. މިއީ ވަރަށް ހިތާމަ ހުރި ކަމެއް،" މިނިސްޓަރު މާރިޔާ ވިދާޅުވި އެވެ.\nމިނިސްޓަރ މާރިޔާ އެހެން ވިދާޅުވި ނަމަވެސް ހަޤީޤަތުގައި ފެން ބޮޑުވާން ދިމާވި އެންމެ ބޮޑު ސަބަބަކީ ފެން ހިންދަން ބޭނުން ކުރާ ބައެއް ޕަމްޕްތަކުގައި މައްސަލަ ޖެހިފައި ހުރުމުންނާއި އާދަޔާއި ހިލާފަށް ގިނައިން ވާރޭ ވެހުމުން ކަމަށް ފެން ހިންދުމުގައި ހަރަކާތްތެރިވި ބޭފުޅުން ވިދާޅުވެއެވެ.\nމޫސުމާއި ބެހޭ ގައުމީ އިދާރާ އިން ވިދާޅުވީ އިއްޔެ ހެނދުނު 11:45 ން ފެށިގެން 223.5 މިލިމީޓަރުގެ ވާރޭ ވަނީ ވެހިފަ އެވެ. އެއީ އެހައި ކުޑަ ވަގުތުކޮޅެއްގެ ތެރޭގައި ވާރޭ ވެހިފައިވާ މިންވަރަށް ބަލާއިރު ރެކޯޑެކެވެ.\nމާލޭ ސަރަހައްދުގެ މޫސުމަށް ބަލާއިރު އެންމެ ގިނައިން 24 ގަޑިއިރު ހުޅުލެއަށް ވެހިފައިވަނީ 200 މިލިމީޓަރުގެ ވާރޭއެވެ. އެއީ 11 ޑިސެމްބަރ 1998 ގައެވެ.\nމާލޭގައި ބޮޑުވި ފެންގަނޑު ރޭ ވަނީ ހިއްކާފައެވެ.\nވައި ގަދަވާނެ ކަމަށް ލަފާކޮށް މުޅި ރާއްޖެ އަށް ހުދު ސަމާލު ނެރެފި\nމަހިބަދޫ މިސްކިތެއްގެ މުންނާރުން ބައެއް ވެއްޓިއްޖެ\nވިއްސާރާގައި އިސްދޫ ސްކޫލަށާއި ދަނޑުބިންތަކަށް ބޮޑެތި ގެއްލުންތަކެއް ލިބިއްޖެ\nޑިސެމްބަރު 6, 2018 13:14\nދެން ރިންގް ރޯޑް ވެސް ތަޅާލަން ވީނުން މާރިޔާ\nޑިސެމްބަރު 6, 2018 13:19\nތަންދޮރު ނުދަތަސް އަގަވާނެ ހާވަން ކަބިލި މިނިސްޓަރު\nޑިސެމްބަރު 6, 2018 13:22\nމާރިޔާ މީސްމީހުންގެ ބޮލުގައި ޒިންމާ ނާޅުވާ ! މިނިސްޓަރކަން ނުކުރެވެންޔާ އިސްތިއުފާ ދިނީމަ ނިމުނީ! އެ ކަން އެހެން އެވީ އެމީހުން ކަންތައްކުރި ގޮތުން މިކަން މިހެން މިވީ މީނަ ކަންތައްކުރި ގޮތުންނޭ! މާރިޔާ މަބުނަން މިއަށްވުރެ އުސްގަނޑު ގަނޑާ ދިމާވާނެ! ނިކަން ކެރިގެން ކަންކަމާކރިމަތި ލާންޖެހޭނީ ! ތިމަންޖެ ތިޔަވީ އެއްކަަލަ އެދުރު ދައިތަހެންނެއްނުން!\nޑިސެމްބަރު 6, 2018 13:23\nރިންގް ރޯޑް ފުޑާލަންވީނު އޭރުން ކަލޭމެން ނަށް ވެރިކަން ކުރެވޭ ކަމަށް ވާނީ.\nމާރިޔާ އަކަށް ނޭގޭނެ، ޤުދުރަތީ ގޮތުން ދިމާވާ ކަންކަންވެސް ސިޔާސީ ކުރެވޭތޯ ތިއުޅެނީ. ފެންކުންފުންޏަށް ވެސް އެކަން ކުރަން ދަތި ވެގެން އުޅެނީ އެތަނުގެ ހިއްސާ ވިއްކާލުމުގެ ކަންތަކުގަެި ހިންގި ކޮރަޕްޝަނުން ކަަމަނާ ނެންގެވި 22 މިލިޔަން ރުފިޔާ އާއި ހެދި\nޑިސެމްބަރު 6, 2018 13:26\nފުރަތަމަ ސަަތޭކަ ދުވަހުގެ ތެރޭގައި އެރި އެންމެ ރޯޅިއަކުން މާރިޔާ ހިތްކުދިކުދިވެއްޖެ! މިއަށްވުރެ ބޮޑުކަމެއް ދިމާވެއްޖެނަމަ މީނައަށްވާނީ ކިހިނެއްބާ! ނަޝީދު ވެރިކަން އެއްލާލާފަ ދިޔަހެން މިނިސްޓަރުކަން އެއްލާލާފަ ގެއަށްދާނީ ކަންނޭގެ! މަވާސަލާމް\nމާރިޔާ! ކަލެޔަކަށް ނޭނގޭނެ މަގުހަދަންވާ ގޮތާ ބެހޭގޮތުން އަލިފު ބާ ވެސް. ރިންގް ރޯޑް އަޑިކޮށް އޮތްނަމަ ކިރިޔާ ފެންތިކެއް ޖަހާއިރަށް މުޅި ރިންގް ރޯޑުގައި ފެންބޮޑުވާނެ ކަން ނޭނގުމަކީ ކަލޭގެ ގަޅިކަން ހާމަވާ ކަމެއެް! އެހެން ބައެއްގެ ބޮލުގައި ޒިންމާ އަޅުވަން ނޫޅޭތި. ވެވޭނޭ ކިޔާފަ ޙަވާލުވެގެން ތިޔަ އުޅެނީ ދޯ؟\nޑިސެމްބަރު 6, 2018 13:28\nމާރިޔާމެން ލިންކް ރޯޑްގެ ޕަންޕް ޝްތޭޝަންތަށް ހަލާކުރުމުން ވީގޮތް އެއީ! ދެންތިބޭ ތިމާމެން ފޭސް އިލޮށިބުރި އެހެރުނީ ތިމާމެންގެ ލޮލަށް!\nޑިސެމްބަރު 6, 2018 13:29\nމާރިޔާ ވާހަކަ ދައްކަމުން ބުނި ،"އަމާބުނީތީ ފަރަށްދާ އުސޫލުން ދަނެއްދޮރެއް ބަލާނުލާ ތަރައްގީ ކުރީމަ" އޭ ފެންބޮޑުވީ. އެއީ މަގުތައް ހެދި ގޮތަށް ފާޑުކިޔާފައި ބުނިއެތި. މިހިރީ އެފެންވަރުގެ މަގާމެއްގައި ހުންނަމީހެއްގެ ބަސްމަގާއި އަޚްލާޤް ހުރިގޮތް. ވާހަކަ ދައްކަނީ އެންމެ ބާޒާރު މަތީ ގޮތަށް. ޖެއްސުންކުރުމަށް. ވަރަށް ލަދުކުޑަ ގަމާރެއް އެއީ.\nޑިސެމްބަރު 6, 2018 13:30\nސިނަމަާލެ ބުރިޖުގެ ސަބަބުންނެއް ނޫންތަ؟؟؟؟ ?\nޑިސެމްބަރު 6, 2018 13:32\nއިސްލާމީ މަރްކަޒްގެ ކައިރީގައި އެތުރި މާބްލްސްތައް ހަލާކުރުމުގެ ޒިންމާވެސް އެންބައެއްގަ ބޮލުގައި އަޅުވަގަ! މާﷲ އަށް ބިރުވެތި ވުމަށް ދަސްކޮށްބަލަ! މުސްލިމު ގައުމެއްގެ އެންމެ މާތް މިސްކިތްކައިރީ ޖަހާފައިހުރި މުށިތައް ތަޅާ ސުންނާފަތި ކުރިއިރު އެކަމުގެ ކޯފާ އަންނާނޭކަން ހަނދާނެއްގެ ނެތް\nޑިސެމްބަރު 6, 2018 13:35\nޑިސެމްބަރު 6, 2018 13:40\n.އަދިވެސް މީހުުނާ ޖެހިގަނެގެން އުޅުން ހުއްޓާލާކަށް ނުވޭތާ؟ ވާރެއަކީ ތިބުނާ ބަޔަކު ކުރިކަމެއްނޫން ﷲގެ ކުޅަދުން ވަންތަކަން ނިކަން ވިސްނާބަލަ.\nޑިސެމްބަރު 6, 2018 13:42\nއިސްލާމެކޭ ކިޔައިގެން އައުރަ ނިވާ ނުކޮށް އުޅޭ ޖާހިލު ވަޒީރު ، ކަލޭ މޮޔަ ނުގޮވާ ހުރޭ\nޑިސެމްބަރު 6, 2018 13:43\nރިންގު ރޯޑު ނަގާ އެއްލާލާ\nޑިސެމްބަރު 6, 2018 14:03\nހާދަ މޮޅުމިނިސްޓަރެކޭ މި ހުރީ ލިބިފައި!!!!! ނަސީބެއްނު މާލޭ ތޮށިގަނޑުގެ މައްސަލަ އެކޭ ވިދާޅުނުވިކަން......\nޑިސެމްބަރު 6, 2018 14:14\nމައޫމޫނުގެ ޒަމާނުގަ މަގުހެދިއިރު މަގުތައްހެދީ މެކޭނިކަލް ޕަންޕުނުލާ އަދި އަލިފާނުގެ ހާދިށާއެއް ހިންގައިގެން ތަންނިއްވަން ބޭނުންވާފެން މަގުމަތިން ފެންލޮޜީއައް ގުޅޭނެގޮތެއްނެތި. މަޖީދީމަގާ ރިންގްރޯޑް ހެދީ މިކަން ބަލައިގެން މިކަމައް ހައްލުހޯދާދީފަ. ދެންހުރި މަގުތައް ޖެހޭނީ ރިންގްރޯޑާ އެއްލެވަލަކައް ގެނެސް އެމަގުތަކުގަ މެކޭނިކަލް ޕަންޕް ހަރުކުރަން. ޕަންޕު ހަލާކުމީވަ ހެދުމަކީ އޭރުތިބޭބައެއްގެ ކަމެއް. މުއީޒެއްނޫންގޯހީ، ގޯހީ މައުމޫނުގެ ފަހުން މަގުތައް އަޅާނުލާ ދޫކޮއްލާފަ އޮތީމަ މިހާރު މާލޭގެ ހުރިހާމަގެއް ހަލާކުވީ. މުއީޒު ރަގަޅު ކުރީ އެތަނުން ބޮޑުދެމަގު، ދެން އިތުރު ފުރަށަތެއް ނުލިބެ. މާރިޔާގެ ކަމެއް ކުރީދައުރުގަހެން ކަމެއްނުކޮއް މަގުތައް ދޫކޮއްލާފަ އެހެންބަޔެއްގެ ބޮލައްކަންކަން ކަޑަންތިބުމަކީ. މޑޕ ގެ ކުރީ ދައުރުގަ މާލޭގެ އެއްވެސް މަގެއް މަރާމާތެއްނުކުރެ. އޭރު ލަންކާގެ އެހީގަ އައްޑޫގަ ބައެއްމަގުތައް ތާރުއަޅާ ނިންމާލީ ނަރުދަމާޔާ ފެންހޮޅި ނާޅާ، ޔާމިނައް ޖެހުނީ ފެނާނަރުދަމާ އަޅަން އެހުރިހާ މަގެއްގެ ތާރުކަނޑަން.\nޑިސެމްބަރު 6, 2018 14:20\nޤާނޫނަށް ފަޔާއެރި ވަޒީރާ އެއީ، މަސްނުބޭވުނީމާ ކަނޑު ނުބައިކުރި ގުރޫޕުގެ ގޮއްޔެއް އެ ގޮއްޔަ ދައްކާނީ މުޅިންވެސް ހިންމި ނުބެދޭވާހަކަ!\nޑިސެމްބަރު 6, 2018 14:23\nޖައްބާރު ވެރިކަމުގެ ވާހަކައެއް ނުދައްކާ\nޑިސެމްބަރު 6, 2018 14:25\nމައުމޫނުގެ ވެރިކަން 2008 ގަ ބަދަލުވި އިރު މާލޭގެ ފެންހިންދާ ނިޒާމް އޮތީ ވަރަށް ރަނގަޅަށް މަގުމަތީގެ ކާނުތައްބަރަބަރަށް ދިޔައީ ސާފުކުރަމުން . ކާނުތައް ފުރި އޯވަރ ފްލޯވުމުން މާލޭގެ ތޮށިގަނޑުން ފެންބޭރުވެގެންދާ ނިޒާމް އައިޖީއެމްއެޖެ ހުޅަނގު ބޮޑުތަކުރުފާނު މަގުގެ ބޭރު ތޮށީގަ ހުރީ ގާއިމްކުރެވިފަ. އެމްޑީޕީ ގެވެރިކަން 2008 ގަ އައިސް ކާނުތައް ސާފުކުރުން ހުއްޓާލި ކާނުތައްބެދި ގަސްކާނާ މެސިނަށް ބަދަލުވި ކާނުތައް ތަޅާލާ ފެންފޯއް ރުއް އިންދި މި ހުރިހާކަމެއް ތަރއްގީގެ ނަމުގާ ކޮށްގެން މާލޭގެ ފެންހިންދާނިޒާމް އެއްކޮށް ހަލާކުކޮށްލި އޭގެ ފަހުން މާލޭގެ ކާނުރތައް ސާފެއްނުކުރޭ ފެންހިންދާ ނިޒާމް ރަނގަޅެއްނުކުރޭ އެމްޑީޕީ ގެ ވެރިކަމުގާ މާލެ ގޮނޑުވެ މާލޭގެ ކުނި އުފުލާ ނިޒާމް ވީރާނާ ކޮށް މުޅި މާލެއަށް ކުނިވަހުން ސެންޓް ޖަހާހެދި ހަނދާން އަދި ނުފިލާ. ސްކޫލްތަކުގާ ކިޔަވާނުދެވިގެ އުޅުނު ހަނދާނާ ގޭން ބޭރަށް ނުނިކުމެވިގެން އުޅުނު ހަނދާން އަދި ނުފިލާ އަނެއްކާ ވެސް އެވެރިކަން އިއާދަ ވެއްޖެ ވީމާ 2008 އަނެއްކާ އިއާދަ ވަނީބާ ؟\nޑިސެމްބަރު 6, 2018 14:27\nރިންގް ރޯޑް ތަޅަންވީނު އެހެންވީމަ....\nޑިސެމްބަރު 6, 2018 14:30\nދަރިފުޅާ ގުދުރަތީ ކަމެއް. ކިތޭމޮޅަށްހެދިޔަސް ނެތިފަނާވެދާނެ. ސިޔާސީވިޔަސް ތަންކޮޅެއް ބޮޑުވަރެއް\nޑިސެމްބަރު 6, 2018 14:36\nމާރިޔައޭތާރިއާ ތާރިޔައޭ ޖާރިޔާ ޖާރިޔައޭ ބާރިޔާ\nދެއްކަލޯ ކާލިޔޯ ނެތްކަލޯކާލިއޯ ހުރިކަލޯ ބޯލިއޯ\nއަތްޖަހާ ފިލިޖަހާ ހިޔަންޏޯ ވިގަންޏޯ\nޑިސެމްބަރު 6, 2018 15:04\nމާރިޔާ ޤުދުރަތީ ކަންކަމާއި ކުރިމަތިލާން ޖެހުނީމަ ވަކި މީހެއްގެ ބޮލަށް ކަނޑަން ތިއުޅެނީ ކީއްވެ؟ތިރިންގްރޯޑަށް އެކަނި ތޯ މާލެއަށް ވާރޭ ވެހުނީ. ތި ޔައީ ޤުދުރަތީ ހާދިސާއެއް. މާރިޔާ ކީއްވެތޯ ވިދާޅުނުވީ އާދަޔާއި ޚިލާފަށް ވާރޭވެހުނީއޭ. މިއޮތް ހުރިހާދުވަހު ނުވާކަމެއް މިހާރު ވަންވީ ކީއްވެ. އެހެންނޫނަސް އެމްޑީޕީ މީހުން މާލޭގައި ފެން ދަމަން ފެން ހިންދަން ހަދާފަ ހުރި ޕަމްޕްތައް ހުރީ ހަލާކުކޮށްފަ. ވެރިކަން ލިބުމުން ވީ އުފަލުން ކުރަން ފެނުނު ކަންތަކަކީ އެއީ. ޕަމްޕްތައް ހަލާކުކޮށްލުމުން. ގެއްލުންވީ ހަމަ އެކަނި ޕީޕީ މީހުންނަށް ތޯ؟ ވަކި އުޞޫލަކުން ވަކިގޮތަކަށް މާލޭ މަގުތައް ހަދާފަ . ފެން ހިންދޭނެ ގޮތާ ކަންތައް ޤާއިމްކޮށްފަ ހުއްޓާ އެމްޑީޕީ މީހުން ޔާމީން ސަރުކާރަށް ކުރި ޖެއްސުން ތިއޮތީ ފެންނާން. އޭރުވެސް މިނިްސޓަރ މުއިއްޒު ވިދާޅު ވި ރައްޔިތުންނަށް ކޮށްދީފަ ހުންނަ ކަންތަކަށް ތިގޮތަށް ކަންތައް ކުރީމަ ގެއްލުންވާނެއޭ. ތިގޮތަށް ކަންތައް ނުކުރާށޭ.ކޮބާ. މިވީ ކިހިނެއް؟\nޑިސެމްބަރު 6, 2018 15:18\nމާރިޔާއެބުނީ ހެޔޮކޮށް. ރީނދޫ ފުރަތަމަ ސަރުކާރު ނިމުނުއިރު މުޅިމާލޭގެ މަގުތައް ހަދާ، ފެން ނުހެދޭ ނިޒާމުހަރުކޮށް އެވަރުން ނުވެގެން މުޅި މާލޭގެ ހުރިހާ މަގެއްގަޔާ ގޯޅި ތަކެއްގައި އޮތީ ދޫލައަޅާފަ، އޮމާން ކަމުން ހިނގާފަދާއިރުވެސް ދުއްވާ އެއްޗެއްގައި ދާއިރުވެސް ހިއެއްނުވޭ ދެވޭހެންވެސް. އެހާވެސް ފުރިހަމަ ކޮށް އެކަން ނިންމާފައޮއްވާ މުޢިއްޒު މިކުރިކަމަކުން މުޅި ހުރިހާ މަގެއް ހަލާކުވީނު؟ އެހެންވީމާ މާރިޔާ ރުޅި މަޑެއްނު؟\nޑިސެމްބަރު 6, 2018 15:31\nކޮން މިނިމަމް ވޭޖޭ ކިޔާ ޕްރޮޕެގެންޑާ ފަތުރަންތޭ ތަމެން އަސްލު މައްސަލަ ހައްލު ކުރަންވީ ނޫންތޭ އެކަން ނުކުރެވެންނާ އެހެރީ ވަން ދޮރު ގެއަށް ކަނޑާލާ މިރާއްޖޭގައި ގަވާއިދާއި ޚިލާފަށް އުޅޭ ބިދޭސީން އަތުލާ އެމެން ރަށަށް ފޮނުވާލުމުގެ މަސައްކަތް ތަމެންނަށް ޕޮލިހާއި ހަވާލު ނުކުރެވިގެން އުޅެނީ އެއީ އެމްޑީޕީ އެއްޗެހި ތައް ވިއްޔާ އެންމެ ގިނައީ ގަވާއިދާއި ޚިލާފަށް އުޅޭ ބިދޭސީން ލައްވާ މަސައްކަތް ކުރުވާ ދޯ މަހަށް ދޭބަަލަ ދެން މަހަށް މަހަށް މަހަށް ދޭބަލަ..\nޑިސެމްބަރު 6, 2018 17:06\nޑިސެމްބަރު 6, 2018 17:08\nމާރިޔާ ކަލޭވީނުން ސިވިލް އިންޖެނޭރުކަން ކުރަން..\nޑިސެމްބަރު 6, 2018 17:30\nރާއްޖޭގެ މައްސަލައަކީ ކަންތައްތައް ހައްލު ކުރަން ތިބޭ ބަޔަކު އެއްބަޔަކު އަނެއްބަޔަކު ބޮލުގައި ކަންތައްތައް އެޅުވުން. ޤައުމާއިގެން ކިރިއަށް ދާން ބޭނުމެއްނެވޭ. ބަލަ މި ޤައުމަކީ ރީތި މުއްސައްދި ޤައުމެއް އެހެމް ނަމަވެސް މި ގައުމުގެ އެއްބަޔަކު އަބަދުވެސް ކޯޅު ނޫން ކަމެއް ނުކުރޭ. ޤައުމަށް ބޭނުން ވަނީ ކޮންކަމެއް ތޯ.\nޑިސެމްބަރު 6, 2018 18:03\n@ ހުވާ މިބުނީ...\nކަނބިލި މިނިސްޓަރ... ލޮލް..\nޙަހހަހަަހހަހަހަހަަ ސަޅި ނަމެއް.. ސަޅި ކޮމެންޓް....\nޑިސެމްބަރު 6, 2018 18:10\nގުދުރަތީ ކަމަކާ ރިންގުރޯޑަކާ ހުރީކޮންގުޅު މެއްތަ އެވަރު ވެސްނޭގޭ ގަމާރެއްތަ މީ\nޑިސެމްބަރު 6, 2018 18:11\nފ ަ ަ ަސް ް ް ް ް އަ ަ ަ ަހަ ަ ަ ަރު ު ު ހ ވަންދެން ތިހެން ކިޔަކިޔާ ތިބޭ. ނޫނީ ގައުމު ވިއްކާލާފަ ދެ އަހަރުން ފިލާ. ކަމެއް ކުރާކަށްވެސް ހައްލު ކުރާކަށްވެސް އެނގެނީކީ ނޫން. އެކަމަކު ވެރިކަމައިގެން މޮޔަޥެފަ.\nޑިސެމްބަރު 6, 2018 18:26\nއަލްއުސްޘާޒާ މާރިވެތި ދީދީ\n4 ވަގުންގެ ސަރުކާރުން ކުރަންވީކަމަކީ 2013 އިން 2018 އަށް ކުރިހާ މަސައްކަތް ތާޅާ ސުންނާފަތި ކުރަންވީ އިތުރަށް ބަނޑު އަޅާނެ އެއްޗެއް ދަމާގަނެވޭތޯ\nޑިސެމްބަރު 6, 2018 18:31\nދެންކޮންމެވެސް ބަޔެއްގެ ބޮލަށް ކަޑީމައެނިމުނީތޯ؟؟؟ އެހެން ވެއްޖެއީޔާ އިންޑިޔާ ސިފައިން މިގައުމަށް އންޑިޔާއިން ހަދިޔާކުރީ ކޮންވެރިކަމެއްގަތޯ މާރިޔާ ބުނެދީފާނަތޯ؟؟؟\nޑިސެމްބަރު 6, 2018 18:44\nމާރިޔާ ފޮނިވާހަކަ ދައްކާނެ ކަމެއް ނެތް. މާރިޔާ އަކަށް ތިކަމެއް ނުކުރެވޭނެ. އަވަހަށް އިސްތިޢުފާ ދީފަ ގޭގަ ހުރެބަލަ.\nޑިސެމްބަރު 6, 2018 18:46\nމާރިޔާ! ބްރިޖްވެސް ތަޅާލަންވީނު! އަންނި ބުންޏެއްނު ބްރިޖެއް ނޭޅޭނެޔޭ.\nޑިސެމްބަރު 6, 2018 18:52\nމަރިޔާ މާލެޔަށް ވާރޭ ނުވެހޭހެން އެއްކޮށް ހިޔާކޮށްފަ އޭސީ ކޮށްލާ މާލެ ޖަޒީރާ އަކަށް ހަދަން ބޮޑު ބިޔަ ބަޖެޓެއް ފާސްކޮށްގެން ތިޔަތިބީ ދެން ތަރައްގީއަށް ކޮށްފައިހުރި ހުރިހާކަމެއް ފުނޑާލާ\nޑިސެމްބަރު 6, 2018 19:01\nގާނުުނުއަސާސިިއަށްފައިންއެރި ކާކު ޒިންމާ. މައުމުނު ކިއްކުރަންތަސްގިގްކުރި\nޑިސެމްބަރު 6, 2018 19:05\nޑިސެމްބަރު 6, 2018 19:42\nމާރިޔާ ބުނިނަމަ މާރަނގަޅުވީހެއްނުން މާލޭގަ ބާލިދީ ހިފައިގެން އަނދިރި ނުހިއްކީމަ ވެގެން އުޅޭގޮތެކޭ.. ވީމާ ކޮންމެ ދުވަހަކު ރައްޔިތުން އަނދިރިހިއްކަން ނިކުންނަންވީއޭ. ޑިފެންސު ކުދީންނޭ.. ތިހިރީ ކަލޭމެންގެ ޑިފޭންސު މިނިސްޓަރު..\nޑިސެމްބަރު 12, 2018 08:18\nރިންގްރޯޑް ހެދުމުގެ ކުރިންވެސް ފެންބޮޑުވާ ހިސާބުތަކުގަ މިހާރުވެސް ފެންބޮޑުވަނީ. އަމީނީ މަގާ އައިޖީއެމްއެޗް ކައިރި އެއީ އަބަދުވެސް ފެންބޮޑުވާ ހިސާބުތައް. ވެގެން އުޅޭ ގޮތަކީ ކުރީގެ ސަރުކާރުން ކޮށްދެއްވި ރަގަޅު އެއްކަމެއްވެސް ނެތްކަމަށް ދައްކަން ބޭނުންވަނީ. އެކަމަކު އަހަރެމެންގެ ދެކޮނޑުމަތީ ހުންނަނީކީ މީދާކޭ އުނބެއް ނޫންދޯ.\nޑިސެމްބަރު 12, 2018 08:45\nނޫނޭ މާރިޔާ. މަާފަންނު މާބޮޑަށްތިރީ\nމިސަރުކާރުން ކުރަންވީ ކަމަކީ މާފަންނަށް ފަސް އަޅާ ހެންވޭރާއި އެއްލެވެލް ކުރަންވީ. މަގު ތަކަކީ ޑިފެންސް މިނިސްޓްރީގެ ދަށުގައި ހުންނަ ތންތަނެއް ނޫން. އަދި ސިފައިންނަކީ ވެސް ހަމަ ފެން ހިންދަން ތިބެން ޖެހޭ ބަޔެއް ނޫން


ރުއްގަހުގެ ވެރިން ސާފުކުރުން\nއަލަށް ދޫކުރާ ގޯތިތަކުގެ މަގުތަކަށާއި ކައުންސިލްގެ ހުސްބިން ތަކަށް އަރާފައިވާ ރުއްގަސް ކަނޑަން ޖެހޭތީ، އެރުއްގަހުގެ ވެރިން ސާފު ކުރުމަށް ވަނީ ބޭނުން ވެފައެވެ. އެރުއްގަހުގައި ހުދުކުލައިގެ ދަވާދުން ރަސްގެ ޖަހައި އަދި 171 ން 250 އަށް ނަމްބަރެއް ޖަހާފައި ހުންނާނެއެވެ.\nވީމާ އެރުއްގަހުގެ ވެރިން، އެރުއްގަހުގައި މިއިދާރާއިން ޖަހާފައި ހުރި ނަމްބަރު މިއިދާރާއަށް ދުރުވެ ނޯޓު ކުރުމަށް ދެންނެވީމެވެ. 23 ސެޕްޓެމްބަރ 2020 ވަނަ ދުވަހުގެ 12:00 ގެ ނިޔަލަށް ވެރިޔަކު ނުވެ ހުންނަ ރުއްގަސް ގާނޫނު ނަމްބަރ 05/92 (މީހުން ދިރިއުޅޭ ރަށްރަށުގައި ހުންނަ ރުއް ގަހާ ބެހޭ ގާނޫނު) ގައިވާ ގޮތުގެ މަތިން ކަނޑާ ލެވޭނެއެވެ.\nމިހެންވެ، މިކަން ޢާއްމުކޮށް އެންގުމަށްޓަކައި އިޢުލާނު ކުރީމެވެ.\n16 ސެޕްޓެންބަރު 2020\nޕަބްލިޝްކުރި ތާރީޚު: 16 ސެޕްޓެންބަރު 2020\nޕަބްލިޝްކުރި ގަޑި: 1331\nސުންގަޑި: 23 ސެޕްޓެންބަރު 2020 1200


ސަނާ ކިޔާވަރުގެ ރިޔާސީ ބަޔާނެއް އަޑެއް ނީވުނު!\nކޮރަޕްޝަނުގެ ވާހަކައެއް ނެތް\nރައްޔިތުންނަށް ލިބެންޖެހޭ އަސާސީ ޙައްގުތަކުގެ ވާހަކައެއް ނެތް\nސިޔާސީ ހަލަބޮލިކަމަށް އަލިއަޅުވާލެވިފައެއް ނެތް\nކ. މާލެ |9ފެބްރުއަރީ 2017 | ބުރާސްފަތި 03:47 | 3,484\nރައީސް ޔާމިން ރިޔާސީ ބަޔާން އިއްވަނީ - ގޫގުލް\nސަނާ ކިޔާ ދޫތަކަކުން، ކިޔާތީ އިވެނީ ރައީސުލްޖުމްހޫރިއްޔާ އަބްދުﷲ ޔާމިން އަބްދުލް ޤައްޔޫމް ދެއްވި މާފުރިހަމަ ރިޔާސީ ބާޔާނެއްގެ ވާހަކައެވެ. އޭގެ ތެރޭގައި ސަރުކާރުގެ އިސްވެރިންނާއި ސަރުކާރަށް ނިސްބަތްވާ ރައްޔިތުންގެ މަޖްލީހުގެ މެންބަރުން ހިމެނެއެވެ. އެ ރިޔާސީ ބަޔާނެއްގައި ޤައުމުގެ ހުރިހާ ދިމާލެއްގައި ހުރި މައްސަލަތަކަށް އިޝާރާތްކޮށްފައިވާ ކަމަށް އެބަޔަކު ބުނެއެވެ.\nޤާނޫނުގައި ބުނާ ގޮތުން ޤާނޫނު އަސާސީގެ ރައްޔިތުންގެ މަޖްލީހުގެ ބާބުގެ 84 ވަނަ މާއްދާގައި "ކޮންމެ އަހަރަކުމެ، ރައްޔިތުންގެ މަޖިލީހުގެ ފުރަތަމަ ދައުރުގެ ފުރަތަމަ ޖަލްސާގައި ޤައުމުގެ ޙާލަތު ބަޔާންކޮށްދީ އަދި ޤައުމުގެ ޙާލަތު އިތުރަށް ރަނގަޅުކުރަންޖެހޭ ކަމަށް ރައީސުލްޖުމްހޫރިއްޔާއަށް ފެންނަ ކަންތައްތަކުގެ މައްޗަށް އެކުލެވޭ ރިޔާސީ ބަޔާނެއް ރައްޔިތުންގެ މަޖްލީހަށް ރައީސުލްޖުމްހޫރިއްޔާ އިއްވަންވާނެ" ކަމަށެވެ. ނަމަވެސް ރިޔާސީ ބަޔާނުގައި ރައްޔިތުންގެ އެންމެ ބޮޑެތި ކަންބޮޑުވުންތައް އެކުލިވެގެންވާ ކަންކަމަކަށް އިޝާރާތް ކުރެވިފައެއްނުވެއެވެ. މުޅިންވެސް އިވުނީ ފެށުމުގެ މަރުޙަލާގައި ނުވަތަ ކުރަހާ ނިމިފައި ހުރި ގަނޑުތަކެއް ވާހަކައެވެ.\nރިޔާސީ ބަޔާން ފައްޓަވަމުން ރައީސް ވިދާޅުވި ގޮތުގައި އެމަނިކުފާނު އެންމެ މުހިތްމުކަމެއް ދެއްވަނީ ޤައުމީ މަސްލަހަތަށެވެ. މިވަގުތު ރައްޖޭގެ ޙާލަތަށް ބަލައިފިނަމަ ގައުމީ މަސްލަހަތު އެންމެ ބޮޑަށް އޮތީ ހިނގަމުންދާ ސިޔާސީ ހަމަނުޖެހުމުގެ ތެރޭގައެވެ. ނަމަވެސް އޭގެން އެއްވެސް ކަމަށް ރިޔާސީ ބަޔާނުގައި އެއްޗެއް ވިދާޅުވެފައެއް ނެތެވެ. ޤައުމީ މަސްލަހަތު އިސްކުރައްވާ ދިމާވެގެން އުޅޭ ސިޔާސީ މައްސަލަތައް ޙައްލުކުރެއްވުމަށް އެއްވެސް ކަމެއް ނުކުރައްވައެވެ. މުޅިންވެސް ފެންނަނީ ގަދަބާރުން ހުދުމުހުތާރުކަން އިސްކުރައްވާތަނެވެ.\nސަރުކާރުގެ ތެރޭގައި ހިނގަމުންދާ ކަންތައްތަކުގެ ތެރެއިން ރައްޔިތުން އެންމެ ކަންބޮޑުވަނީ ރައީސް ޔާމީންގެ ވެރިކަމުގައި ދައުލަތުގެ އިސް މަގާމުތަކުގައި ތިބި ބައެއް މީހުން ހިންގާފައިވާ ކޮރަޕްޝަނާއި ޚިޔާނަތާއި ފަސާދައިގެ އަމަލުތަކާމެދުއެވެ. ނަމަވެސް ރިޔާސީ ބަޔާނުގައި އެކަމާއި ގުޅޭ ގޮތުން އެމަނިކުފާނު ޗުއްޕު ވެސް ވިދާޅެއްނުވެއެވެ. ރައްޔިތުން އެންމެ ކަންބޮޑުވި އެއް ކަމެއްގެ ގޮތުގައި ފާހަގަކުރެވޭ ދައުލަތުގެ މުދަލުން ގެއްލުނު ފައިސާގެ ކަންތައްތަކާއި ސަރުކާރުގެ ވެރިންނަށް ތިއްބެވި ބޭފުޅުން ވައްކަން ކުރެއްވި ވާހަކަތަކަށް ކުޑަވެސް ސަމާލުކަމެއް ރިޔާސީ ބަޔާނަކު ނެތެވެ.\nގާނޫނުއަސާސީން ލިބިދީފައި ހުރި އެތައް ހައްގުތަކެއް ސަރުކާރުން މިދިޔަ އަހަރު ހިފެހެއްޓިއެވެ. އެގޮތުން އެއްވެ އުޅުމުގެ މިނިވަންކަން، ޚިޔާލު ފާޅުކުރުމުގެ މިނިވަންކަން، ނޫސްވެރިކަމުގެ މިނިވަންކަންފަދަ ކަންކަން ހިމެނެއެވެ. މީގެން އެއްވެސް ކަމަކަށް އެއްވެސް އެއްޗެއް ވިދާޅުނުވުމަކީ ރިޔާސީ ބަޔާނުގެ ވަރަށްބޮޑު އައިބެކެވެ.\nއެހެން ވިސްނުމަކަށް ޖެހިލާނަމަ ރިޔާސީ ބަޔާނުގައި އެއްވެސް މައްސަލައެއް ނެތެވެ. ދައްކާނެ އެއްވެސް ވާހަކައެއް ނެތެވެ. ނުވަތަ ކިތަންމެ ގޯހަސް ދެއްކޭނެ ވާހަކައެއްވެސް ނެތެވެ. މައްސަލައަކީ "ދީނާއި ޤައުމަށްޓަކައި" ރައްޔިތުންގެ ހިތުގައި ބިރުވެރިކަން އުފައްދާ ވޯޓް ހޯދަން އުޅޭތީއެވެ. ވޯޓްއަކީ ވަރަށް ބޮޑު އަމާނާތެކެވެ. އެ އަމާނާތް އެ އަދާކުރާ ފަރާތަށް އެކަކުވެސް ބާރު ފޯރުވާ ބިރުދައްކާއިގެން ނުވާނެއެވެ. ރައްޔިތުން ފެލައިގެން ކޮންމެ ބަޔަކަށްވެސް މިގޮތަށް ވެރިކަން ކުރެވިދާނެއެވެ.\nއެކި މަރުޙަލާތަކުގައި ފުނިޖެހޭ ވަރަށް ރައްޔިތުންނާ ގުޅުންހުރި މަސައްކަތްތައް ކުރަމުންދާ ކަމަށް ވިދާޅުވާއިރު، ބަޖެޓްގައި ހިމަނާ އަދަދުތައް އެ މުއައްސަސާއަކަށް ހަމައަށް ލިބޭ ކަމާމެދު ސުވާލު އުފެދެއެވެ. މީރާއަށް ކޮންމެ މަހަކަ ލިބޭ ފައިސާއިން ރާއްޖޭގެ އިގްތިސާދަށް ކުރާ ރަނގަޅު އަސަރެއް ފެންނާކަށް ނެތެވެ. ކިތަންމެ ގިނައިން އާމްދަނީ ލިބުނަސް ދުވަހެއް ދުވަހަކަށް ގައުމު ދަނީ ދަރަނި ބޮޑުވަމުންނެވެ އިންސާނާ ދުނިޔެއަށް އައުމަށްފަހު އެންމެ އިސްކަމެއްދޭނީ ބަޑުފުރާށެވެ. ނިމިދިޔަ އަހަރަށްބަލާއިރު އެކަމަށްވަނީ ހުރަސް އެޅިފައެވެ. ކާބޯތަކެތީގެ އަގުބޮޑުވުން، ކަރަންޓް އަގުބޮޑުވުން، ލިބޭމިންވަރު އިތުރުނުވެ ނަގާމިންވަރު އިތުރުވުންފަދަ ކަންކަން ކުރައްވާފައިވާއިރު އެކަމަށް ރިޔާސީ ބަޔާނުގައި ޕެރެގްރާފެއް ލިޔެވިފައި ނެތުމަކީ ލަދުވެތިކަމުގެ އިންތިހާއެވެ.\nގައުމުގަ ކޮރަޕްޝަން ނޫން ކަމެއްނެތެވެ. އާދައިގެ ވަޒީފާއަކަށް ކުރިމަތިލިޔަސް އަޑިއަޑިން ނޫން ގޮތަކަށް އެކަމެއް ވާކަށްނެތެވެ. އެއްވެސް ހިދުމަތެއް ހޯދަން ތަނަކަށް ގޮސްފިނަމަ ހަމަ އެފަދަ ހާލެކެވެ. ރާއްޖޭގެ ބޮޑުބައި ކުޑަކުޑަ ރަށަކަށް ތޮއްޖައްސާ ނިކަމެތިން މުއްސަދިންގެ އަޅުންނަށް ހަދައިފިއެވެ.\nޢަދްލު އިންސާފުގެ ދާއިރާ އިޞްލާޙު ނުވުމާއި، ކޮރަޕްޝަން ހައްދުފަހަނަ އަޅާ ދިއުމާއި ބޭއިންސާފުން ކާނަލް ނާޒިމް، ޝޭޚް ޢިމްރާނު ފަދަ ސިޔާސީ ލީޑަރުން ޖަލަށްލާފައި ވުމަކީ ގައުމީ މަސްލަހަތު އެކަމެއް ނުހިމެނޭކަމެއް ކަމަށް ރައީސަށް ހީފުޅުވަނީ ކަމަށް ބެލެވެއެވެ. ޚިޔާލުފާޅު ކުރުމުގެ މިނިވަންކަމާއި ސިޔާސީ ޙަރަކާތްތައް ހިންގުން މިއޮތީ ހަނި ކުރެވިފއެވެ. ބިރުފުޅުންނެވެ، ނޫނީ އެހެން ބަޔަކަށް އޮތް ތާޢީދުފެނިވަޑައިގެން ހަޖަމްނުވީއެވެ. ކުށްވެރިންނާއި މުޖުރިމުން ޤައުމުގެ ސިޔާސީ މައިދާނަށް ނެރެ ކޮންޓްރޯލް ނެގުމަށް މަގުފަހި ވަމުންދިޔުމަކީ ގައުމީ މަސްލަހަތު އިސްކުރެއްވުން ކަމަށްވެސް ވެދާނެއެވެ.


Dhaulathah dhakkan jehey faisaa eh noannane: Villa | Mihaaru\nދައްކަންޖެހޭ ފައިސާއެއް ނޯންނާނެ، 188 މިލިއަން ޑޮލަރަކީ ޚިޔާލީ އަދަދެއް: ވިލާ\nވިލާގެ ރިސޯޓެއްގައި ބަގީއެއް ދުއްވާފައި ދަނީ: ވިލާއިން ދައުލަތަށް ދައްކަންޖެހޭ 188 މިލިއަން ޑޮލަރު ނުލިބި އެބަހުރި ކަމަށް ސަރުކާރުން ބުނޭ --ފޮޓޯ/މިހާރު\n25 ޖެނުއަރީ 2018 - 15:53\nވިލާގެ ބައެއް ކުންފުނިތަކުން ދައުލަތަށް ދައްކަންޖެހޭ ޓެކްސް ނުދައްކާތީ އެ ކުންފުނިތަކަށް ދައުލަތުގެ ބައެއް އިދާރާތަކުން ޚިދުމަތް ދިނުން ހުއްޓާލާފައި ވަނިކޮށް، އެ ކުންފުނިތަކުން ހިންގާ ރިސޯޓްތަކަށް ރާ ގެންދިޔަކަމުގެ ތުހުމަތުގައި ކަސްޓަމުން ވަނީ ވިލާގެ ފަސް ރިސޯޓަކަށް އަރައި، އެއް ރިސޯޓުގައި ހުރި ބައެއް ރާތައް ގެންގޮސްފަ އެވެ.\nސަރުކާރުން ބުނެފައިވަނީ ވިލާ އިން ދައުލަތަށް ދައްކަން ޖެހޭ 188 މިލިއަން ޑޮލަރު (2.9 ބިލިއަން ރުފިޔާ) ނުދައްކާ އެބައޮތް ކަމަށާއި އެއީ ދައުލަތަށް ލިބެންޖެހޭ އާމްދަނީގެ 13 ޕަސެންޓް ކަމަށެވެ.\nވިލާ އިން ނެރުނު ބަޔާނެއްގައި ބުނެފައިވަނީ 188 މިލިއަން ޑޮލަރު ދައްކަން ޖެހޭ ކަމަށް ބުނަނީ ބާތިލްކޮށްފައިވާ އެއްބަސްވުންތަކަކާ ހަވާލާދީ ކަމަށާއި އެއީ ސަރުކާރުން އަމިއްލަ އަށް ލިޔެގެން އުޅޭ ޚިޔާލީ އަދަދުތަކެއް ކަމަށެވެ. އަދި އެ އެއްބަސްވުންތައް ވެސް ބާތިލްކުރީ ގާނޫނީ އެއްވެސް ސަބަބެއް ނެތި ކަމަށާއި އެކަމަކު އެ އެއްބަސްވުންތަކާ ގުޅިގެން ކުލީގެ ފައިސާ ދައްކަން ޖެހޭ ކަމަށް ދައުލަތުން ބުނަނީ ހަގީގަތް އޮޅުވާލަން ކަމަށް އެ ބަޔާނުގައި ބުނެފައިވެ އެވެ.\n"ސިޔާސީ ބޭނުމެއް އޮވެގެން މި ކުންފުނީގެ އަގު ވައްޓާލައި، މި ކުންފުނީގެ ވިޔަފާރި ބަނގުރޫޓް ކޮށްލުމަށް ކުރަމުންދާ އެންމެހައި މަސައްކަތްތައް މި ހިނދުން މިހިނދަށް ހުއްޓާލުމަށް އެންމެހައި ފަރާތްތަކަށް ދަންނަވަމެވެ،" އެ ބަޔާނުގައިވެ އެވެ.\nއެ ބަޔާނުގައިވާ ގޮތުން ވިލާގެ ރިސޯޓްތަކަށް ޚިދުމަތްތައް ދިނުން ހުއްޓާލީ ވިލާގެ ކުންފުންޏަކަށް ދޫކުރި ތ. އެލާ ކިޔާ ރަށުގެ އެއްބަސްވުން ސަރުކާރުން ބާތިލްކޮށް، އެ ތަނުގެ ކުއްޔާއި ޖޫރިމަނާގެ ގޮތުގައި 14 މިލިއަން ޑޮލަރު ހޯދަން ދައުލަތުން ދައުވާކޮށް، އެ މައްސަލަ ކޯޓުގައި ހިނގަމުން ދަނިކޮށެވެ. އެކަމަކު އެއީ އެ ކުންފުނިން ދައްކަންޖެހޭ ފައިސާއެއް ނޫން ކަމަށާއި އަދި އެއީ ވިލާގެ ރިސޯޓްތަކުން ދައްކާ ޓެކްސާ ގުޅުން ހުރި ފައިސާއެއް ވެސް ނޫން ކަމަށް އެ ބަޔާނުގައިވެ އެވެ.\n"ރިސޯޓްތަކަށް ދެމުންގެންދިޔަ ޚިދުމަތްތައް މެދުކަނޑާލުމުގެ ސަބަބުން މި ކުންފުނީގެ ވިޔަފާރި އިންތިހާ އަށް ހީނަރުވެ، އޭގެ ސަބަބުން މިދިޔަ އަހަރުގެ ފަހުކޮޅުން ފެށިގެން ރިސޯޓްތަކުން ދައްްކަންޖެހޭ ޓެކްސް ފައިސާ ދެއްކުމުގައި ވަރަށް ބޮޑެތި ދަތިތަކާ ވަނީ ކުރިމަތިވެފަ އެވެ،" އެ ބަޔާނުގައިވެ އެވެ.\nއެ ބަޔާނުގައިވާ ގޮތުން ވިލާ އަށް ދޫކުރި ބައެއް ތަންތަން އަތުލުމުގެ އިތުރުން ވިލާ އަށް ދައުލަތުން ދައްކަންޖެހޭ 16 މިލިއަން ޑޮލަރު އަދިވެސް ވިލާއަކަށް ނުލިބެ އެވެ. އެއީ މީގެ 12 އަހަރު ކުރިން ރިސޯޓް ހަދަން ދޭން އެއްބަސްވި ތިން ރަށެއްގެ އެޑްވާންސް ފައިސާގެ ގޮތުގައި ވިލާ އިން ސަރުކާރަށް ދެއްކި ފައިސާ ކަމަށާއި އެ ފައިސާ ނެގުމަށް ފަހު ސަރުކާރުން އެ ރަށްތައް ހަވާލު ނުކުރާތީ އެކަމުގެ ގެއްލުން ވެސް ވިލާ އަށް ކުރިމަތިވެފައިވާ ކަމަށް އެ ބަޔާނުގައިވެ އެވެ.\n"އެ ރަށްތައް ހަދާ ހިންގައިފި ނަމަ، ލިބޭނެ ފައިދާ އަށް ބެލުމުން ސަރުކާރުން މިކަމުގެ ބަދަލުގެ ގޮތުގައި މަދުވެގެން 150 މިލިއަން ޑޮލަރު އަޅުގަނޑުމެންގެ ކުންފުންޏަށް ލިބެންޖެހޭނެ ކަމަށް އަޅުގަނޑުމެންގެ ގާނޫނީ ބޭފުޅުން ދެކެ އެވެ،" އެ ބަޔާނުގައިވެ އެވެ.\nވިލާއާ ހަވާލު ނުކުރާ ކަމަށް އެ ބަޔާނުގައި އެ އިޝާރާތް ކުރާ ރަށްތަކަކީ ވިލާގެ ހިއްސާ އޮންނަ ވޯލްޑް ލިންކް ޓްރެވަލްސް (ޑަބްލިއުއެލްޓީ) އަށް ދޭން އެއްބަސްވި ރަށްތަކެކެވެ. އެ ރަށްތައް ނުލިބުމުން ގެއްލުމުގެ ބަދަލަށް 126 މިލިއަން ޑޮލަރު ހޯދަން ޑަބްލިއު އެލްޓީން ދައުވާ ކުރިޔަސް، ސިވިލް ކޯޓާއި ހައި ކޯޓުން ކުރިން ނިންމާފައި އޮތީ އެ ފައިސާ ނަގައިދެވެން ނެތް ކަމަށެވެ.\nމީގެ އިތުރުން ވިލާއަށް ދޫކުރި ގދ. ކާޑެއްދޫ އެއާޕޯޓު ވެސް 50 އަހަރަށް ދޫކުރުމަށް ފަހު އެތަން މިދިޔަ އަހަރު ސަރުކާރުން އަތުލުމުގެ އިތުރަށް، އެ އެއްބަސްވުމާ ގުޅިގެން ސަރުކާރުން ދޭން އެއްބަސްވި ރަށް ވިލާއާ ހަވާލު ނުކުރާ ކަމަށް ވެސް އެ ބަޔާނުގައިވެ އެވެ. އެއާޕޯޓް އަތުލިި މައްސަލަ ކޯޓުގައި ހިނގަމުންދާއިރު، އެ އެއްބަސްވުމާ ގުޅިގެން ދޭން އެއްބަސްވި ރަށް ހަވާލު ނުކުރުމުގެ ސަބަބުން ވިލާއަށް ލިބުނު ގެއްލުމަށް ވެސް ސަރުކާރުން ބަދަލު ދޭންޖެހޭނެ ކަމަށް އެ ބަޔާނުގައިވެ އެވެ.\nވިލާގެ އެކި ކުންފުނިތައް އަތުން 166 މިލިއަން ޑޮލަރަށް ވުރެ ގިނަ ފައިސާ ހޯދަން ދައުލަތުން ދައުވާކުރާ މައްސަލަތައް ކޯޓުގައި ދަނި ހިނގަމުންނެވެ. އޭގެ ތެރޭގައި ހިމެނެނީ ރަށްތަކުގެ ކުއްޔާއި ޖޫރިމަނާ އާއި އެކި ބާވަތުގެ ޓެކްސްގެ ގޮތުގައި ހޯދަން އެދޭ ފައިސާ އެވެ.\nފައިސާ ހޯދަން ވިލާއާ ދެކޮޅަށް ސަރުކާރުން ދައުވާ ކުރާއިރު، ވިލާ އަތުން އަތުލި ރަށްތަކުގެ މައްސަލާގައި ވިލާއިން ވަނީ ސަރުކާރާ ދެކޮޅަށް ދައުވާކޮށްފަ އެވެ. އަތުލި ރަށްތަކުގެ މައްސަލާގައި ސިވިލް ކޯޓުން ވިލާއާ އެއްކޮޅަށް ހުކުމް ކޮށްފައި ވަނިކޮށް ދައުލަތުން އެ މައްސަލަތައް އިސްތިއުނާފް ކުރުމުން ހައި ކޯޓުން ވަނީ އެ ހުކުމް ބާތިލްކޮށްފަ އެވެ.\nމެމްބަރު ގާސިމް އިބްރާހިމް (މާމިގިލި) ވިލާ ގްރޫޕް ސަން އައިލެންޑް ރިސޯޓް އެންޑް ސްޕާ ހޮލިޑޭ އައިލެންޑް ރިސޯޓް އެންޑް ސްޕާ ފަން އައިލެންޑް ރިސޯޓް ޕެރެޑައިސް އައިލެންޑް ރިސޯޓް ރޯޔަލް އައިލެންޑް ރިސޯޓް އެންޑް ސްޕާ\n22 ކޮމެންޓް, 46 ރިއެކްޝަންސް\nއަޅުގަނޑު ލަފާކުރަނީ މިސަރުން ވިލާ ކުންފުންޏަށް ދިން ގެއްލުމުގެ ބަދަލު2ބިލިއަން ޑޮލަރަށް އަރާނެއޭ، އަދި އަޅުގަނޑުމެން ދެކޭނަން ދައުލަތުން މިފައިސާދޭންޖެހޭ ދުވަސް، ދައުލަތުގެ ވެރިން ހަމަ މޭޒްކާރީގައި ތިބެލާފައި އެގްރީމެންޓްތަކަށް ގެންނަ ބަދަލުތަކާއި ކޮށްލާ ކަންކަމުން އަމިއްލަ ވިޔަފާރިތަކަށް ނުހަނުބޮޑެތި ގެއްލުންވޭ، ރާއްޖޭގައި ގާނޫނު ހެދިފައި އެބަހުރި ބަދަލު ނަގައިދިނުމަށް، މާޒީން އެބަހުރި ފެންނަން ރިސޯޓެއް ބީލަމުގެ ތެރެއިން ނުދިނުމުންވެސް ބަދަލުދީފައި، އެހެންކަމުން ހިންގަހިންގާ ހުރި ރިސޯޓްތަކަށް އަރައިގެން ދެމުންދާ ގެއްލުމާއި ލައިންސަންސްތަށް ކެންސަލްކޮށްގެން ލިބޭ ގެއްލުންތަކުގެ ބަދަލު އަދި ދޭންޖެހޭނެ، ރައީސް ޔާމީނު ހީކޮށްގެންނުވާނެ އެފަދަ އުވަހެއް ނައަންނާނެކަމަށް\nދޭން ނުޖެހެޔޭ ނުބުނެ ދޭން ނުޖެހޭކަން އެމްމެނައް ހާމަ ކޮއްދިނުމުގެ ގޮތުން ދައްކާފަހުރި ލިއެކިއުންތައް ނިކަން ރައްޔިތުންނައް ދައްކާލަބަލަ\nނޫނޭވާ ނާޓަކް ކުޅެން މޮޅު މީހެއް މިއީ! ޕޯޑިއަމްތައް ކައިރީގައި ހުރެގެން ގިސްލަ ގިސްލާފައި ރޯންވެސް މީނަ އެހާ މޮޅުވާނެ! މީނަ ފޮނުވަންވީ ބޮލީވުޑަށް ނިޔާވި އަމްރިޝް ޕޫރީގެ ބައިކުޅެން! ޔަޤީން އަމްރިޝް ޕޫރީއަށްވުރެ އެންމެ ތަންކޮޅެއް ދެރައެއް ނުވާނެ! ޚިޔާލީ ވާހަކައެކޭ ބުނުމުގެ ބަދަލުގައި ބުނެބަލަ ވެރިކަންތައް ވައްޓަން ޚަރަދުކޮށްކޮށް ގޮސް ތިމަން މިހުރީ ހުސްވެފައޭ!!\nމަޑުކުރޭ، އަހުންގެ އެކުވެރި އިންޑިކޭޓަރަށް މިއަންގަނީ ތިކަމަށް ރައްދުދޭން ދަރުބާރު ފެކްޝަނުން ނިއުސް ކޮންފަރެންސެއް އަވަހަށް އިންތިޒާމުކުރަން، ތިކަމަށް އެންމެ އެކަށީގެންވަނީ ދަރުބާރު ފެކްޝަނަން.\nދައްކަންޖެހޭ ފައިސާއެއް ނޯންނާނެ ކަމަށް ބުނާއިރު ފައިސާ ނުދައްކާ ކަމަށް މީރާއިން ބުނާ 10 މަސްދުވަހުގެ ފައިސާ ދެއްކިކަމަށް، ފައިސާ ބަލައިގެންފައި މީރާއިން ދޫކުރާ ފައިސާގެ ރަޝީދުތައް ހާމަކޮށްލަދޭށެވެ. އޭރުން ރައްޔިތުންގެ ހިތުން ޝައްކުތައް ފިލައިގެންދާނެ.\nގާސިމް ތެދު ހަދާ ގިނަފަހަރަށް!!! އެކަމަކު ކޮންމެ ސަރުކާރެއްގައިވެސް އިދޮކޮޅަށް އުޅޭ ބަޔަކާ ގުޅިގެން ވެރިކަން ހޯދުމުގެ ބޭނުމުގައާއި ވެރިކަން ވެއްޓުމުގެ ބޭނުމުގައި ރޯ ބުހުތާން ދޮގުތައް ހަދާފައި ހުރިވަރު މަދެއް ނޫން!!! މައުމޫނުގެ ސަރުކާރު ވައްޓަން ނަޝީދާއެކު މަސައްކަތްކުރީ އެވަރުގެ އަނިޔާވެރި ސަރުކާރެއް ނެތްކަމަށްބުނެ!! ނަޝީދުގެ ސަރުކާރު ވައްޓަން އުޅުނީވެސް ހަމައެވާހަކަ އެގޮތަށް ދައްކައިގެން!!! މިހާރު ޔާމީންގެ ސަރުކާރު ވައްޓަންވެސް އެމަސައްކަތްކުރަނީ ހަމަ މިދެންނެވި ބީދައިން!! މިއިން ކޮންމެފަހަރަކު ޓީވީތަކަށާ މީޑިޔާތަކަށް އިންޓަވިއުދީ ރޮޔެ ރައްޔިތުންގެ ކިބައިން މާފަށް އެދި އާދޭސް ދަންނަވާ!! ޔާމީންގެ ވެރިކަން ނުބައިވީ މަޖްލިސްގެ ރައިސްކަން ނުދިން ހިސާބުން!! ދެން ވިލާއަށް ފަހިވާގޮތަށް ކަންތައްތައް ނުދާތީ!! ޓެކްސްތަކާ އެހެނިހެންވެސް ޖޫރިމަނާ ދައުލަތައް އެހެން މީހުންވެސް ދައްކާ ބީދައިން ދައްކަން ޖެހުނީމަ!!! ކީއްކުރާނީ މިއީ ސިލްސިލާ ޑްރާމާތަކެއް!! އެވެސް ދުވަހެއް!! މިވެސް ދުވަހެއް!!\nކެރެންޔާ މީރާއަށް ފައިސާދެއްކި ސުލިޕުތަށް ނޫހުގަ ޖަހާލަބާ\nގާސިމް ހުއްދަ ނެތި ރާވިއްކަން ދޭންޖެހޭ ރިސޯޓެއް އެބައޮތްތޯ ސަރުކާރުގައި އަހާލަން ބޭނުން.\nއަދިކިރިޔާ ރަނގަޅު ތިވަނީ. ކޮންމެހެން ސަރުކާރޭ ބުނީމާ ބިރުނުގަނެ މަތިމައްޗަށް ދައުވާކޮށްފަ ބަހައްޓާ. ތިނޫނަސް މިގައުމުގައި ހިންގި ސަރުކާރުތަކުން ވިލާއަށްކުރި ބައިވަރު ގޯނާ އެބަހުރި. އެކަންކަމަށް ބަދަލުހޯދަން ދައުވާކޮށްފަ ބަހައްޓާ.


ޕަބްލިޝްކުރި ތާރީޚް: 25 އޮގަސްޓް 2019\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ސެޕްޓެމްބަރ 03 ވާ އަންގާރަ ދުވަހުގެ 12:00 ގެ ކުރިން، ގދ. ތިނަދޫ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް financethenadhucouncil@gmail.com މެދުވެރިކޮށްވެސް އަދި ފެކްސް 6842596 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6842596 ނަންބަރަށެވެ. ފެކްސް ކުރާނެ ނަންބަރަކީ 6842596 އަށެވެ. އީ-މެއިލް ކުރާނީ financethenadhucouncil@gmail.com އަށެވެ.


Fenaka In STO Ah Evves Varakah Faisaa Nudhahkaa : Amru ފެނަކައިން އެސްޓީއޯ އަށް އެއްވެސް ވަރަކަށް ފައިސާ ނުދައްކާ : އަމްރު – Huvadhoo News Fenaka In STO Ah Evves Varakah Faisaa Nudhahkaa : Amru Huvadhoo News\nފެނަކައިން އެސްޓީއޯ އަށް އެއްވެސް ވަރަކަށް ފައިސާ ނުދައްކާ : އަމްރު\nއަތޮޅުތަކަށް ކަރަންޓުގެ ހިދުމަތް ދޭ, ސަރުކާރުގެ ކުންފުނި ފެނަކަ ކޯޕަރޭޝަނުން ސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އަށް ދޭން ޖެހޭ ފައިސާ ނުދޭކަމަށް ކުންފުނީގެ މެނޭޖިން ޑިރެކްޓަރު އަހުމަދު އަމްރު ވިދާޅުވެއްޖެއެވެ.\nއެސްޓީއޯ އިން ދައުލަތުގެ އެކި ފަރާތްތަކުގެ އިތުރުން އަމިއްލަ ފަރާތްތަކަށް ފޯރުކޮށްދީފައިވާ މުދަލާއި ހިދުމަތްތަކަށް ފައިސާ ނުލިބޭ ކަމުގެ ޝަކުވާތައް އެ ކުންފުނިން އަބަދުވެސް ކުރެ އެވެ. މިހާތަނަށް އެކުންފުންޏަށް ނުލިބިވާ ފައިސާގެ އަދަދު ގާތްގަނޑަކަށް ތިން ބިލިއަން ރުފިޔާއަށް އަރާފައިވާ ކަމަށް އަމްރު މަޢުލޫމާތު ދެއްވިއެވެ.\nއަމްރު ހާމަކޮށްފައިވާ ގޮތުގައި ނުލިބިވާ ފައިސާގެތެރެއިން ބޮޑު ބައެއް ނިސްބަތްވަނީ ފެނައަކަށެވެ. އެ ކުންފުނިން އެ ފައިސާ ހޯދަން އެކި ގޮތްގޮތުން މަސައްކަތްކޮށްގެން ވެސް މިހާތަނަށް އެއްވެސް ފައިސާއެއް ނުލިބި ވާކަން އަމްރު ފާހަގަ ކުރެއްވިއެވެ. އެހެން ނަމަވެސް ސްޓެލްކޯއިން ބަރާބަރަށް ފައިސާ ދައްކަމުން ދާކަން އޭނާ ފާހަގަކުރެއްވިއެވެ.\nއަތޮޅު ތެރެއަށް ކަރަންޓު ދޭން ބޭނުންވާ މިންވަރަށް ހުއްޓުމެއް ނެތި ތެޔޮ ފޯރުކޮށްދެމުން ދާ ކަމަށާއި، އެހެންނަމަވެސް އެ ތެލަކަށް އެންމެ ރުފިޔާއެއް ވެސް ނުލިބޭ ކަމަށް އޭނާ ވިދާޅުވިއެވެ. މިހާރު އަތޮޅު ތެރެއަށް ކަރަންޓު މި ފޯރުކޮށްދެމުން ދަނީ އެސްޓިއޯ އިން ހިލޭ ކަމަށް އަމްރު ވިދާޅުވެއެވެ.\nއަމްރުގެ މި ވާހަކަ ތަކަށް ރައްދުދެއްވަމުން، ފެނަކައިގެ އެމްޑީ އަހުމަދު ސައީދު މުހައްމަދު ވިދާޅުވީ ފެނަކައިން ދަނީ އެސްޓީއޯއަށް ފައިސާ ދައްކަމުން ކަމުގައެވެ. އެހެން ނަމަވެސް ކޮވިޑާ ގުޅިގެން ދިމާވެފައިވާ ބައެއް ދަތިތަކުގެ ސަބަބުން ރުފިޔާ ދެއްކުމުގައި ލަސްތަކެއް އުޅޭ ކަމަށް އޭނާ ވިދާޅުވިއެވެ.


Mohamed Abdulla Shafeeg: January 2010\nރައީސް މައުމޫން ސިޔާސީ ދާއިރާއާ ދުރަށް – މުހިންމު ނިންމެވުމެއް\n2008 ވަނަ އަހަރުގެ ރިޔާސީ އިންތިޚާބުން ނާކާމިޔާބުވެވަޑައިގަތުމާއެކު، އެމަނިކުފާނު ވަރަށް ރިވެތި ނަމޫނާއެއް ދެއްކެވިއެވެ. ވަގުތީ ނަތީޖާ ދައްކަމުންދިޔަ ގޮތާ އެއްގޮތަށް އެރޭ (28 އޮކްޓޯބަރު 2008 ދުވަހުގެރޭ) މައުމޫންގެ މައްޗަށް ވާދަވެރި ކެންޑިޑޭޓް މުޙައްމަދު ނަޝީދު (އަންނި) ކާމިޔާބު ހޯއްދަވައިފިކަން ގަބޫލުކުރެއްވިއެވެ. ނަޝީދަށް ގުޅުއްވައި މަރްޙަބާ ވިދާޅުވިއެވެ. ޖެހިގެން އައި ދުވަހުގެ މެންދުރު ދެބޭފުޅުން ރައީސް އޮފީހުގައި ބައްދަލުކުރެއްވިއެވެ. ދެބޭފުޅުން އެކުގައި ނޫސްވެރިންނާވެސް ބައްދަލުކުރެއްވިއެވެ. ނޫސްވެރިންގެ ސުވާލުތަކަށް ޖަވާބުދެއްވިއެވެ. ނޫސްވެރިންގެ ސުވާލުތަކުގެ ތެރެއިން އަޅުގަނޑު އެންމެ ޝައުގުވެރިވި ސުވާލަކީ އިންތިޚާބުން ނާކާމިޔާބުވެވަޑައިގެންނެވި މައިގަނޑު ސަބަބާ ގުޅޭގޮތުން ރައީސް މައުމޫނަށް އަމާޒުކުރެވުނު ސުވާލެވެ. އެސުވާލަށް މައުމޫން ދެއްވި ޖަވާބުވެސް ހަމަ އެހާ ޝައުގުވެރިއެވެ. އެމަނިކުފާނު ވިދާޅުވި ޖަވާބުގެ ޚުލާސާއަކީ "މައްސަލައަކީ ތިރީސް އަހަރުގެ މައްސަލަ" އެވެ.\nއެ ދުވަހަށްފަހު، އަޅުގަނޑު އުންމީދުކުރަމުން އައީ ރައީސް މައުމޫން ސިޔާސީ މައިދާނުން ދުރަށް ވަޑައިގަންނަވާނޭ ދުވަހަކަށެވެ. ސަބަބަކީ ގިނަ ޒަމާންތަކަކަށް ރާއްޖޭގެ ރައީސުލްޖުމްހޫރިއްޔާގެ މަގާމު ފުރުއްވީތީ ދެވޭ ގަދަރެވެ. އުމުރުން ދުވަސްވީ ބޭފުޅަކަށްވާތީ ކުރެވޭ އިހްތިރާމެވެ. މައުމޫނާ މެދު އަޅުގަނޑުގެ ހިތުގައި އޮތް ހަމްދަރުދީއެވެ.\nއަޅުގަނޑުގެ އުންމީދު ފުރިހަމަވާން އުޅޭ ކަމުގެ ޚަބަރު ލިބުނެވެ. 25 ޖެނުއަރީ 2010 ވީ ދުވަހު، މެންދުރު 1:00 ހާއިރު ރައީސް މައުމޫންގެ ޚާއްސަ ނޫސްކޮންފަރެންސެއް ޓީވީއެމް ސްޓޫޑިއޯގައި ކުރިއަށް ގެންދެވިއެވެ. އެނޫސްކޮންފަރެންސް ޓީވީއެމުންނާއި އެހެންވެސް ބައެއް ޗެނަލްތަކުން ލައިވްކުރިއެވެ. އަޅުގަނޑު ބަލަމުންދިޔައީ ޓީވީއެމް މެދުވެރިކޮށެވެ. ރައީސް މައުމޫންގެ ވާހަކަ ކިތަންމެހާވެސް ޝައުގުވެރިއެވެ.\nLabels: DRP, isthiufaa, Maumoon, Siyaasy\nރައީސް މައުމޫން ސިޔާސީ ދާއިރާއާ ދުރަށް – މުހިންމު ...


Indira Gandhi ge biopicakee web series eh\nލުއި ޚަބަރު - އިންދިރާ ގާންދީ\nއިންދިރާ ގާންދީގެ ބައޮޕިކްއަކީ ވެބް ސީރީޒްއެއް\nވިދްޔާ ވަނީ "އިންދިރާ އިންޑިއާސް މޮސްޓް ޕަވަފުލް ޕްރައިމް މިނިސްޓަރ"ގެ ރައިޓް ވެސް ގަނެފައި\nކ. މާލެ 12 އޯގަސްޓު 2018 | އާދީއްތަ 11:02 3,205\nވިދްޔާ ބާލަން(ކ) އަދި އިންދިރާ ގާންދީ - ރާއްޖެއެމްވީ\nއިންދިރާ ޕްރިޔަދަރްޝިނީ ގާންދީ (އިންދިރާ ގާންދީ) އަކީ އިންޑިއާގައި މިހާތަނަށް ބޮޑުވަޒީރުކަން ކުރެއްވި ބޭފުޅުންގެ ތެރެއިން ނުފޫޒު ގަދަ އެއް ބޮޑުވަޒީރެވެ.\nގާންދީގެ ހަޔާތުގެ މައްޗަށް ފިލްމެއް ހެދުމަށް ވާހަކަތައް ދެކެވޭތާ ދުވަސްކޮޅެއް ވެއްޖެއެވެ. އެފިލްމުގައި ގާންދީގެ ރޯލު ކުޅުމަށް ހަމަޖެހިފައިވާ އެކްޓްރެސް ވިދްޔާ ބާލަން ވަނީ ފިލްމާއި ބެހޭގޮތުން ވާހަކަ ދައްކާފައެވެ.\nވިދްޔާ ބުނީ އިންދިރާ ގާންދީގެ ހަޔާތުގެ މައްޗަށް އުފައްދާ ފީޗާ ފިލްމު ގެނެސްދިނުމަށް މިހާރު ހަމަޖެހިފައިވަނީ ވެބް ސީރީޒްއެއްގެ ގޮތަށްކަމަށެވެ. އެގޮތަށް ނިންމީ ގާންދީއަކީ އަގުހުރި މަސައްކަތްތައް ކޮށްފައިވާ ފަރާތަކަށްވާތީ އޭނާގެ ހަޔާތް އެއްކޮށް ފިލްމަކުން ގެންނަން ވެއްޖެނަމަ ބައެއް ކަންތައްތައް ނުހިމެނި ހިނގައިދާނެތީ ކަމަށެވެ.\nމިދިޔަ އަހަރުގެ ތެރޭގައި އިންޑިއާގެ ނޫސްވެރިއެއް ކަމަށްވާ ސާގަރިކާ ގޯސް ވަނީ އިންދިރާ ގާންދީގެ ހަޔާތުގެ މައްޗަށް ބިނާކޮށް"އިންދިރާ އިންޑިއާސް މޮސްޓް ޕަވަފުލް ޕްރައިމް މިނިސްޓަރ" ގެ ނަމުގައި ފޮތެއް ނެރެފައެވެ. ވިދްޔާ ވަނީ "އިންދިރާ އިންޑިއާސް މޮސްޓް ޕަވަފުލް ޕްރައިމް މިނިސްޓަރ"ގެ ރައިޓް ވެސް ގަނެފައެވެ.\nވިދްޔާ މީގެ ކުރިން ބުނެފައިވަނީ އޭނާ ހުރީ ގާންދީގެ ރޯލު ކުޅުމަށް ކެތްމަދުވެފައި ކަމަށެވެ.\nމި ވެބް ސީރީޒްއިން ފެންނާނެ ތަރިން އަދި ހާމަކޮށްފައި ނުވާއިރު ވަރަށް އަވަހަށް މި ސީރީޒްގެ ޝޫޓިން ފަށާނެކަމަށް ޚަބަރުތައް ބުނެއެވެ.


ޢަލްމާނީ ފިކުރުގެ ނުރައްކާތެރިކަން – Shafeeu Abdullah\nޢަލްމާނީ ފިކުރުގެ ނުރައްކާތެރިކަން\nJuly 10, 2021 ޝަފީޢު ޢަބްދުﷲ\nޢަލްމާނީ ފިކުރަކީ އިންސާނީ ޙަޔާތުގެ އެކިއެކި ދާއިރާތަކުން ދީން ދުރުކޮށް އެކަހެރި ކުރާން ގޮވައިލާ ފިކުރެވެ. ސިޔާސީ، އިޖުތިމާޢީ، ތަޢުލީމީ، އިޤްތިސާދީ، އަޚްލާޤީ މި ހުރިހައި ދާއިރާއަކުން ވެސް ދީން އެއްފަރާތްކޮށްލުމަށް ވަކާލާތު ކުރާ ފިކުރެކެވެ. އެއަށްފަހު އިންސާނީ ޙަޔާތުގެ މިހުރިހާ ދާއިރާތަކަކަށް ވެސް މާއްދީ ވިސްނުމާއި ޚިޔާލާއި ފިކުރުގެ މައްޗަށް ކަންކަން ތަރުތީބުކޮށް އެތުރުމަށް ގޮވައިލާ ފިކުރެކެވެ.\nއެހެންކަމުން، އިސްލާމީ މުޖުތަމަޢެއްގައި ޢަލްމާނީ ފިކުރަށް ގޮވައިލެވޭނެ އެއްވެސް ޙުއްޖަތެއް ނެތެވެ. އިސްލާމީ މުޖުތަމަޢެއްގައި ޢަލްމާނިއްޔަތަށް ގޮވައިލުމަކީ، މުސްލިމުންގެ ޙަޔާތުން އިސްލާމްދީން ނެރެ އެއްލައިލުމަށް ގޮވައިލުމެވެ. އިންސާނާ އަކީ ރައްބެއް ރަސޫލެއްގެ އަމުރުފުޅުތަކާއި އިރުޝާދުފުޅުތަކަށް ބޯލަނބަން ޖެހޭ މީހެއް ނޫން ކަމުގައި ކަނޑައެޅުމަށް ގޮވައިލުމެވެ. މިއީ އޭގެ ޒާތުގައި އިސްލާމްދީން ދޫކޮށް ކުފުރަށް ގޮވައިލުމެވެ. އެހެނީ، ޙަޔާތުގެ މި ދެންނެވި މައިދާނުން ދީން ބޭރުކޮށްފިނަމަ، ދެން އެމީހަކު ފުރިހަމަ މުސްލިމަކަށް ވާނެ އެއްވެސް ގޮތެއް ނޯންނާނެއެވެ. އޭނަ އަކީ މާތް ﷲ އާއި އެކަލާނގެ ރަސޫލާ صلى الله عليه وسلم ގެ ޙުކުމްފުޅުތަކަށް ރުހިގެން ހުރި މީހަކަށް ނުވާނެއެވެ. ޝަހާދަތުގެ ދެކަލިމަ ލާޒިމުކުރަނީ ކޮންމެ މުސްލިމަކު ވެސް މާތް ﷲ އާއި އެކަލާނގެ ރަސޫލާ صلى الله عليه وسلم ގެ ޙުކުމްފުޅުތަކަށް ރުހި ޤަބޫލުވެ، އެޙުކުމްފުޅުތައް އެމީހެއްގެ އަމިއްލަ ދިރިއުޅުމުގައްޔާއި އެމީހެއްގެ ޙަޔާތުގެ ހުރިހާ މައިދާނެއްގައި ތަންފީޒުކުރުމަށެވެ.\nއިސްލާމްދީނަކީ ފުރިހަމަ ދީނެކެވެ. މުސްލިމުންގެ ތަޝްރީޢީ މަޞްދަރަކީ އިސްލާމްދީނެވެ. ދީނުގެ ޝަރީޢަތެވެ. ގިނަގުނަ ޙުކުމްފުޅުތަކަކާއި ޙައްދުތަކެއް އެކިއެކި ކަންކަމަށް އިސްލާމީ ޝަރީޢަތުގައި ކަނޑައަޅުއްވާފައިވެއެވެ. އަދި އިސްލާމްދީނުގައި ވަކިގޮތަކަށް ކަނޑައަޅުއްވާފައިވާ ނުވާ ކަންކަމަށް ޤާނޫނެއް ހަދާއިރު ބަލަން ޖެހޭ މަޞްދަރަކީ ވެސް އިސްލާމީ ޝަރީޢަތެވެ. އެ ޝަރީޢަތުގެ އުޞޫލުތަކާއި ޤަވާޢިދުތަކާ ޚިލާފު ނުވާ ގޮތެއްގެ މަތިންނެވެ. މަޤާޞިދުއްޝަރިއްޔާގެ ހަމަތަކަށް ރިޢާޔަތް ކުރެވި، މަޞްލަޙަތާއި މަފްސަދަތަށް ރިޢާޔަތް ކުރެވިގެން ހެދޭ ޤާނޫނުތަކަކަށްވުން އެ ޤާނޫނުތައް ވުން ލާޒިމުވެގެންވެއެވެ.\nމިއަދު އަޅުގަނޑުމެންގެ މުޖުތަމަޢުގައި މި ފިކުރުގެ ނުބައި ރޭވުމުގައި ޖެހިފައިވާ ބައެއް މީހުން ތިބުމަކީ ހިތާމަ ހުރި ކަމެކެވެ. މި ފިކުރުގެ ނުރައްކާތެރިކަމާއި އޭގެ ސަބަބުން އިސްލާމްދީނާއި އިސްލާމީ މުޖުތަމަޢަށް ކުރަމުންދާ ނޭދެވޭ އަސަރުތަކާ މެދު ވިސްނައި މި ފިކުރުގެ ނުރައްކާތެރި ވަކިތަކުން ސަލާމަތްވުމަކީ ކޮންމެ މުސްލިމެއްގެ މައްޗަށް ލާޒިމުވެގެންވާ ކަމެއްކަން ކަށަވަރެވެ.\n(ނޯޓު: މިއީ7މެއި 2021 ގައި ޝާއިޢު ކުރެވުނު “ދީނުގެމަގު” މަޖައްލާ ޢަދަދު 18 އަށް އަޅުގަނޑު ލިޔެފައިވާ މަޒުމޫނެކެވެ.)


Eesa Committee Gai, Vidhaalhuvanee Siyaasee Meehunah Thuhumathuthah Kuraane Kamah - Vaguthu\n4 ހަފްތާ ކުރިން ( މެއި 24, 2021 )\nރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެންބަރު އަހްމަދު އީސައަކީ ސިޔާސީ ބޭފުޅެއް ކަމަށާއި ސިޔާސީ ބޭފުޅުންގެ މައްޗަށް ކޮންމެ ފަދަ ތުހުމަތެއް ވެސް ބަޔަކު އަޅުވަދާނެ ކަމަށް އީސަ މިއަދު ވިދާޅުވެއްޖެއެވެ.\nއީސަގެ މައްޗަށް ކުރަނީ އޭނާގެ ކުރީގެ އަނބިކަނބަލުން އަސްރާ ނަސީމަށް ގެވެށި އަނިޔާ ކުރި ކަމުގެ ތުހުމަތެވެ. ނައިބު ރައީސް ފައިސަލް ނަސީމްގެ ކޮއްކޯފުޅު އަސްރާ ވަނީ އީސައާ ދެކޮޅަށް ފުލުހުންނަށް ބަޔާން ވެސް ދެއްވައިފައެވެ. ފުލުހުން ދަނީ މައްސަލަ ތަހުގީގު ކުރަމުންނެވެ.\nމި ތުހުމަތާއެކު، އިޖްތިމާއީ ކޮމިޓީގެ މުގައްރިރު ކަމުން އީސަ ވަކި ކުރަން އިތުބާރު ނެތް ކަމުގެ މައްސަލައެއް ވެސް ވެއްދިއެވެ. އެކަމަކު އެ ކަމަށް ބޭއްވި ބައްދަލުވުމުގައި ކޮމިޓީގެ ކޯރަމް ހަމަނުވެގެން އޭނަ ވަކިކުރަން ވޯޓަކަށް ނޭހުނެވެ.\nއޭގެ އިރުކޮޅެއް ފަހުން އީސަ ވަނީ ކޮމިޓީގެ މުގައްރިރު ކަމުން އަމިއްލައަށް އިސްތިއުފާ ދެއްވައިފައެވެ. އަދި ރާއްޖޭގެ ގާނޫނުތަކާ ޚިލާފު އެއްވެސް ކަމެއް ނުކުރައްވާ ކަމަށް ވިދާޅުވެ އޭނައަށް ކުރައްވާ ތުހުމަތުތަކަށް އިންކާރު ކުރެއްވިއެވެ.\nމިއަދު ކޮމިޓީގެ މެންބަރެއްގެ ގޮތުގައި ކޮމިޓީ ބައްދަލުވުމުގައި ބައިވެރިވެވަޑައިގެން އީސަ ވާހަކަ ދެއްކެވިއެވެ. މި ތުހުމަތުތައް އަމާޒުވުމަށް ފަހު، ފުރަތަމަ ފަހަރަށް އާންމު ޕްލެޓްފޯމެއްގައި ވާހަކަ ދައްކަވަމުން އީސަ ވިދާޅުވީ އޭނާ ފަދަ ސިޔާސީ ބޭފުޅެއްގެ މައްޗަށް މީހަކު ކޮންމެ ފަދަ ތުހުމަތެއް ވެސް އުފުލަދާނެ ކަމަށެވެ.\n"އަޅުގަނޑަކީ ސިޔާސީ މީހެއް، ސިޔާސީ މީހެއްގެ މައްޗަށް ހަމަ ކޮންމެ ތުހުމަތެއް ވެސް ބަޔަކު އުފުލަދާނެ، އެ އުފުލާ ތުހުމަތަކީ އެ ތުހުމަތު ކުރާ ކަމުގެ ބޮޑު ކުޑަމިން ބަލަން ޖެހޭ،" އީސަ ވިދާޅުވިއެވެ.\n"ވަކި މަގްސަދަކަށްޓަކައި ކޮމިޓީން ދިފާއުވުމުގެ ހައްގު ނުދިން"\nމިއަދުގެ ކޮމިޓީ ބައްދަލުވުމުގައި ވާހަކަ ދައްކަވަމުން އީސަ ވަނީ އޭނާގެ އިތުބާރު ނެތް ކަމުގެ މައްސަލަ ކޮމިޓީއަށް ހުށަހެޅުއްވީ އޮންނަން ޖެހޭ އިޖުރާއަތްތައް ފުރިހަމަނުކޮށް ކަމަށެވެ. މި ގޮތުން އޭނާއަށް ދިފާއު ވުމުގެ ހައްގު ގާނޫނު އަސާސީންނާއި ގާނޫނުތަކުންނާއި މަޖިލީހުގެ ގަވާއިދުން ވެސް ލިބިދީފައިވާ ކަމަށް އީސަ ވިދާޅުވިއެވެ\n"ވަކި މަގްސަދަކަށް ޓަކައި އެ ހައްގަށް ނުފޫޒު ފޯރުވައިގެން، އެ ހައްގުން މަހްރޫމް ކޮށްގެން، ރައްޔިތުންގެ މަޖިލީހުގެ މެންބަރުންނާ ދޭތެރޭ ފިޔަވަޅު އަޅަން މަޖިލީހުގެ އެކި ގުނަވަންތަކުން އުޅުމަކީ މަޖިލީހާ މެދު ރައްޔިތުން ސުވާލު އުފައްދާނެ ޖާގަ ލިބޭނެ ކަމެއް،" އީސަ ވިދާޅުވިއެވެ.\nއީސަ ވިދާޅުވީ، ކުރިއަށް އޮތް ތަނުގައި ވެސް މަޖިލީހުގެ ކޮމިޓީތަކުން މަޖިލީހުގެ މެންބަރަކާ މެދު ފިޔަވަޅު އެޅުމުގެ ކުރިން އެ މެންބަރަކަށް ދިފާއުގައި ވާހަކަ ދެއްކެވުމުގެ ފުރުސަތު ދެއްވުމަށް އެދިވަޑައިގެންފައެވެ. ޖަވާބުދާރީ ވުމުގެ ފުރުސަތު ނުދެއްވައި އެ ގޮތަށް އަމަލު ކުރެއްވުމަކީ ވަރަށް ހިތާމަ ހުރި ކަމެއް ކަމަށް އީސަ ވިދާޅުވިއެވެ.\nމެއި 24, 2021 17:57\nއީސަ ހީ ކުރަނީ އެއީ ސިޔާސީ މީހެއް ކަމައްތަ؟ ހެ ހެ ހެ........\nއީސާ....! ތިއީ ސިޔާސީ މީހެއްނޫން. އެ ކަމު ތިއީ ލާދީނީ އަންނިގެ އަޅެއް. ތި އީސައެއް ނޫންތަ މޑޕ ވިޕްލައިނާ ހިލާފަށް ެ ލާދީނީ އަންނި ބުނެގެން ވޯޓު ދިނީ..... ލަދެއްވެސް ނުގަނޭ ދޯ ؟\nބަލަ އަޙައްމަދާ މީގެ ކުރިން ވެސް ތަހުރޭ. ކިޔާތޭ އެކަހަލަ ވާހަކަ. ކަމެއްވީމާ ދޯ ކީ.\n"އަޑެއް ކިއްޔާ ރެނދެއް ލާނެއޭ" ބުނާއަޑު އަޙްމަދަށްވެސް އޮންނާނީ އެނގިފައި.\nމެއި 24, 2021 19:30\nއެމްޑީޕީ މީހުންނަށް ފިޔަޅުއެޅުމަކީ މަނާކަމެއް އެއީ ޤާނޫނުއަސާސީ އާއި އެބޭފުޅުންގެ ކަރާމަތަށް އަދުއިންސާފަށް ވާސިލުވުމަށް ހުރަސްއެޅޭނެ ކަމަކަށް ބަލަންޖެހޭނީ. އެމްޑީޕީ ބޭފުޅުން އުޅޭނީ މާމަތީގަ. މިސާލަކަށް ރޯޔަލް ރޭޕްކޭސް. މިފަހަރުވެސް ތޮޅިއަށް


SAIF Golden Jubilee Volleyball Tournament 2019 - Fainalgai Sri-Lanka ge kurimathilumeh. | ungoofaaru.com\nބަނޑޭރިގަނޑު/ޚަބަރު/ސައިފް ގޯލްޑެން ޖުބިލީ ވޮލީ މުބާރާތް – ފައިނަލްގައި ސްރީލަންކާގެ ކުރިމަތިލުމެއް\nއިބްރާހީމް ޒަޔާން4އޮކްޓޯބަރ 2019\n0 288 1 މިނެޓުން ކިޔާލެވޭ\nސައިފް ގޯލްޑެން ޖުބިލީ ވޮލީބޯޅަ މުބާރާތުގެ ފައިނަލް މެޗު މިރޭ ކުޅެވޭނެއެވެ. މިމުބާރާތުގެ ފައިނަލްގައި މިރޭ ބައްދަލުކުރާނީ މިމުބާރާތުގެ ވޭތުވެ ދިޔަ ދެއަހަރުގެ ޗެމްޕިއަން ހޭހަން ރެކްރިއޭޝަން ކްލަބާއި މިމުބާރާތުގެ ފައިނަލްގައި މުޅިން އަލަށް ވާދަކުރާ ދުވާފަރު ޓީމެވެ.\nތަށި މިލްކު ކުރަން ހޭހަން ރެކްރިއޭޝަން ކުލަބް ނިކުންނައިރު އެޓީމުގެ ހުރީހައި އުއްމީދުތަކެއް ގުޅިފައިވަނީ އެޓީމުގެ ސްރީލަންކާގެ ސްޕައިކަރު ވަސަނަ މަދުމަލި (ވަސު) އާއެވެ. މިޓީމު މިހިސާބަށް ދަތުރުކުރުމުގެ އެއްމެބޮޑު ދައުރެއް އަދާކުރި ކުޅުންތެރިއަކީ އޭނާއެވެ. ހެހަންޓީމު މިމުބާރާތުގެ ތަށި ފުރަތަމަ ކާމިޔާބު ކުރި އަހަރުވެސް ވަސު ވަނީ މިޓީމަށް ކުޅެފައެވެ. މިއީ ވަސު ހޭހަން ޓީމާއެކު ކުޅޭ ދެވަނަ މުބާރާތެވެ. އަދި ހޭހަން ތަށި މިލްކުކުރަށް ނިކުންނައިރު ވަސު ވެފައިމިވަނީ މުޅި ޓީމުގެ މައިތަނބަށެވެ.\nމެޗާއި ބެހޭގޮތުން ވާހަކަ ދައްކަމުން ހޭހަންގެ މެނޭޖަރު ހަސަން ޝަފީޤް ބުނީ މިރޭގެ މެޗަށް މުޅި ޓީމުއޮތީ ފުރިހަމައަށް ތައްޔާރު ވެފައި ކަމަށެވެ. މިރޭގެ މެޗާ ގުޅިގެން ކުރަންޖެހޭ ހުރިހައި ކަމެއްވެސް ވަރަށް ބަރާބަރަށް ކުރިއަށްދާކަމަށާއި މެނޭޖުމަންޓާއި މުޅި ޓީމު އޮތީ ވަރަށް ފިޓުކޮށް ކަމަށެވެ. އަދި މިރޭގެ މެޗުން މޮޅުވުންނޫން ގޮތެއް ޓީމަށް ނެތްކަމަށެވެ.\nފައިނަލްގައި މުޅިން އަލަށް ވާދަކުރާ ދުވާފަރު ޓީމުގެވެސް ހުރިހައި އުއްމީދުތަކެއް ގުޅިފައިވަނީ މިޓީމަށްކުޅޭ ސްރީލަންކާގެ ސްޕައިކަރު ނިރަމާނި ސުލޮޗަނަޖަޔަވަރު އާއެވެ. އިދިކޮޅު ޓީމުގެ ހުރިހައި ބޯޅަތަކެއް ރިސީވުކުރަމުން ތިންވަނަ ޓަޗުގައި އެޓޭކު ކުރަމުން ފަހުދެމެޗުގައި މޮޅު ކުޅުމެއްދެއްކި ނިރަމާނި އަކީ މުޅި ދުވާފަރު މިރޭ ހެއްވާލުމަށާއި އުފާ ކޮށްލަ ދޭން ހުރިހައި ޒިންމާއެއް ކޮނޑު އަޅައިގެން ހުރި ކުޅުންތެރިޔާއެވެ.\nމެޗާއި ބެހޭގޮތުން ވާހަކަ ދައްކަމުން ދުވާފަރު ޓީމުގެ ކޯޗު ހުސެއިން ބުނީ މިރޭގެ މެޗަށް ޓީމު އޮތީ ވަރަށްފުރިހަމައަށް ތައްޔާރުވެފައި ކަމަށެވެ. ޓީމުގައި އަނިޔާގެ އަދި ސަސްޕެންޝަންގެ ވެސް އެއްވެސް ކަމެއް ނެތްކަމަށެވެ. މިރޭގެ މެޗުގެ ކުރިން ދާއިރާގެ މެމްބަރު އިއްސޭ ޓީމާއި ބައްދަލުކޮށް ހިތްވަރުދެއްވައި ބަހައްޓަވައި ގާތްކަން އަބަދުވެސް އުފަލާއެކު ފާހަގަ ކުރާކަމަށެވެ. އަދި މެމްބަރުގެ ފަރާތުން ލިބިގެން ދިޔައީ އިތުރު ހިތްވަރަކާއި ޖޯޝެއްކަމަށެވެ.\nސްރީލަންކާގެ މިދެކުޅުންތެރިން މިރޭ މިނިކުންނަނީ އެދެކުޅުންތެރިންވެސް ކުޅޭ ދެރަށުގެ ދެޓީމުގެ ހުރިހައި އުއްމީދު ތަކެއް ހަޤީގަތަކަށް ހެދުމަށް ކަށިން ހިތްވަރު ނެރެގެންނެވެ. މިދެކުޅުންތެރިންގެ ކުޅުމަށް އަދި މުޅި ޓީމަށްވެސް އިތުރު ހިތްވަރަކާއި ޖޯޝެއް ދެން ގެނެސްދޭން ތިބީ ދެޓީމުގެ ސަޕޯޓަރުންނެވެ.\nހޭހަން ރިކްރިއޭޝަން ކްލަބް ރ. އުނގޫފާރު ރ.ދުވާފަރު ސައިފް ގޯލްޑެން ޖުބުލީ ޖަމިއްޔަތުއް ސައިފް


Fenun Enme Faisaa Fohchakun Bodu Millionaire Akah - Vaguthu\nފެނުނު އެންމެ ފައިސާ ފޮއްޗަކުން ބޮޑު މިލިޔަނަރަކަށް\nހަމަ ވަރަށް ހީ ނުކުރާ ކަންކަމުގެ ސަބަބުންވެސް މީހުން މުއްސަނދި ވެދާނެއެވެ. ނަސީބު ކަން ދިމާ ކުރާ ގޮތަކުންވެސް އެކަން ވެދާނެއެވެ. ޕްރޮމޯޝަނަކުން، ގުރުއަތަކުން ނުވަތަ ހަމަ ތަނެއްގައި އޮއްވާ ފެންނަ އެއްޗެއްގެ ސަބަބުންވެސް އެކަން ވެދާނެއެވެ. މި ކުޑަ ކުއްޖާއަށްވެސް ހަމަ އެފަދަ ގޮތެކެވެ.\nއެގޮތުން އެމެރިކާގެ ޕިޓްސްފީލްޑްގެ ހައި ސްކޫލެއްގައި ތައުލީމު ހާސިލު ކުރަމުންދާ ޑޮން ލޫޓްސް ޖޫނިއަރ އަށް އެއް ދުވަހަކު ސްކޫލުގެ ކެންޓީނުން ދިން ފައިސާ ފޮއްޗެއްގެ ސަބަބުން އޭނާވަނީ މިލިއަނަރަކަށް ވެފައެވެ.\n"ފޮކްސް ނިއުސް" އިން ބުނެފައިވާ ގޮތުގައި ސްކޫލުގެ ކެންޓީނުން އޭނާއަށް ދިން ފައިސާ ފޮއްޗަކީ 1943 ވަނަ އަހަރު ނެރެފައިވާ ލިންކަން ސެންޓް އެކެވެ. އަދި މިއީ ލޮއިން (ކޮޕަރ އިން) ހަދާފައިވާ ފޮއްޗެއްކަމަށްވެސް އެފަރާތުން ބުނެފައިވެއެވެ.\nމި ފޮތީގެ ސަބަބުން ލޫޓްސް ޖޫނިޔަރ މުއްސަންޖަކަށް ވެފައިވަނީ އެސަރަޙައްދުގައި ބޭއްވި ނީލަމެއްގައި އަގުބޮޑުކޮށް މި ފައިސާ ފޮތި ވިއްކާލެވުމުންނެވެ. އެގޮތުން، 1.65 މިލިޔަން ޑޮލަރުގެ އަގަކަށް އޭނާއަށްވަނީ މި ފައިސާ ފޮތި ވިއްކާލެވިފައެވެ.\n1943 ވަނަ އަހަރު މި ބާވަތުގެ ފައިސާ ފޮތި ނެރެފައިވަނީ ދެވަނަ ބޮޑު ހަނގުރާމައިގެ ތެރޭގައި ހަނގުރާމައިގެ އެކި އެކި ކަންކަމަށް ބޭނުން ކުރުމަށެވެ. އެހެންނަމަވެސް، ފަހުން މީގެ އަގު ބޮޑުވެ، އަގު ބޮޑު ކަންކަން ކުރުމަށް ދިޔައީ ބޭނުން ކުރަމުންނެވެ.


LIVE: HPA Ah Othee Yageenkan, Dhuniyey Ge Thajuribaa Dhimaa Idhikolhu - Vaguthu\nމިއަދު ވެސް މާލޭގެ އަދަދު މައްޗަށް، އިތުރު 95 މީހުން ފައްސިވެއްޖެ.\nBREAKING NEWS: Miadhu Ves Male' Adhadhu Mahchah, Ithuru 95 Meehun Fassivejje https://t.co/A4HrJStVNe\n— Vaguthu Online (@VaguthuOnline) October 20, 2021\nކޮވިޑްގެ އާވައްތަރެއް އިނގިރޭސިވިލާތުން ފެނިއްޖެ.\nBREAKING NEWS: Covid Ge Aa Vahthareh UK In Fenijje https://t.co/o91o87aC8P\nސިންގަޕޫރްގައި ކޮވިޑް-19ގެ ވޭދަނަތައް އިތުރުވެ ފިޔަވަޅުތަކަށް ލުއި ނުދޭން ނިންމައިފި. އެ ގައުމުގައި މިހާރު އަޅާފައިވާ ފިޔަވަޅުތައް އިތުރު ހަތަރު ހަފްތާއަށް ވަނީ އިތުރުކޮށްފައި\nSingapore Gai Covid Ge Veydhanathah Ithuruve Fiyavalhuthakah Lui Nudhin!https://t.co/1Ky8qKBbKp\nޕޮލޭންޑުގައި ކޮވިޑް-19 އަށް ފައްސިވާ މީހުންގެ އަދަދު އިތުރުވެ، އެގައުމުގެ ބަލީގެ ހާލަތު ވަރަށް ބޮޑަށް ގޯސްވެއްޖެ\nPoland Gai Covid "Bomeh" Hen Govaifihttps://t.co/krfVSvmEec\nކޮވިޑް-19ގެ ވޭދަނަތައް ފެނި މިއަދު އެކަނި ތިން ރަށެއް ބަންދުކޮށްފި\nBREAKING: Covid Feni Miadhu Ekani3Rasheh Bandhu Kohffihttps://t.co/eydaRpTP25\nކޮވިޑް-19 އިން ދިފާއުވުމަށް ގިނަ ބަޔަކަށް ވެކްސިން ދެވިފައި ވުމުން މާލެ އިން ކޮވިޑަށް ފައްސިވާ މީހުންގެ އަދަދު ދެން އިތުރުނުވާނެ ކަމުގެ ވަރަށް ބޮޑު ޔަގީންކަމަކާއިއެކު އެޗްޕީއޭ އިން މިއަދު ވަނީ ވާހަކަ ދައްކާފައެވެ. ނަމަވެސް ވެކްސިން ބޮޑު އާބާދީއަކަށް ދީފައިވާ ގައުމުތަކާއި ސިޓީތަކުން ފެންނަ މަންޒަރު ތަފާތެވެ. ގިނަ ބަޔަކަށް ވެކްސިން ދިން ނަމަވެސް ރައްކާތެރިކަމުގެ ފިޔަވަޅުތަކަށް އިހުމާލު ވެއްޖެނަމަ ކޮވިޑަށް ފައްސިވާ މީހުންގެ އަދަދު އިތުރުވެގެން ގޮސްފައިވާ މަންޒަރު އެތައް ސިޓީއަކުން މިހާރު ވެސް ފެނިއްޖެއެވެ.\nކޮވިޑުން ރައްކާތެރިވުމަށް ހަގީގަތުގައި މިހާރު ރާއްޖޭގައި މާބޮޑު ފިޔަވަޅެއް އަޅާފައެއް ނެތެވެ. ބޭނުން މީހަކު ބޭނުން ގޮތަކަށް މާސްކް އެޅުން ފިޔަވައި ކޮވިޑުން ރައްކާތެރިވުމަށް ކުރުން މަޖުބޫރު އެއްވެސް ކަމެއް ނެތެވެ. އެހެންކަމުން ދުނިޔޭގެ ތަޖުރިބާއަށް ބަލާއިރު މާލޭގައި އަދިވެސް ކޮވިޑް އިތުރުވެގެން ނުދާނެ ކަމަށް ބުނަން ވަރަށް ދައްޗެވެ.\nމިއަދު މާލެ އިން ކޮވިޑަށް ފައްސިވި މީހުންގެ އަދަދު ވެސް ވަނީ އިތުރު ވެފައެވެ.\nCovid Jehunu Dhivehseh: 8 Dhuvahu ICU Gai, Ehme Namaadheh Ves Dhoonukurey https://t.co/xyTj6Q0rHl\n— Vaguthu Online (@VaguthuOnline) October 19, 2021\nBREAKING NEWS: Anehkaaves Adhadhu Mahchah: Ithuru 113 Meehun Covid Ah Fassivejje https://t.co/usbBJWeYXa\nކޮވިޑުން ރަނގަޅުވި މީހުންގެ އަދަދު އެއްލައްކައަށް!\nކޮވިޑްގެ ނުރައްކާ ބޮޑު، އިތުރު 1697 މީހަކު ފައްސިވެއްޖެ\nއޮކްޓޯބަރ 20, 2021 11:03\nދުނިޔެއަށް މިއަދު ޖެހިފައި އޮތް އެންމެ ބޮޑު ވަބާއަކީ ކޮރަޕްޓް ވިޔަފާރިވެރިންނާ އެމީހުންގެ ޕޭރޯލްގަ ތިބޭ ނޫސްތައް. މިކަހަލަ ނޫސްތަކައް ނޭނގޭ އެއްޗަކީ ކޮވިޑުގެ ހަބަރު މިހާރު މީހުން ބަލާއުޅެނީ ސޯޝަލް މީޑިއާއިންނާ ކަމުގެ މާހިރުން ބުނާ އެއްޗެއް. ކޮވިޑާ އެކީ ޚަބަރު ވަސީލަތްތަކުގެ ޑިމާންޑް ވަނީ ވެއްޓިފަ. ނޫސްތައް ޢާންމުކޮށް ބަލަނީ ރެސިޕީ ތަކާ ބްރޭކިންގް ހެޑްލައިންސް އަށް.\nއަސްތަ ކޮއިފުޅާ ތިވާހަކަ ނުދައްކާ. ރާއްޖޭގަ އޮންނަނީ އުޑުން ފައިބައިގެން އައި އެޗް.ޕީ.އޭ އެއް. މުޅި އިންސާނީ ނަސްލާއި ނުބައްދަލު މޮޅު ބައެއް ތީ.\nއޮކްޓޯބަރ 20, 2021 17:36\nމާސްކުވެސް ނާޅާ އެވެސއަޅަނީ ހިތައްއެރިއްޔާ މިސްކިއްތަކުގަވެސް ގިނަމީހުން އެތިބެނީ މާސްކުނާޅާ


Qasim ge maru: ehbasvun hedhiyas ekasheegenvaa heki huri! - vNews.mv\nޕްރޮސެކިއުޓާ ގެނެރަލް ހުސައިން ޝަމީމް---\nގާސިމްގެ މަރު: އެެއްބަސްވުން ހެދިއިރުވެސް އަދުހަމްއާއި ދެކޮޅަށް ހެކި ހުރި!\nޝުރުފާ މުޙައްމަދު 12 February 2020, 15:46\nހުޅުމާލޭގައި ތޫނު އެއްޗަކުން ހަމަލާދީ މަރާލި ޓެކްސީ ޑްރައިވަރު ގާސިމް ހަސަންގެ މަރުގެ މައްސަލާގައި ދައުވާ ކުރި އަދުހަމް މުހަައްމަދު ކޯޓު މަރުހަލާގައި ކުށަށް އިއުތިރާފުވި އިރުވެސް އޭނާގެ މައްޗަށް ކުށް ސާބިތުވާ ވަރަށް ހެކި އެބަހުރި ކަމަށް ޕްރޮސެކެއިޓާ ގެނެރަލް ހުސައިން ޝަމީމް ވިދާޅުވެއްޖެ އެވެ.\nޕްރޮސެކިއުޓާ ޖެނެރަލްގެ މަގާމާ ހަވާލުވެވަޑައިގަތުމަށް ފަހު ބޭއްވި ފުރަތަމަ ނޫސްވެރިންގެ ބައްދަލުވުމުގައި ވާހަކަފުޅުދައްކަވަމުން ޕީޖީ ޝަމީމް ވިދާޅުވީ ގާސިމް ހަސަންގެ މަރުގެ މައްސަލައިގައި، ޖިނާއި އިޖުރާއަތުގެ ގާނޫނުގެ 104 ވަނަ މާއްދާގަ ވާގޮތުގެ މަތިން ދައުވާ ރައްދުވާ އަދުހަމް އާއިއެކު އިއުތިރާފުގެ އެއްބަސްވުމެއް ހަދާފައިވާނެ ކަމަށެވެ.\nމި ގާނޫނުގައިވާ ގޮތުން ތަހުގީގީ މަރުހަލާގައި ކުށަަށް އެއްބަސްވެފައިވާތީ، އޭނައާއެކު އެއްބަސްވުން ހެދީ ކަމަށް ޕީޖީ ވިދާޅުވި އެވެ. އަދި މިއެއްބަސްވުމުގެ ދަށުން ކޯޓުގައިކަން ހިނގައި ދިޔަ ގޮތް އަދުހަމް ތަފްސީލުކޮށް ކިޔައިދޭން ޖެހޭނެ ކަމަށެވެ.\nޕީޖީ ޝަމީމް ވިދާޅުވީ އަދުހަމްގެ މައްޗަށް އުފުލާފައިވަނީ ގަސްތުގައި މީހަކު މަރާލުމުގެ ކުށް ކަމަށެވެ. އަދި އެ ސާބިތުވާ މީހާގެ މައްޗަށް އޮންނަ އަދަބަކީ 25 އަހަރުގެ ޖަލު ހުކުމެއް ކަމަށެވެ. އަދި އާއިލާ އިން މަރަށް މަރު ހިފަން ބޭނުން ހާލަތެއްގައި އެގޮތް ކަމަށެވެ.\nއެހެންނަމަވެސް އަދުހަމް ކުށަށް އިއުތިރާފުވުމުން އޭނާގެ މައްޗަށް އަންނަ ހުކުމް ލުއި ވެގެންދާނެ ކަމަށް ޕީޖީ ވިދާޅުވި އެވެ. އެގޮތުން 25 އަހަރުގެ ބަދަލުގައި އޭނާގެ މައްޗަށް އަންނާނީ 17 އަހަރާއި ހަ މަހުގެ ޖަލު ހުކުމެއް ކަމަށެވެ.\nއެހެންނަމަވެސް އާއިލާ އިން މަރަށް މަރު ބޭނުންވެއްޖެ ހާލަތެއްގައި ކުރެވޭނެ ކަމެއް ނީންނާނެ ކަމަށާއި އެއްބަސްވުން އޮންނާނީ އެގޮތަށް ކަމަށް ޝަމީމް ވިދާޅުވިއެވެ.\nޕީޖީ ޝަމީމް ވިދާޅުވީ ކޯޓުގައި ކަންހިނގައި ދިޔަގޮތަށް އަދުހަމް އެއްބަސްވުމަކީ ވަގުތު އޭނާއަށް ވެސް އޮތް އެންމެ ރަނގަޅު ގޮތް ކަމަށެވެ. އެއީ އޭނާގެ މައްޗަށް ދައުވާ އުފުލާފައި ވަނީ އޭނާ ކުށަށް އިއުތިރާފު ނުވި ނަމަވެސް ކުށް ސާބިތުވާ ވަރަށް އެކަށީގެންވާ ހެކި ހޯދުމަށް ފަހު ކަމަށާއި، މި މައްސަލަ ފުލުހުން ވެސް ކުރިއަށް ގެންގޮސްފައި ވަނީ ވަރަށް ފުރިހަމައަށް ކަމަށް ޝަމީމް ވިދާޅުވި އެވެ.\nގާސިމް މައްސަލާގައި އަޅުގަނޑުމެން ވާނީ އިއުތިރާދުން ރުޖޫއަ ވިޔަސް ސާބިތުކުރެވޭ ވަރަށް ހެއްކާ އެއްކޮށް މައްސަލަ ހުށަހަޅާފަ، ދައުވާ ލިބޭ ފަރާތަށްވެސް އެނގޭނެ އެކަން، އޭނަ އިއުތިރާފުން ރުޖޫއަ ވެއްޖެއާ މާ ގޯސް އަދި އޭރުން އެއްބަސްވި އަދަބަކަށް ނުދާނަން އޭރުން ދާނީ ހަމަ 25 އަހަރުގެ ޖަލު ހުކުމަކަށް ހަމަ\nޕްރޮސެކިއުޓާ ޖެނެރަލް ހުސައިން ޝަމީމް\nގާސިމް ހަސަންގެ ގާތިލް އަދުހަމް ކޯޓަށް ހާޒިރުކުރަނީ\nގާސިމް މަރާލި މައްސަލާގައި އަދުހަމްގެ މައްޗަށް ކޮށްފައިވާ ދައުވާ އަށް އޭނާ އިންކާރު ކުރާ ހާލަތެއްގައިވެސް، މައްސަލަ ސާބިތުވާ ވަރަށް އެބަހުރި ކަމަށް ޕީޖީ ވިދާޅުވި އެވެ. މި މައްސަލާގައި މިއަދު ބޭއްވި ޝަރީއަތުގެ އަޑުއެހުމުގައި އަދުހަމް ވަނީ އެއްބަސްވުމާއި އެއްގޮތަށް ކުށަށް އިއުތިރާފުވެފަ އެވެ.\nޝަރީއަތުގެ މަޖިލީހުގައި ދައުވާ އިއްވުމުން އަދުހަމް ބުނީ ދައުވާ ވަރަށް ސާފު ކަމަށާއި ދައުވާއަށް އިއުތިރާފު ވެސް ވާކަމަށެވެ. އެކަމަކީ އޭނާ އަށް ކުރެވުނު ކަމެއް ކަމަށާއި މިހާރު އެކަމާ ހިތާމަ ކުރާ ކަމަށެވެ. ގާސިމަށް ހަމަލާ ދެވުނީ މަސްތުގެ ހާލަތުގައި ހުރެގެން ކަމަށާއި ނަމަވެސް ފަހުން ކުރެވުނީ ކިހައި ބޮޑުކަމެއް ކަން ވިސްނުނު ކަމަށެވެ.\nއެވަގުތުން ފެށިގެން ކުރެވުނު ކުށަށް ތައުބާވެފައިވާ ކަމަށް އަދުހަމް ބުންޏެވެ. އަދި މިހާރު ބޭނުންވަނީ ގާސިމްގެ އާއިލާގެ މާފު ކަމަށާއި އެއްވެސް ލުޔެއް ދެވެން އޮތްނަމަ، އެ ލުޔެއް ލިބުން ކަމަށްވެސް އަދުހަމް ކޯޓުގައި ބުނެފައިވެ އެވެ.\nއިއްޒަތްތެރި ޤާޟީ. އެކަމަކީ އަޅުގަނޑު ކުރި ކަމެއް. އަޅުގަނޑަށް އެކަން ކުރެވުނީ މަސްތުގެ ހާލަތުގައި ހުރެ. މަސްތުގެ ހާލަތު ފިލާ ދިއުމުން އަޅުގަނޑަށް އެނގުނު މި ކުރެވުނީ ކިހާ ވަރެއްގެ ކަމެއްކަން. އަޅުގަނޑު އޭގެ ފަހުން، ތަޢުބާގެ ނަމާދުކޮށް، ދުޢާކުރިން. އަޅުގަނޑު މިހާރު ބޭނުންވަނީ ގާސިމްގެ އާއިލާގެ ފަރާތުން މަޢާފަށް އެދެން. އެއްވެސް ލުޔެއް ދެވެން އޮތްނަމަ، އެ ލުޔެއް އަޅުގަނޑަށް ލިބުން އެދެނީ. އަޅުގަނޑު މިއަދު ވަރަށް ބޮޑަށް ދެރަވޭ އެކަމާ\nދައުވާ ލިބޭ އަދުހަމް\nދައުވާ އަށް އެއްބަސްވުމުން ބައެއް ހައްގުތަކެއް ދޫކޮށްލަން އެއްބަސްވެވޭކަން ފާހަގަ ކުރައްވައި، ގާޒީ ވަނީ އަދުހަމް ކުށަށް އެއްބަސްވަނީ އެއްވެސް މަޖުބޫރު ކަމެއް އޮވެގެންތޯ ވެސް ސުވާލު ކުރައްވާފަ އެވެ.\nއެއްވެސް ފަރާތެއްގެ މަޖުބޫރު ކަމެއް އަޅުގަނޑަކަށް ނެތް،\nއަދުހަމް ކުށަށް އިއުތިރާފް ވިޔަސް، ދައުލަތުން އޮތީ އޭނާއާ ދެކޮޅަށް ގިނަ ހެކިތަކެއް ހުށަހަޅައިފަ އެވެ. އެގޮތުން، އެ ހާދިސާ ހިނގި ދުވަހު އޭނާ ހުޅުމާލެ އަށް ދިޔަ ކަމާއި އެރޭގެ ވަގުތެއްގައި ހުސް ގަޔާ ހުރެގެން ހެދުމެއް ހޯދަން އަދުހަމް ރަށްޓެއްސެއްގެ ގެއަށް ދިޔަ ކަމުގެ ހެއްކަކާއި ހުޅުމާލޭ ކެފޭ އަކުން އޭނާ ވަޅިއެއް ހޯދިކަމުގެ ހެކިން ވެސް ހުށަހެޅި އެވެ. އަދި ވަޅި ހޯދި ފުލުހުންނާއި އެކަމަށް ބާރު ދޭ ފޮރެންސިކް ހެކީގެ އިތުރަށް އަދުހަމް ތަހުގީގަށް ދިން ބަޔާން ވެސް ދައުލަތުން ހުށަހެޅި އެވެ.\nއެހެންނަމަވެސް އަދުހަމް ކުށަށް އެއްބަސްވެފައިވާތީ، ހެކިން ހާޒިރު ނުކުރިޔަސް، މައްސަލައެއް ނެތް ކަމަށް ދައުލަތުން ބުނެއެވެ.\nގަސްތުގައި މީހަކު މަރާލުމުގެ ކުށް ސާބިތުވާ މީހުންގެ މައްޗަށް އޮންނަނީ އުމުރަށް ޖަލަށް ލާން 25 އަހަރުގެ ޖަލު ހުކުމެކެވެ. އެހެންނަމަވެސް، އަދުމަމް ކުށަށް އިއުތިރާދުވެފައިވާތީ އޭނާގެ މައްޗަށް އަންނާނީ 17 އަހަރާއި6މަސް ދުވަހުގެ ހުކުމެކެވެ. އެކަމަކު ގާސިމްގެ އާއިލާ އިން މަރަށް މަރު ހިފަން ބޭނުންވެއްޖެ ހާލަތުގައި އަންނާނީ އެފަދަ ހުކުމެކެވެ.\nގާޒީ، އިސްމާއިލް ވިދާޅުވީ ދެން އޮންނާނީ އަވަސް ނިޔާގެ މައްސަލައެއްގެ ގޮތުގައި އެ މައްސަލައިގެ ހުކުމް އިއްވުން ކަމަށެވެ. އަންނަ ހަފުތާގައި ބާއްވާ އަޑުއެހުމުގައި ގާސިމްގެ ވާރިސުން ބަޔާން ނެގުމާއި އަދަބާ ބެހޭގޮތުން ވާހަކަ ދެއްކުމަށް ފަހު، ހުކުމް އިއްވާނެ ކަމަށް ގާޒީ ވިދާޅުވިއެވެ.\nފުލުހުން ބުނެފައިވާ ގޮތުގައި އަދުހަމް އަކީ ކުރިން ވެސް ކުށުގެ ރެކޯޑް އޮންނަ މީހެކެވެ. އޭނާ ގާސިމަށް ހަމަލާދިނީ ފޭރެން އުޅުމުގެ ތެރޭގައި ކަމަށް ފުލުހުން ބުނެފައިވެ އެވެ. އަދުހަމްގެ މައްޗަށް ގާސިމްގެ މަރުގެ ޝަރިއަތް ކުރިއަށް ގެންދާއިރު އަދުހަމް މިހާރުވެސް ގެންދަނީ ވައްކަމުގެ މައްސަލައެއްގައި ޖަލު ހުކުމެއް ތަންފީޒުކުރަމުންނެވެ.\nކްރިމިނަލް ކޯޓު ހުސައިން ޝަމީމް ޝަރުއީ ރާއްޖެ ޕްރޮސެކިއުޓާ ގެނެރަލް ގާސިމް ހަސަން


Raisi aa Iraq ge Boduvazeeru baddhau kuravvaifi\nއީރާންގެ ރައީސް އިބްރާހީމް ރައީސީ: އީރާގުގެ ބޮޑުވަޒީރު ކަދީމީއާ ބައްދަލުކުރައްވަނީ\nއީރާގުގެ ބޮޑުވަޒީރު ކަދީމީ - އީރާންގެ ރައީސް އިބްރާހީމް ރައީސީއާ ބައްދަލުކުރައްވަނީ\nއީރާގުގެ ބޮޑުވަޒީރު މުސްތަފާ ކަދީމީ އީރާނަށް ވަޑައިގެންފި އެވެ. މިއީ އީރާންގެ ރައީސް، އިބްރާހީމް ރައީސީ މަގާމާ ހަވާލުވެ ވަޑައިގެންނެވި ފަހުން ބޭރު ގައުމެއްގެ ވެރިޔަކު ރައީސީގެ އަރިހަށް ރަސްމީ ދަތުރުފުޅެއް ކުރެއްވި ފުރަތަމަ ފަހަރެވެ.\nމުސްތަފާ ކަދީމީއާ ބައްދަލު ކުރެއްވުމަށް ފަހު ރައީސީ ނޫސްވެރިންނަށް ވިދާޅުވި ގޮތުން ދެ ގައުމުގެ ދުޝްމަނުންނަކީ ވެސް އެއްބައެކެވެ. އެހެން ނަމަވެސް ހަސަދަވެރި ކަމުގައި އީރާނާ އިރާގު ގޮތުމުގެ ބޭނުމެއް ނެތް ކަމަށާއި ތަރައްގީގައި ދެ ގައުމުން އެއްބާރުލައި ހިތްވަރު ކުރަން ޖެހިފައި އޮތް ކަމަށެވެ.\nރައީސީ ވިދާޅުވީ އީރާގާއި އީރާން ވެސް އޮތީ ވަރަށް ހާލުގައި ކަމަށާއި ބާރުގަދަ ގައުމުތަކުގެ މުށު ތެރެއިން ނުކުންނަން ދެ ގައުމުން މަސައްކަތް ކުރައްވާނެ ކަމަށެވެ. ރައީސީ އަދި ވިދާޅުވީ ފައިސާގެ ދަތިކަން ވެސް ދެ ގައުމަށް ކުރިމަތިވެފައިވާ ކަމަށާއި އެކުގައި ކުރެވޭ މަސައްކަތްތަކުން ހެޔޮ ނަތީޖާ ނުކުންނާނެ ކަމަށް އުންމީދު ކުރައްވާ ކަމަށެވެ.\nއިރާނާއި އީރާގުގެ ސަރަހައްދީ ބޯޑަރުގައި ހަނގުރާމަވެރިން ހިންގާ ހަރަކާތްތަކުގެ ސަބަބުން އިގުތިސޯދި ދުވެލި މަޑުޖެހޭ ކަމަށް ކަދީމީ ވިދާޅުވި އެވެ. ސިރިއާ އާއި އީރާގުގެ ބޯޑަރުގައި ހަތިޔާރުއެޅި ގުރޫޕްތަކުން އެމެރިކާއާ ހުޅަނގަށް އަމާޒުކޮށް ދޭ ހަމަލާތަކުން އިރާގަށް ބޮޑެތި ގެއްލުން ލިބޭ ކަމަށް ވެސް ވިދާޅުވި އެވެ.\nރައީސީ ވިދާޅުވީ އީރާނާ އީރާގުން އެއްގައުމު އަނެއް ގައުމަށް އެއްބާރުލުން ދޭނެ ކަމަށާއި މަޝްރަހު ހައްލު ކުރަން ވަގުތު ނެގި ނަމަވެސް އެއީ މިހާރު ކުރަން ޖެހިފައި އޮތް ކަމެއް ކަމަށެވެ.\nޓެރަރިޒަމް އީރާން އިރާގު + މެދު އިރުމަތި


Muhimmu Dhe Match Ah FAM Ge “Ma Ves Dhan” Campaign Fashaifi - Vaguthu\nމުހިއްމު ދެ މެޗަށް “މަވެސް ދަން“ ކެމްޕޭން ފަށައިފި\n8 މަސް ކުރިން ( ނޮވެމްބަރު 9, 2019 )\nވޯލްޑް ކަޕް ކޮލިފައިންގައި ގައުމީ ފުޓްބޯޅަ ޓީމު މި މަހު ކުޅެން ހަމަޖެހިފައިވާ މުހިއްމު ދެ މެޗުގައި ޓީމަށް ހިތްވަރުދޭން ސަޕޯޓަރުންގެ ފޯރިގަދަ ކުރުމުގެ ގޮތުން "މަވެސް ދަން" ގެ ނަމުގައި ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ކެމްޕެއިނެއް ފަށައިފި އެވެ.\n"މަވެސް ދަން" ކެމްޕޭން ފަށާފައިވަނީ އިއްޔެ ހަވީރު ޓާފް ދަނޑުގައި އެފްއޭއެމްއިން ކުރިއަށްގެންދިޔަ ފޮޓޯ ސެޝަންއެއްގައެވެ. މި ކެމްޕޭން ފެށުމުގެ ކުރިން އެފްއޭއެމްގެ ރައީސް ބައްސާމް އަދީލް ޖަލީލް ވަނީ ދާދި ފަހުން ރާއްޖޭގެ ބައެއް ސަޕޯޓަރުންނާ ބައްދަލުކުރައްވައިފަ އެވެ. މި ބައްދަލުވުމުގައި ގައުމީ ޓީމަށް ހިތްވަރުދީ ސަޕޯޓްކުރުމުގައި ދަނޑަށް ގޮސް ކުރެވޭނެ ކަންތައްތަކާއި އެ ނޫން ވެސް ކަންތައްތަކާ ބެހޭގޮތުން މަޝްވަރާ ކުރެވުނެވެ. މި ކެމްޕޭން އިތުރަށް ފުޅާކުރުމުގެ ގޮތުން އިތުރު ކަންތައްތަކެއް ވަނީ ރޭވިފަ އެވެ.\nއެގޮތުން "މަވެސް ދަން" ކެމްޕެއިންގެ އިތުރަށް އަންނަ އަންގާރަ ދުވަހު ފިލިޕީންސް މެޗަށް ޓިކެޓް ވިއްކަން ފެށުމުގެ ގޮތުންވެސް އެފްއޭއެމް ސަރަހައްދުގައި ފޯރިގަދަ ހަރަކާތެއް ކުރިއަށް ގެންދަން ހަމަޖެހިފައިވާއިރު އެދުވަހުގެ ހަވީރު ޓިކެޓް ވިއްކަން ފަށާއިރު، އެ ސަރަހައްދުން ގައުމީ ޓީމުގެ ޖާޒީ ވިއްކަން ހުންނާނެ ކަމަށާއި، އަދި ޖާޒީ ގަންނައިރު ވަގުތުން ފަހަތުގައި ނަމާއި ނަންބަރު ޖެހޭނެ ގޮތްވެސް މަގުފަހިކުރާނެ ކަމަށްވެސް އެފްއޭއެމް އިން މައުލޫމާތުދެ އެވެ.\nމީގެ އިތުރުން ސަލާމަތީ ގޮތުން ރައްކާތެރި ނުވާތީ ބޭނުންކުރުން މަނާކޮށްފައިވާ، ގަލޮޅު ދަނޑުގެ ސަހާރާ ފަޅީގެ ސިޑިބަރި އަދި ބޮޑުގޭޓް ފަޅީގެ ސިޑިބަރި، ކުރިއަށް އޮތް ދެ މެޗުގައި ބޭނުންކުރެވޭނެ ގޮތެއްވޭތޯ ބަލަން ގައުމީ ޓީމު ކޮމިޓީން ވަނީ މަސައްކަތް ފަށާފައެވެ.\nގައުމީ ޓީމް ކޮމިޓީގެ ޗެއާމަން އަދި ޓޫރިޒަމް މިނިސްޓަރ އަލީ ވަހީދުގެ އިސްނެންގެވުމާއެކު ބަންދުކޮށްފައިވާ ސިޑިބަރިތައް އަލުން ހުޅުވާލުމުގެ މަސަތްކަތް ފެށި ނަމަވެސް ދާދިފަހުން ކުޅިވަރާ ބެހޭ ވަޒީރު އަހުމަދު މަހުލޫފް ވީސްޕޯޓްސްއާ ހަވާލާދީ ވިދާޅުވީ ސިޑިބަރިތައް އަލުން ހުޅުވުމަށް މަސައްކަތް ކުރި ނަމަވެސް، ރައްޔިތުންގެ ފުރާނައަށް ގެއްލުމެއް ލިބިދާނެ ކަމެއް ކުރަން ހުއްދަ ނުދެވޭނެ ކަމަށާއި، ސިޑިބަރިތައް ބޭނުންނުކުރެވޭނެކަން އެފްއޭއެމްއަށް އަންގާފައިވާނެ ކަމަށެވެ. އެކަމަކު ސިޑިބަރިތައް ބޭނުން ނުކުރެވުނަސް މި ދެ މެޗަށް އޮލިމްޕަހާއި ދިމާލުގައި ދަނޑު ބޭރުން ބޮޑު ސްކްރީން ހަރުކުރާނެ ކަމަށާއި، އޭރަށް ދަނޑަށް ނުވަދެވޭ ސަޕޯޓަރުންނަށްވެސް އެ މާހައުލުގައި މެޗު ބަލާލުމުގެ ފުރުސަތު ލިބިގެންދާނެ ކަމަށް މަހުލޫފް ވިދާޅުވި އެވެ.\nކޮލިފައިންގައި އަންނަ ބުރާސްފަތި ދުވަހު ގައުމީ ފުޓްބޯޅަ ދަނޑުގައި ރާއްޖެ ނުކުންނާނީ ފިލިޕީންސާ ދެކޮޅަށެވެ. އެ އަށް ފަހު އަންނަ ހަފުތާގެ ހޯމަ ދުވަހު ބައްދަލުކުރާނީ ގުއާމްއާ އެވެ. 2023 ވަނަ އަހަރުގެ އޭޝިއަން ކަޕަށް ކޮލިފައިވުމަށް ރާއްޖެއިން އަމާޒު ހިފާފައިވާއިރު، މި ދެ މެޗަކީ އެ ޓާގެޓަށް ހާސިލުވުމަށްޓަކައި މޮޅުވުން އެންމެ މުހިންމު ދެ މެޗެވެ.\nމި ދެމެޗަށް ތައްޔާރުވުމުގެ ގޮތުން މެލޭޝިއާގައި ކޭމްޕް ކުރަމުން އަންނަ ގައުމީ ފުޓްބޯޅަ ޓީމް ޓްރެއިނިން ކޭމްޕް ނިންމާލުމަށް ފަހު މިރޭ އެނބުރި މާލެ އަންނަ ގޮތަށް ވަނީ ހަމަޖެހިފައެވެ.\nކޮލިފިކޭޝަނުގައި ރާއްޖެ ހިމެނޭ ގްރޫޕް އޭގެ އެއްވަނައިގައި9ޕޮއިންޓާއެކު އޮތީ ސީރިއާ އެވެ. ދެވަނައިގައި7ޕޮއިންޓާއެކު ޗައިނާ އޮތްއިރު، ތިންވަނައިގައި4ޕޮއިންޓާއެކު އޮތީ ފިލިޕީންސް އެވެ. އަދި3ޕޮއިންޓާއެކު ރާއްޖެ ފަސްވަނައިގައި އޮތްއިރު، ފުލުގައި ގުއާމް އޮތީ ޕޮއިންޓެއް ނުލިބިއެވެ.\nފީފާގެ ރައީސް ވެސް ބައްސާމަށް މަރުޙަބާ ވިދާޅުވެއްޖެ\nނޮވެމްބަރު 9, 2019 13:25\nނޮވެމްބަރު 9, 2019 13:29\nދެވިދާނެ އެކަމަކު މޮޅުވާނެބާ؟\nނޮވެމްބަރު 9, 2019 23:20\nނޮވެމްބަރު 10, 2019 11:27\nގައުމީ ޓީމް ކުޅޭ އިރު ސަޕޯޓަރުން\nދަނޑަށް ވައްދަންވެސް މިޖެހެނީ\nމި ގައުމު ގެ ހާލަތު\nއެއްބައި ވަންތަ ކަމާއި ގައުމީ ލޯބި ކޮބައި\nނޮވެމްބަރު 10, 2019 19:01\nރަހުމަތްތެރި ކަމުގެ ދެމެޗު މަދުވެގެން މަހަކު ކުޅޭ ގޮތައް ގައުމީޓީމައް އެފްއޭ އެމުއިން ހަމަޖައްސަންވި އޭރުން ގައުމީޓީމު ކުރިއައް ދާނީ\nނޮވެމްބަރު 12, 2019 01:23\nނޮވެމްބަރު 12, 2019 07:07\nޚެމްޕެއިނެއް ނޫނޭ ކުރަންވީ.. މީހުން ވަންނާނެ. ވަންނަ ވަރަށް ޖާގަ ހަދާބަލަ


Vaccine nethigen2vana dose nujehi 92,000 meehun\nވެކްސިން ނެތިގެން ދެވަނަ ޑޯޒް ނުޖެހި 92،000 މީހުން\nރައީސުލްޖުމްހޫރިއްޔާގެ އޮފީހުގެ ތަރުޖަމާން މުހައްމަދު މަބުރޫކް އަޒީޒު މިރޭގެ ނޫސްވެރިންގެ ބައްދަލްވުމުގައި މަައުލޫމާތު ދެއްވަނީ -- ފޮޓޯ: އެޗްއީއޯސީ\nކޮވިޝީލްޑް ވެކްސިންގެ ސްޓޮކް މަދުވެ ވެކްސިން ޕްރޮގްރާމް މެދުކަނޑާލަން ޖެހުމުން ދެވަނަ ޑޯޒް ނުޖެހި 92،000 މީހަކު އެބަތިބި ކަމަށް ސަރުކާރުން ބުނެފި އެވެ.\nރާއްޖޭގައި ތިން ވެކްސިނެއް ޖަހަމުންދާއިރު އިންޑިއާއިން އުފައްދާ ކޮވިޝީލްޑް ވެކްސިން ސްޓޮކް ހުސްވުމާ ގާތްވެފައިވާތީ ވެކްސިން ދިނުން ވަނީ ހުއްޓާލާފަ އެވެ.\nކޮވިޑުން ރައްކާތެރިވުމަށް ޖަހާ ކޮންމެ ވެކްސިނެއްގެވެސް ދެ ޑޯޒް ފުރިހަމަ ކުރަން ޖެހެ އެވެ. ކޮވިޝީލް ވެކްސިންގެ ފުރަތަމަ ޑޯޒް ޖަހާތާ 8 ހަފްތާ ފަހުން ދެވަނަ ޑޯޒް ޖަހަން ޖެހެ އެވެ. އެންމެ ފަސްވެގެން 12 ހަފްތާގެ ކުރީން ދެވަނަ ޑޯޒް ޖަހަން ޖެހޭ ކަމަށް ސިއްްހީ މާހިރުން ވިދާޅުވެ އެވެ. އެހެން ނޫންނަމަ ވެކްސިނުން ލިބެން ޖެހޭ ހަގީގީ ރައްކާތެރިކަން ނުލިބޭނެ އެވެ.\nއެކަމަކު މިހާރު އެ މުއްދަތު ވަނީ 16 ހަފްތާއަށް އިތުރުކޮށްފަ އެވެ. ޓެގް ޓީމުން ކުރި ދިރާސާތަކަށް ފަހު ކޮވިޝީލްޑްގެ ދެވަނަ ޑޯޒް 16 ހަފްތާވުމުގެ ކުރީން ޖެހުން އެއީ ރަނގަޅު ގޮތަކަށް ވާނެ ކަމަށް ވަނީ ބުނެފަ އެވެ.\nނަމަވެސް އިންޑިއާގައި ކޮވިޑްގެ ހާލަތު ވަރަށް ބޮޑަށް ގޯސްވެ އެ ގައުމުން ވެކްސިން ލިބުން ވަނީ ދަތިވެފަ އެވެ. ނަތީޖާއެއްގެ ގޮތުން ރާއްޖެ ވެކްސިނަށް ޖެހި ވެކްސިންގެ ކާމިޔާބު ޕްރޮގްރާމް ވަނީ ހުއްޓިފަ އެވެ.\nރައީސުލްޖުމްހޫރިއްޔާގެ އޮފީހުގެ ތަރުޖަމާން މުހައްމަދު މަބުރޫކް އަޒީޒު ވިދާޅުވީ ކޮވިޝީލްޑް ވެކްސިންގެ ސްޓޮކް މަދުވެ ވެކްސިން ޕްރޮގްރާމް މެދުކެނޑުނުއިރު ފުރަތަމަ ޑޯޒް ޖަހާ ދެވަނަ ޑޯޒަށް ޝަރުތު ހަމަވާ 92،000 މީހުން އެބަތިބި ކަމަށެވެ. އެއީ މާލެ ސަރަހައްދުގައި ތިބި 55،000 މީހަކާއި އަތޮޅުތަކުން 37،000 މީހެކެވެ.\nސަރުކާރުން މިހާރުވެސް ދަނީ އެކި ގޮތްގޮތުން ވެކްސިން ހޯދުމަށް ގިނަ މަސައްކަތްތަކެއް ކުރަމުންނެވެ. ހިލޭ ލިބެން ހުރި ވެކްސިނަށް ނުބަލާ ސަރުކާރުން އެެންމަ ފުރަތަމަ ވެސް ވެކްސިން ގަންނަން މަަސައްކަތް ތަކެއް ވެސް ކޮށްފައިވެ އެވެ. އެގޮތުން ސިންގަޕޫރުގެ ކުންފުންޏަކުން އެކްސްޓްރާޒަނިކާ ވެކްސިންގެ 700،000 ޑޯޒް ހޯދުމަށް ފައިސާ ދައްކާފައިވެ އެވެ. ނަމަވެސް އެ ވެކްސިން ނުލިބި ލަސްވާން ފެށުމުން އިންޑިއާއިން 300،000 ޑޯޒްގެ ކޮވިޝީލްޑް ގަންނަން ފައިސާ ދައްކާފައިވެ އެވެ. އެތަނުން 100،000 ޑޯޒް ލިބިފައިވާއިރު ސިންގަޕޫރު ކުންފުނިން ފޮނުވާ ފުރަތަމަ ސްޓޮކްވެސް ލިބޭނީ ޖޫން މަހު ކަމަށް ހެލްތް މިނިސްޓްރީން ބުނެ އެވެ.\nމަބުރޫކް އިތުރަށް ވިދާޅުވީ ކުރިއަށް އޮތް ދެ ހަފްތާ ތެރޭ ވެކްސިން ލިބި އަލުން ވެކްސިން ޖަހަން ފެށޭނެ ކަމަށް އުއްމީދު ކުރާ ކަމަށެވެ.\nއެޗްޕީއޭ މިނިސްޓްރީ އޮފް ހެލްތު ކޮރޯނާ ވައިރަސް + ކޮވިޑް-19 މުހައްމަދު މަބްރޫކް އަޒީޒް ކޮވިޑް ވެކްސިން


Match eh nulibi Gaumee Coach ge contrect hama vanee\nމިއަހަރު ޖަނަވަރީ މަހު ގައުމީ ފުޓްބޯޅަ ޓީމުގެ ކޯޗް ކަމާ ހަވާލުވި، ހޮލެންޑްގެ މާޓިން ކޫޕްމަން އަށް މެޗެއް ނުލިބި އޭނާގެ ކޮންޓްރެކްޓް ހަމަވާން ކައިރި ވެއްޖެ އެވެ.\nވޯލްޑް ކަޕް ކޮލިފިކޭޝަންގެ ބާކީ ހުރި މެޗުތަކަށް ހާއްސަކޮށްގެން ކޫޕްމަން އާއި އޭނާގެ އެސިސިޓެންޓް ރެނޭ ހިޑިންކް އާއެކު އެފްއޭއެމުން ސޮއި ކުރި އެއްބަސްވުން އަންނަ މަހު 25 ގައި ހަމަ ވާނެ އެވެ. ރާއްޖޭގައި ހޭދަ ކުރާ އެއް އަހަރުވީ ކޫޕްމަން ކެރިއާގައި އާދަޔާ ހިލާފު އަހަރަކަށެވެ.\nކޮވިޑް-19 އާ ގުޅިގެން މިއަހަރު ރާއްޖެ ކުޅެން ހަމަޖެހިފައިވާ މެޗުތައް އަންނަ އަހަރަށް ފަސް ކުރުމުން ކޫމަންގެ ކޮންޓްރެކްޓްގައި ބުނާ މުއްދަތު ފަހަނައަޅައި މި ދަނީ އޭނާއަށް އެއްވެސް މެޗެއް ނުލިބި އެވެ. ގައުމީ ޓީމާއެކު ދެ ފަހަރަށް ޕްރެކްޓިސް ފަށައިގެންވެސް އޭނާއަށް ކުރިއަށް ދެވޭ ގޮތެއް ނުވި އެވެ. ކޮވިޑްގެ ބަލި މަޑުކަން ބޮޑުވެ ޕްރެކްޓިސް ހުއްޓާލަން ޖެހުނެނެވެ.\nވޯލްޑް ކަޕް ކޮލިފިކޭޝަންގެ އޭޝިއާ ޒޯންގެ މެޗުތައް ފީފާ އާއި އޭއެފްސީން ވަނީ އަންނަ އަހަރަށް ފަސް ކޮށްފަ އެވެ. ރާއްޖެއަށް އައިސް ކޫޕްމަން މިހާތަނަށް ހާސިލު ކުރެވުނީ އޭނާ އަމިއްލަ ޗެލެންޖެކެވެ. އޭޕްރީލް މަހު މާލެ ފުލު ލޮކްޑައުން ކުރުމުން، އޭނާ ދިރިއުޅޭ ހޮޓަލުގެ ޓެރަސްގައި ކަސްރަތުކޮށް އޭނާ ވަނީ 11 ކިލޯ ލުއި ކޮށްލާފަ އެވެ.\nޖޫން މަހު ދެ ވަނަ ފަހަރަށް ޕރެކްޓިސް ފަށާއި އަނެއްކާވެސް ހުއްޓަލަން ޖެހުމުން، އޯގަސްޓް މަހު އޭނާ ދިޔައީ ޗުއްޓި އަށެވެ. ޗުއްޓީގައި އޭނާ ކުރިން ކޯޗް ކޮށްދިން އަރޫބާގައި ހޭދަ ކުރުމަށް ފަހު އޮކްޓޯބަރު މަހު މާލެ އައިސް ކުލަބުތަކުން ޕްރީ ސީޒަން ޕްރެކްޓިސް ފެށުމުން އޭނާ ވަނީ ގަވާއިދުން ޕްރެކްޓިސް ބަލާފަ އެވެ. ގައުމީ ޓީމުގެ ކޯޗް ކުލަބުތަކުގެ ޕްރެކްޓިސް ބެލުމަކީ އެހާ އާންމު ކަމެއް ނޫނެވެ. ރާއްޖޭގެ ގައުމީ ޓީމާ ހަވާލުވި ކޯޗުންގެ ތެރެއިން ކުލަބުތަކުގެ ޕްރެކްޓިސް ބެލުމަށް މީގެ ކުރިން ޓާފް ދަނޑަށް ދިޔަ ކޯޗަކީ 2008 ސާފް ޗެމްޕިއަންޝިޕް ހޯދައިދިން ސްލޮވާކިއާގެ ޖޯސެފް ޔަންކޭޒް އެވެ. ދެފަހަރެއްގެ މަތިން ރާއްޖޭގެ ކޯޗްކަން ކުރި ޔަންކޭޒް ވަނީ ރާއްޖޭގެ ކޯޗް ކަމުގައި އޭނާގެ ދެ ވަނަ ޕީރިއަޑްގައި ކުލަބު ތަކުގެ ޕްރެކްޓިހަށް ގޮސް ކުޅުންތެރިންގެ މަސައްކަތް ވަޒަން ކޮށްފަ އެވެ.\nއޭނާގެ ކޮންޓެރެކްޓްގައި ބާކީ އޮތީ އެއް މަހާއި 15 ދުވަހެވެ. ކޯޗްގެ ކޮންޓްރެކްޓާ ބެހޭގޮތުން އެފްއޭއެމްގެ ޖެނަރަލް ސެކެޓްރީ ހުސައިން ޖަވާޒު ވިދާޅުވީ، މިވަގުތު އެފްއޭއެމްގެ ވިސްނުން ހުރީ މިހާރުވެސް ތިބި ކޯޗުން ސްޓަފުންނާއެކު ކޮލިފިކޭޝަން މެޗުތަކާ ކުރިމަތިލުން ކަމަށެވެ.\nގައުމީ ތީިމުގެ ޕްރެކްޓިހުގައި ކޫޕްމަން ކުޅުންތެރިންނަށް ކިޔައި ދެނީ --- ފައިލް ފޮޓޯ\nރާއްޖެ ކޯޗް ކަމާ ހަވާލު ވުމަށް ފަހު، ކޫޕްމަން ބުނީ އޭނާގެ ޓީމަށް އޮތީ ރަނގަޅު ޓާގެޓެއް ކަމަށެވެ. މަސައްކަތް ކުރެއްވިޖެނަމަ ޓާގެޓަށް ވާސިލު ވެވޭނެ ކަމަށެވެ. ކޮލިފައިންގައި ރާއްޖޭގެ ޓާގެޓެއްގެ ގޮތުގައި ކަނޑައަޅާފައި ވަނީ، އޭޝިއަން ކަޕަށް ކޮލިފައި ވުމެވެ.\n"މިއީ ހަމައެކަނި ކުޅުންތެރިންނަށް އޮތް ކަމެއް ނޫން ކުލަބުތަކުގެ ކޯޗުންނަށްވެސް ވަރަށް މުހިންމު ކަމެއް ކޯޗެއްގެ ހައިސިއްޔަތުން އެކަކު އަނެކަކާ ގުޅުން ބޭއްވުން،" ޕްރީ ސީޒަންގައި ކުލަބުތަކުގެ ޕްރެކްޓިސް ބަލަން އޭނާ ދިޔަ ސަބަބާ ބެހޭގޮތުން ކުރިން "އަވަސް" އާ ވާހަކަ ދައްކަމުން ކޫޕްމަން ބުނެފައި ވެއެވެ. "އަހަރެން ބޭނުން ކުލަބުތަކުގެ ކޯޗުންނަށްވެސް އެނގެން އަހަރެންގެ ޝައުގުވެރިކަން ކުޅުންތެރިންގެ ދައްކާ ޕާފޯމަންސާ މެދު އޮތް ކަން. އަދި (ކުލަބު ތަކުގެ ޕްރެކްޓިސް ބެލީމަ) ކުޅުންތެރިންގެ ފެންވަރުގެ އިތުރުން އެހެން ކަންކަވެސް އަހަންނަށް އެނގިގެންދާނެ ކުޅުންތެރިންނާ ބެހޭގޮތުން."\nކޫޕްމަން ބުނެފައި ވަނީ ކުލަބުތަކާއި ގައުމީ ޓީމަކީ އެއް އާއިލާއެއް ކަމަށް އޭނާ އަށް އިހްސާސް ކުރެވޭ ކަމަށާއި ކުލަބުތަކުގެ ކޯޗުންވެސް އެގޮތަށް ދެކެން އޭނާ ބޭނުންވާ ކަމަށެވެ. ގައުމީ ޓީމަކީ ލަފްޒީ ގޮތުން ބުނާ ގައުމީ ޓީމު އެކަނި ނޫން ކަމަށާއި މައުނަވީ ގޮތުން ގައުމީ ޓީމަކީ ކުލަބުތަކާއި ފުޓްބޯޅައިގައި ޝާމިލުވާ އެންމެން ކަމަށް ކޫޕްމަން ބުންޏެވެ.\n"ބައެއް ފަހަރު އެމީހުން [ކުލަބުތަކުގެ ކޯޗުން] އަހަރެން ކައިރީ އަހާނެ އަނެއް ފަހަރު އަހަރެން އެމީހުން ކައިރީ އަހާނަން،" ކޫޕްމަން ބުނެފައި ވެއެވެ. "ދިވެހިރާއްޖޭގެ ގައުމީ ޓީމަކީ ހަމައެކަނި ލަފުޒީ ގޮތުން ބުނާ ގައުމީ ޓީމެއް ނޫން. ކުލަބުތަކަކީވެސް ގައުމީ ޓީމުގެ ތެރޭގައި ހިމެނޭ ބައެއް. ގައުމީ ޓީމަށް އަހަރެން އިހްތިޔާރު ކުރާނީ ކުލަބުގައި އެންމެ ރަނގަޅަށް ޕާފޯމް ކުރާ ކުޅުންތެރިން. ކުލަބުތަކުގެ ކޯޗުންގެ މަސައްކަތެއް ކުޅުންތެރިން އެންމެ މަތީ ފެންވަރަށް ތަރައްގީ ކުރުން. އަދި ކޮންފިޑެންސާ އެކު ކުޅުންތެރިން ކުޅުމުގެ ހިތްވަރު ދިނުމަކީ ކުލަބުތަކުގެ ކޯޗުންގެވެސް މަސައްކަތެއް."\nއެފްއޭއެމް ގައުމީ ފުޓްބޯޅް ޓީމް މާޓިން ކޫޕްމަން


Ali Waheed Limkokwing University ah ziyaari kurahvaifi\n"ގްލޯބަލީ އިންސްޕިރޭޝަނަލް ލީޑަޝިޕް" ގެ ހާއްސަ އެވޯޑެއް މިނިސްޓަރަށް އަރުވަނީ-- ފޮޓޯ: ޓްވީޓާ\nޓޫރިޒަމް މިނިސްޓަރު އަލީ ވަހީދު ލިމްކޮކްވިންގް ޔުނިވާސިޓީއަށް ޒިޔާރަތް ކުރައްވައިފި\nމެލޭޝިޔާގެ ލިމްކޮކްވިންގް ޔުނިވާސިޓީގެ ދައުވަތަކަށް ޓޫރިޒަމް މިނިސްޓަރު އަލީ ވަހީދު އެ ޔުނިވާސިޓީގެ އިސް ފަރާތްތަކާ ބައްދަލުކުރައްވައިފި އެވެ.\nމިނިސްޓަރު އަލީ ވަހީދު ލިމްކޮކްވިންގް ޔުނިވާސިޓީގެ އިސް ފަރާތްތަކާއި ބައްދަލުކުރައްވާފައި ވަނީ މެލޭޝިއާގެ ވެރިރަށް ކުއަލަ ލަމްޕޫރަށް އެމަނިކުފާނު މިހާރު ކުރައްވަމުން ގެންދަވާ ރަސްމީ ދަތުރުގެ ތެރެއިންނެވެ.\nމިނިސްޓަރުގެ ބައްދަލުވުމުގައި، ލިމްކޮކްވިންގް ޔުނިވާސިޓީގެ ނައިބު ރައީސް ޑާތޯ ސްރީ ޓިމޮތީ ލިމްކޮކްވިންގްގެ އިތުރުން ޔުނިވާސިޓީ ހިންގެވުމުގައި އިސް ދައުރެއް އަދާ ކުރައްވާ ފަރާތްތަކާ ވަނީ ބައްދަލުކުރައްވާފަ އެވެ.\nއެބޭފުޅުންގެ ރަސްމީ ބައްދަލުވުމުގައި، ރާއްޖޭގެ މިހާރުގެ ސަރުކާރުން ތައުލީމީ އަދި ގާބިލު ޒުވާނުން އުފެއްދުމަށްޓަކައި ދެއްވާ އަހައްމިއްޔަތުކަން ފާހަގަކުރެއްވި އެވެ.\nއަދި މިނިސްޓްރީ އާއި، ފަތުރުވެރިކަމުގެ ސިނާއާތުގެ އިންސާނީ ވަސީލަތް ތަރައްގީ ކުރުމަށް ހުރި ފުރުސަތުތަކާއި ގުޅޭ ގޮތުން މަޝްވަރާ ކުރެވިގެން ދިޔައެވެ.\nމިނިސްޓަރު އަލީ ވަހީދުގެ ޒިޔާރަތުގެ ޝަރަފުގައި، ލިމްކޮކްވިންގް ޔުނިވާސިޓީގެ ރައީސް ޓޭން ސްރީ ޑާތޯ ސްރީ ޕަޑުކާ ޑޮކްޓަ ލިމްކޮކްވިންގްގެ ފަރާތުން، ރާއްޖޭގެ 10 ދަރިވަރުންނަށް އެ ޔުނިވާސިޓީގައި ހިލޭ ކިޔެވުމުގެ ފުރުސަތު ވަނީ ފަހިކޮށްދެއްވާފަ އެވެ.\nލިމްކޮކްވިންގް ޔުނިވާސިޓީގެ ދީލަތި އެހީ ގަބޫލުކުރައްވާ މިނިސްޓަރ އަލީ ވަހީދު ވަނީ ޔުނިވާސިޓީގެ ރައީސްއަށާއި ނައިބު ރައީސްއަށް ޝުކުރު ދަންނަވާފަ އެވެ.\nމިނިސްޓަރުގެ ޒިޔާރަތުގައި ތައުލީމީ ދާއިރާގެ އިތުރުން، އަމަލީ ތަޖުރިބާގެ އަލީގައި ދަރިވަރުންނަށް އުނގަންނައިދިނުމަށް އެ ޔުނިވާސިޓީގެ ފަރާތުން ގެންގުޅޭ އުސޫލަށް ވަނީ ތައުރީފު ކުރައްވާފައި ވެއެވެ.\nއެ ބައްދަލުވުމުގައި ބައިވެރިވެވަޑައިގަތުމަށް ލިމްކޮކްވިންގް ޔުނިވާސިޓީއަށް މިނިސްޓަރު ކުރެއްވި ޒިޔާރަތުގައި، ޔުނިވާސިޓީގެ ދަރިވަރުންގެ ފަރާތުން މެލޭޝިޔާގެ ސަގާފަތާއި އާދަކާދަ ދައްކުވައިދޭ ކުލަގަދަ ހަރަކާތްތަކަކާއިއެކު ވަރަށް ހޫނު މަރުހަބާއެއް ވަނީ އަރުވާފަ އެވެ.\nއަދި މިނިސްޓަރުގެ ޒިޔާރަތުގައި، ދަރިވަރުންގެ ހާއްސަ ޕުރޮޖެކްޓްތަކާއި، ޔުނިވާސިޓީގެ ހޯލް އޮފް ފޭމް ވަނީ ބައްލަވާލައްވާފަ އެވެ.\nޔުނިވާސިޓީގެ ކުރީގެ ދަރިވަރެއްގެ ހައިސިއްޔަތުން މިނިސްޓަރު ޢަލީ ވަޙީދު މިއަދާއި ހަމައަށް ހާސިލުކުރައްވާފައިވާ ކާމިޔާބު ފާހަގަކޮށް، ޔުނިވާސިޓީގެ ފަރާތުން "ގްލޯބަލީ އިންސްޕިރޭޝަނަލް ލީޑަޝިޕް" ގެ ހާއްޞަ އެވޯޑެއް މިނިސްޓަރަށް ވަނީ އަރުވާފައެވެ.


ތިބާ އެހީތެރިކަމަށް ބޭނުންވެ ވަށައިގެން ބަލާލިހިނދު ހުރިހާ ދޮރުތައް ބަންދުވެ ސަލާމަތްވެވޭނެ އެއްވެސް ގޮތެއްނެތްފަދަ ޙާލަތެއްގައި ވީންހެއްޔެވެ؟ ދާކޮންމެދިމާއަކުން ދޮރުތައް ބަންދުވެ ތަޅުއެޅުވިފައިވާ ޙާލަތެއްގައި ވީންހެއްޔެވެ؟ އެހެންކަމުގައި ވަނީ ނަމަ ތިބާއަކީ ނަސީބުވެރިއެއްކަމަށް ބަލާށެވެ! އެހެނީ އެފަދަ ތަޖުރިބާއެއް ކޮށްފައިވާނަމަ ﷲ ތަޢާލާގެ މި ރީތި އިސްމުފުޅު ތިބާއަށް ފަހުމުވެ އަގުވަޒަން ކުރެވިގެންދާނެއެވެ.\nالفَتَّاح އަކީ ހުޅުއްވައިދެއްވާ ފަރާތެވެ.\nތިބާގެ ތަޖުރިބާއަކީ ކުލާހެއްގައި ބުނެދެވޭ އުނދަގޫ މަފްހޫމެއް ފަހުމް ނުވުންފަދަ ކުޑަކަމަކަށްވެސް ވެދާނެއެވެ. ނުވަތަ ވަޒީފާތަކަށް ކުރިމަތިލައި ދުވަހަކުވެސް ޖަވާބެއް ނުލިބުންފަދަ ކަމަކަށް ވެދާނެއެވެ. ނުވަތަ މީހަކާއި ބައްދަލުކުރަން އުޅެ ނުވުންފަދަ ކުޑަކަމަކަށް ވެދާނެއެވެ. ނުވަތަ މާޔޫސްކަމާއި ހިތްދަތިކަމުން ފުރިގެންވާ މަސައްކަތްތަކެއް ކުރުމުގައި ތާށިވެފައި ހުންނަން މަޖްބޫރުވުންކަމަށްވެސް ވެދާނެއެވެ.\nއެފަދަ ޙާލަތެއްގައި ތިބާއަށްވަނީ ދެ ގޮތެކެވެ. އެއްގޮތަކީ ތަޅުލެވިފައިވާ ދޮރުގައި ބޯތަޅައި ނިތްކުރި ދުޅަކޮށްލައިގެން އެތަނުގައި ތާށިވެފައި ނުނިކުމެވި ހުރުމެވެ. ނުވަތަ ތަޅުދަނޑި ބޭނުންކޮށްގެން ދޮރު ހުޅުވާލުމެވެ. ތަޅުދަނޑިން ދޮރުހުޅުވާލުމަކީ އެންމެ ފުރިހަމައަށް ހުޅުވައިދެއްވާ ފަރާތް الفَتَّاحގެ ޙަޟްރަތުން އެކަމަށް އެދުމެވެ. ތިބާއަށް، ބަންދުކުރެވިފައިވާ ދޮރު ހުޅުވޭނީ ﷲ ތަޢާލާ އަކީ ހުޅުއްވައިދެއްވާ ފަރާތްކަން އެނގިގެންނެވެ. ދަތިކަން ކުރިމަތިވާ ހިނދު އަޅުގަނޑުމެންނަށް الفَتَّاح މިއިސްމުފުޅު އެނގެން ޖެހެއެވެ. އެހެނީ ﷲތަޢާލާ އެފަދަ ޙާލަތްތަކުގައި އެއިލާހުގެ މިއިސްމުފުޅު ދަނެގަތުމަށް އެދިވޮޑިގަންނަވައެވެ. ﷲ، الفَتَّاح އަކީ އަޅުގަނޑުމެން ދަތިއުނދަގޫ ކަމާއި ހިތްދަތިކަމުން ސަލާމަތްވުމުގެ ދޮރު ހުޅުވައިދެއްވާ ފަރާތެވެ. އެއިލާހީ އެއިލާހުގެ ނިޢުމަތްތަކާއި ރަޙުމަތަށް މަގުހުޅުއްވައިދެއްވާ ފަރާތެވެ. މިޙަޔާތުގެ ޠަބީޢަތަކީ ދަތިކަމުގެ ދުވަސްތަކާއި ކުރިމަތިލާން ޖެހުމެވެ. ނަމަވެސް ހަދާންކުރާށެވެ. ރޭގަނޑަށްފަހު ދުވާލު އާދެއެވެ.[ އެބަހީ ދަތިއުނދަގުލައް ފަހު ހަމަޖެހުން އާދެއެވެ.] ﷲ އަކީ الفَتَّاح އޭ ބުނެވޭ ބަހުގެ މާނައަކީ އެއިލާހަކީ ދަތި އުނދަގުލުން ސަލާމަތްވާނެމަގު އެއިލާހުގެ އަޅުތަކުންނަށް ހުޅުއްވައި ދެއްވާފަރާތެވެ. ވީމާ، ދަތިކަން ކުރިމަތިވާހިނދު އެއީ ކިތަންމެ ކުޑަކަމެއްވިޔަސް އަދި ކިތަންމެ ބޮޑުކަމެއްވިޔަސް ﷲގެ ސިފަފުޅުތަކުގެ ތެރެއިން އެއް ސިފަފުޅަކީ الفَتَّاحކަން ހަދާންކޮށް، އެއީ ދަތިކަމުން ސަލާމަތްވުމުގެ ދޮރުތައް ހުޅުވައިދެއްވާ ފަރާތްކަން ހަދާންކުރާށެވެ! އަދި ދަތިއުނދަގުލުން ސަލާމަތްވުމަށް މިއިސްމުފުޅުން ދުޢާކުރާށެވެ!\nﷲ ހުޅުވައިދެއްވަނީ ދަތިކަމުން ސަލާމަތްވުމުގެ މަގު އެކަންޏެއްނޫނެވެ. الفَتَّاح އަކީ ހިތްތައް ހުޅުއްވައިދެއްވާ ފަރާތްވެސްމެއެވެ. އަޅުގަނޑުމެންގެ ޙަޔާތުގައި އީމާންކަން ބަލިކަށިވެގެންއަންނަ ދުވަސްތައްވެސް އާދެއެވެ. އަޅުގަނޑުމެންގެ ނަމާދުގެ ޚުޝޫޢަތްތެރިކަން ދަށްވެގެންދާ ދުވަސްވަރުވެސް އާދެއެވެ. އަދި ﷲއާއި އޮންނަ ގުޅުން ހީނަރުވެގެން ދާކަން ފާހަގަވެއެވެ. މިފަދަ ދަނޑިވަޅުގައި ﷲއީ ހިތްތައް ހުޅުއްވައިދެއްވާ ފަރާތްކަން ހަނދުމަކުރާށެވެ! އަދި الفَتَّاح ގެ އިސްމުފުޅުން ތިބާގެ ހިތް ހުޅުއްވައިދެއްވުމަށްއެދި ދުޢާކުރާށެވެ! އެހެނީ އެއީ އެއިލާހުގެ ސިފަފުޅުތަކުގެ ތެރެއިން އެއް ސިފަފުޅެވެ.\nއެއިލާހަށް ފުރަގަސް ދިނުމުގައި ބާރުއަޅާ ހިތްތައްވެސް އެއިލާހު ހުޅުވައިދެއްވައެވެ. ޢުމަރު ރަޟިޔަﷲ ޢަންހު މިއުއްމަތުގެ ރަސޫލާ މުޙައްމަދު ޞައްލަﷲޢަލައިހި ވަސައްލަމަ އަވަހާރަކޮށްލަން ދިޔަދުވަހު އެކަލޭގެފާނު އިސްލާމްވިގޮތް ހަދާން ކުރާށެވެ. ﷲ، الفَتَّاح ތެދުމަގުގެ ދޮރުހުޅުވައިދެއްވިއެވެ. ވީމާ ތިބާއަށް އިސްލާމްދީނާއި ވަރަށް ދުރުގައިވާ މީހުން ފެނުނުކަމުގައިވިޔަސް އެމީހުންނާއިމެދު ގޮތްކަނޑަނާޅާށެވެ. ޢުމަރު ރަޟިޔަﷲގެ ހިތް ﷲ، الفَتَّاح ހުޅުވައިދެއްވައި އުއްމަތުގެ އެންމެ ހެޔޮމީހުންގެތެރޭގައި އެކަލޭގެފާނު ލެއްވިގޮތަށް އެބައިމީހުންގެ ހިތްތައް ހުޅުވައިދެއްވުމުގެ ކުޅާދާނަކަން އެއިލާހަށް ލިބިވޮޑިގެންވާކަން ހަނދުމަކުރާށެވެ!\nﷲ، الفَتَّاح އަކީ ޢިލްމަށް ދޮރު ހުޅުއްވައިދެއްވާ ފަރާތްވެސްމެއެވެ. އެއީ ދުނިޔެވީ ޢިލްމުކަމުގައިވިޔަސް އަދި ދީނުގެ ޢިލްމުކަމުގައިވިޔަސްމެއެވެ. ތިބާ މިވަގުތު މި އިސްމުފުޅުތައް އަޑުއަހަމުންދަނީވެސް ﷲތަޢާލާ އެއިލާހު މަޢުރިފާކޮށް ދެނެގަތުމުގެ ޢިލްމަށް ތިބާއަށް ދޮރުހުޅުވުން މިންވަރުކޮށްދެއްވީމައެވެ. ޢިލްމަށް މަގު ފަހިކޮށް ދެއްވުމުގެ އެންމެ ބޮޑު ހެތްކަކީ ކީރިތި ޤުރުއާނެވެ.\nالفَتَّاح ގެ އަނެއް ސިފަފުޅަކީ އެއިލާހުގެ އަޅުންނަށް އެންމެ ރަނގަޅު މަގަށް މަގުހުޅުއްވައި ދެއްވައި އެމީހުންގެ މަގުސީދާ ކުރެއްވުމެވެ. އަޅުގަނޑުމެންނަށް ކުރިމަތިވާ އެންމެ ޢާއްމު އެއްކަމަކީ ދުނިޔޭގެ އަގުހުރިކަމެއް ގެއްލިދާނެކަމުގެ ބިރަށްޓަކައި ޙަރާމްކަމެއް އިޚްތިޔާރުކުރުމެވެ. މިސާލަކަށް ރިބާގެ މުޢާމަލާތް ކުރުމެވެ. ގެއެއް ނުވަތަ ކާރެއް ގަންނަން ނުވަތަ ވިޔަފާރިއެއްފަށަން ބަލާއިރު ހީވަނީ ލޯނެއްނަގައިގެން ރިބާދެއްކުންނޫން އެހެންގޮތެއް ނެތްކަމަށެވެ. ﷲގެ ޙަޟްރަތުގައި މިއީ ކިހާބޮޑު ފާފައެއްކަން އެނގޭ ޙާލުގައެވެ. އަޅުގަނޑުމެންގެ ތެރެއިން ބައެއްމީހުން މީގެތެރެއަށް ވަދެގަންނަނީ އަމިއްލަ ނަފްސު މޮޔަހައްދާލަން ވަރަށް ގިނަ ސަބަބުތަކާއި ބަހަނާތައް ދައްކައިގެންނެވެ. ނަމަވެސް ﷲ ތަޢާލާ ހިދާޔަތާއި ތެދުމަގެއްކަމުގައި އަޅުގަނޑުމެންގެ މައްޗަށް ފޮނުއްވި ޤުރުއާނުގެ ބޭނުންހިފާމީހުން އެއާއިމެދު ވިސްނާ ފިކުރުކުރަންޖެހޭގޮތަށް ވިސްނައި އެގޮތަށް ދިރިއުޅުންބައްޓަން ކުރެއެވެ. އަދި އަޅުގަނޑުމެންނާއި މިމައްސަލަތަކާއި ކުރިމަތިލާން ޖެހޭނެކަން ﷲ މޮޅަށް ދެނެވޮޑިގެންވާކަމާއި އަދި އެއިލާހު އެކަމަށް ޙައްލު ހޯއްދަވައި ދެއްވާނެކަން ދަންނާނެއެވެ. އަދި އަޅުގަނޑުމެން އެއިލާހުގެ އެންގެވުންތަކަށް ތަބަޢަވާހާ ހިނދަކު އަޅުގަނޑުމެންނަށް ކާމިޔާބާއި ނަޞްރު ދެއްވާނެއެވެ.\nﷲ ތަޢާލާ ސޫރަތުލް ބަޤަރާގެ 268 ވަނަ އާޔަތުގައި ވަޙީ ކުރައްވަނީ:\nفقير ވެދާނޭ ކަމުގެ ބިރުން، ތިޔަބައިމީހުންނަށް شيطان އާ ބިރުދައްކަތެވެ. އަދި، އެ شيطان އާ ތިޔަބައިމީހުންނަށް ނުބައިކަންތަކަށް އަމުރުކުރެތެވެ. اللَّه، ތިޔަބައިމީހުންނަށް وعد ކުރައްވަނީ، އެކަލާނގެ حضرة ން ތިޔަބައިމީހުންނަށް ފާފަފުއްސެވުމާއި، فضل ވަންތަ ކަމަށެވެ. اللَّه އީ، ތަނަވަސްވަންތަ، މޮޅަށް ދެނެވޮޑިގެންވާ ރަސްކަލާނގެއެވެ.\nوَمَن يَتَّقِ اللَّـهَ يَجْعَل لَّهُ مَخْرَجًا ﴿٢﴾ وَيَرْزُقْهُ مِنْ حَيْثُ لَا يَحْتَسِبُ ۚ وَمَن يَتَوَكَّلْ عَلَى اللَّـهِ فَهُوَ حَسْبُهُ ۚ إِنَّ اللَّـهَ بَالِغُ أَمْرِهِ ۚ قَدْ جَعَلَ اللَّـهُ لِكُلِّ شَيْءٍ قَدْرًا ﴿٣﴾\nއަދި اللَّه އަށް تقوى ވެރިވާމީހާ (ދަންނާށެވެ!) އެކަލާނގެ އޭނާއަށް ނުކުންނާނެ މަގެއް ދައްކަވާނެތެވެ. އަދި ހީވެސްނުކުރާފަދަ ގޮތްގޮތުން އެކަލާނގެ އޭނާއަށް رزق ދެއްވާނެތެވެ. އަދި اللَّه އަށް وكيل ކުރާމީހާ (ދަންނާށެވެ!) ފަހެ، އޭނާއަށް އެކަލާނގެ ފުދެއެވެ. ހަމަކަށަވަރުން، اللَّه އީ، އެކަލާނގެ أمر ފުޅު ހިންގަވައި، ފުރިހަމަކުރައްވާ ރަސްކަލާނގެއެވެ. ހަމަކަށަވަރުން، اللَّه ކޮންމެ އެއްޗަކަށް މިންވަރެއް ކަނޑައަޅުއްވާފައިވެއެވެ.\nއަޅުގަނޑު މިހާހިސާބުން ވަރަށް އަސަރު ކުރުވަނިވި ޙަޤީޤީ ވާހަކައެއް ކިޔައި ދޭނަމެވެ. އަޅުގަނޑުގެ ގޭގެ ޚާދިމަކު ވިއެވެ. އޭނާއަކީ ވަރަށް ބުރަކޮށް މަސައްކަތްކުރާ މީހެކެވެ. އޭނާގެ ފިރިމީހާވަނީ އޭނާ ދޫކޮށްފައެވެ. އަދި އަންހެން ކުއްޖެއް އޭނާގެ ހުރެއެވެ. އެއްދުވަހަކު އަހަރެންގެ ގާތަށް އޭނާ އައިސް ބުންޏެވެ. "އަހަރެން އަދާކުރަންޖެހޭ ވަރަށްބައިވަރު ދަރަނި އެބަހުއްޓެވެ. އަދި އެ އަދާކުރެވޭނެ ހަމައެކަނިގޮތަކީ ރިބާގެ ލޯނެއްނަގައިގެން އަހަރެންގެ ގޭގެ އިތުރު ބައެއް ހެދުމެވެ. އަދި އެތަން ކުއްޔަށްދީގެން ލާރިހޯދުމެވެ." އަޅުގަނޑު އޭނާއަށް ރިބާގެ މުޢާމަލާތަކީ ކިހާ ބޮޑު ފާފައެއްކަން ބުނެދީ ރިބާއާއި ދުރުވުމަށް ވަރަށްބޮޑަށް ނަޞޭޙަތްތެރިވީމެވެ. އިސްވެ ދެންނެވި އާޔަތްތަކުގެ އަލީގައިﷲތަޢާލާގެ ވަޢުދުތައް އޭނާއަށް ކިޔައިދިނީމެވެ. އަދި އެފާފައާއި ދުރުހެލިވެއްޖެނަމަ އޭނާ ހީވެސްނުކުރާ ފަދަގޮތަކަށް އޭނާއަށް އެހީތެރިވެ ވޮޑިގަންނަވާނެކަން ބުނެދިނީމެވެ. ގިނައިރުތަކެއްވަންދެން އޭނާއަށް ވިސްނައިދިނުމަށް މަސައްކަތް ކުރެވުނުފަހުން އެންމެފަހުން ލޯނުނެގުމުގެ ހުރިހާކަމެއް ހުއްޓާލުމަށް އޭނާ ނިންމިއެވެ. އޭރު ލޯނުގެ ހުރިހާކަމެއްވަނީ ނިމުމަކާއި ހަމައަށް ގޮސްފައެވެ.\nއަނެއްދުވަހު އޭނާގެ ދެލޯ ކަރުނައިން ފުރިގެންވާޙާލު އަހަރެންގެގާތަށް އައިސް ބައްދަލުކުރިއެވެ. އަދި ﷲއަށްޓަކައި ކަމެއް ޤުރުބާންކޮށްލުމުން މިލިބުނު ހިތްހަމަޖެހުމާއި އުފާ މީގެކުރިން ދުވަހަކުވެސް އިޙްސާސްކުރެވިފައިނުވާކަމަށް ބުންޏެވެ. އޭނާގެ ދެލޯ ކަރުނައިން ފުރިގެންވާޙާލު އަޅުގަނޑާއި ބައްދަލު ކުރުމުގެ ކުރިން ކަމެއްހިނގާފައިވެއެވެ. ރިބާގެ މުޢާމަލާތް ކުރުމާއި ދުރުހެލިވާ މީހުންނަށް، އެހީތެރިވުމުގެ ނިޔަތުގައި މަސައްކަތްކުރާ ދެމީހަކު، އޭނާގެ ދަރަނި އަދާވަންދެން މަހަކު ވަކިވަރެއް ދައްކައިދޭން ހުށަހެޅިއެވެ. އަދި ޖެހިގެން އައިދުވަހު އިތުރު އެހެން މީހަކު އޭނާއާއި އެހީވުމަށް ގުޅުނެވެ. މިފަރާތްތަކުގެ އެހީ ހިސާބުކޮށްލިއިރު މަދު މަސްތަކެއްގެ ތެރޭގައި އޭނާގެ ދަރަނި އަދާކުރެވޭ ވަރުވެއެވެ. ސުބުޙާނަﷲ.އެވެ. އޭގެ އެއްދުވަސްފަހުން އުފަލުން ފޮޅިފައިވާޙާލު އޭނާ އަހަންނާ ބައްދަލު ކުރިއެވެ. އޭނާގެ ގެ ކުއްޔަށް ހިފާނެ5މީހުން ލިބުނެވެ. ކޮންމެ މީހަކަށް 3000ރުޕީސް ގެމަގުންނެވެ. އޭގެ ދެދުވަސްފަހުން އޭނާ ކުރީގައި މަސައްކަތްކުރި ފެކްޓްރީއެއްގައި ނުނަގާހުރި އެލަވެންސްގެ ފައިސާތަކެއް ކަމުގައިވާ 25000ރުޕީސް ހުރިކަންއެންގުނެވެ. މިއީ އޭނާއަށް ލިބެންހުރިއެއްޗެއްކަން ކުރީގައިނުވެސް އެނގި ހުރި އެއްޗެކެވެ. އެއްހަފްތާފަހުން ފިރިން އަޅާނުލާ ދޫކޮށްފައިތިބޭ އަންހެނުންނަށް ސަރުކާރުގެ ޕެންޝަނުން އޭނާއަށް 50،000ރުޕީސްގެ އެހީ ހަމަޖެހިގެންއައެވެ. އެއީ އޭނާ އޭގެ އެތައްޒަމާނެއް ކުރިން ހުށަހަޅައި އޭގެ ޚަބަރެއްނުވުމުގެ ސަބަބުން މުޅިން އެއްކޮށް އުއްމީދު ކަނޑާލާފައިވާ އެއްޗެކެވެ.\nމިފަހަރު އޭނާ އަހަރެންގެ ގާތަށްއައީ ވަރަށް ޙައިރާންވެ ޝޮކްޖެހިގެންވާ ޙާލުގައެވެ. އަދި ސުވާލުކުރިއެވެ. ތިބާ ތިމަންނައަށް މިހެދީ ކޮންގޮތެއްހެއްޔެވެ. ކޮންޖާދުލެއްހެއްޔެވެ. ކުއްލިއަކަށް ތިމަންނައަށް އެއިން ކުރާނީ ކީއްކަންވެސް ނޭގޭވަރަށް ތިމަންނަގެ އަތްމައްޗަށް ލާރިއަރައިފިއެވެ. الله أكبر... އަހަރެން އޭނާއަށް ބުނީމެވެ. އެއީ އަހަންނެއްނޫނެވެ. އެކަން މިންވަރު ކުރެއްވީ އަހަރެން ތިބާއަށް އެކަން ކޮށްދެއްވާނެކަމަށް ވަޢުދުވިފަރާތުންނެވެ. އަހަރެން އޭނާއަށް ﷲގެ ވަޢުދުފުޅުތަކާއި އެއްގޮތަށް އެހީތެރިކަން ލިބޭނެކަމުގެ ޔަޤީންކަން ދިންނަމަވެސް އެކަން ހިނގީ އަހަރެން ޚިޔާލަށްވެސް ނުގެނެވޭ މިންވަރަށެވެ. އަހަރެންގެ ލޯ ކަރުނައިން ފުރިގެން ދިޔައީ އަހަރެން އެފަރާތަކާއި ބެހޭގޮތުން ޔަޤީންކަން ދިންފަރާތުން އެކަން ފުރިހަމަކޮށްދެއްވީމަ އެއްނޫނެވެ. އެކަން ފުރިހަމަކޮށްދެއްވުމުގައި ހިތަށް ތަޞައްވުރުވެސް ކުރެވިފައިނުވާ މިންވަރަށް ދީލަތިވެވޮޑިގެންނެވުމުންނެވެ. އަބަދުވެސް އެއީ ﷲގެ ސުންނަތެވެ. ﷲ ޙައްލެއް ހޯއްދަވައި ދެއްވާއިރު އަޅުގަނޑުމެން އުއްމީދުކުރާވަރަށްވުރެ އިތުރު ކުރައްވައެވެ. ޞަފާ އާއި މަރުވާ އާއި ދެމެދު ޙާޖަރު ދުވެވަޑައިގެންނެވިއރު އެކަމަނާގެ އުއްމީދަކީ އެކަމަނާގެ ދަރިކަލުންނަށް ބޯންދޭނެ އެއްޗެއް ލިބުމެވެ. ނުވަތަ އެހީތެރިވެދޭނެ ބަޔަކު ފެނުމެވެ. އެކަމަނާ ދުވެވަޑައިގެންނެވުން ހުއްޓަވާ ނުލައްވައެވެ. ﷲތަޢާލާ އެކަމަނާގެ ދަރިކަލުންނަށް ބޯނެ އެއްޗެއް ހަމައެކަނި ދެއްވީއެއްނޫނެވެ. އެކަމަނާއަށް ޒަމް ޒަމް ދެއްވިއެވެ. އަދި ޒަމްޒަމް ވެގެން ދިޔައީ މީސްތަކުންނަށް އެތާ ވަޒަންވެރިވުމަށް ހުޅުވުނު ދޮރަކަށެވެ. ޒަމްޒަމް ވެގެން ދިޔައީ ހަމައެކަނި އެކަމަނާގެ ދަރިކަލުންނަށް ފެން ލިބުނު ވަޞީލަތަކަށް އެކަންޏެއް ނޫނެވެ. އެތައް ބަޔަކަށް މިއަދާއި ހަމަޔަށް މެދު ކެނޑުމެއްނެތި އެރިޒުޤު ލިބެމުން އައިސްފައިވެއެވެ.\nތިބާގެ ޙާޔާތުގެ ކޮންމެވެސް ހިސާބެއްގައި ތިބާއަށް ﷲގެ އެންގެވުންތަކާއި އެއްގޮތަށް ޢަމަލުކުރުމަށް އަދި ނަހީ ކުރެއްވިކަމަކަށް އަރައިގަތުމުން ދުރުހެލިވުމަށް ދަތިވާ ޙާލަތެއް އަތުވެދާނެއެވެ. ބުއްދިވެރިއަކީ ދަތިކަން އިތުރުވާވަރަކަށް އޭގެ ފަހަތުގައި ތިބާއަށްޓަކައި ވަރަށް ޚާއްޞަ ނިއުމަތެއްވާކަން ދަންނަމީހާއެވެ. ތިބާ އިޚްތިޔާރު ކުރާނެ ގޮތެއް ނިންމާނީ ހަމަ ތިބާއެވެ. ތިބާ ޝައިޠާނާގެ އަނދަވަޅަށް ނުވެއްޓި ﷲގެ މަގުގައި ސާބަތިތުވެ ދަތިކަން އޭގެ އެންމެ މައްޗަށް ދާހިނދު الفَتَّاح ގެ މަތިވެރި އިސްމުފުޅުން ދުޢާކޮށް ވާތްގަށް އެދެފިނަމަ ދަންނާށެވެ! ތިބާ ހީނުކުރާފަދަ ޢަޖާއިބު ކުރުވަނިވިކަންތައް ތިބާގެ ޙަޔާތައް ލިބިގެންދާނެ ވަގުތު އެވަނީ ޖެހިފައެވެ.